ব্রজেন্্রুমার সিংহ ণিরক আসাম রাজার কাছাড়র 
বারমুনি লয়ার খুনউ (পাকইপার) গাঙে ১২ ফেব্রুয়ারি 
১৯৩৮ সালে জরম অছে। কবিতা, যারি, প্রবন্ধ, 
নাটিকর সাদে মৌলিক রচনার লগে লগে অনুবাদর 
কামউ করিয়া আহেরগ । বিষুপরিয়া মণিপুরি ছন্দলউ 
গিরকর কাম বিভিন্ন ভাষাভাষীরাং প্রশংসিত অছে 

সম্প্রতি বরাক উপত্যকা বঙ্গ সাহিত্য ও সংস্কৃতি 
সম্মেলনে দেছি মানপত্র অউহানাৎ গিরকরে 
“ছন্দোগুরু' বুলিয়া উল্লেখ করেছি 

এতা কামর লগে লগে গিরকে বিষ্রপ্রিয়া মণিপুরি 
ভাষাতন্ত, বানান, ব্যাকরণ, লোকসাহিত্য, বিশেষ 
করে বরন ডাহানির এল বার কাহিনি, পৌরেই ইত্যাদি 
সংঘহ করেছে। তার বরন ডাহানির এলার সঙ্ঘহ, 
যেহান এরতিএ্দতি ১ম সংখ্যাৎ প্রকাশিত অছে 
অডহানেই আমার পয়লাকার প্রকাশিত বরন 
এলার সংগ্রহহান। অউতারো আগে চিনে 
পত্রিকা মাদই সরারেলর লোককাহিনি অউহান 
প্রকাশ করেছিল । প্রতিশ্র্তিৎ পয়লাকার বিক্রিয়া 
মণিপুরি ব্যাকরণ আলোচনা- শন্দ বার শ্রভায়, 
বিফুপ্রিয়া মণিপুরি ধাতু সংগ্রহ প্রকাশ করেছিল। 
অউ্ভার পিছেদে ব্যাকরণর বিভিন্ন বিভাগ বার 
বানানল প্রবন্ধ বার সমালোচনা এতিশ্রাতি, আমার 
পৌ. ত্রিপুরা চে. সরারেল, পৌরি পরিকা, কালীপ্রসাদ 
ক্ষত্রিয় ইত্যাদি পত্রিকাৎ প্রকার অছে 

বিশ্ববিদ্যালয়র পিএইচডি গবেষিকা আগরউ গিরকে 
বিষ্প্রিয়া মণিপুরি ভাষাতব্লল ব্যক্তিগত নির্দেশনা 


খোতনার ফ্র্যাপহানাৎ চেইক) 


বিষ্কুপ্রিয়া মণিপুরি ভাষার ব্যাকরণ 
ব্রজেন্দ্কুমার সিংহ 


81910000798 88110790083101 [5১ 
0৮ 81০167019 00787917018 
৮01)1191160 105 : ৮010] 
16810081810, 1001৬158281 8808190691) 
7106 :8101 250 


15৭ :978-984-93673-4-5 


উৎসর্প 


বাংলাদেশর বিষ্টুপ্রিয়া মণিপুরি সমাজর একনিষ্ঠ সমাজকর্মী 
ডা. পরেশচন্দ্র সিংহরে 
বানা বার আশিসল 


লেরিক এহান প্রকাশ করতে পাংলাক করলা গিরিগিথানির প্রতি প্রকাশকর কৃতজ্ঞতা 
স্বীকার : 


ডা. গৌরমণি সিংহ, ডা. রাজেন্দ্র সিংহ, ডা. আশুতোষ সিংহ, ডা. সুকুমার সিংহ বিমল, 
ডা. শরদিন্দুকান্তি সিংহ, ডা. স্বপনকুমার সিংহ, রবীন্দ্র ব্যানার্জি, সুজিতা সিনহা, রাজমণি 
সিংহ, অসীমকুমার সিংহ, ব্রজকুমার সিংহ (আমেরিকা), প্রভাষক জিতেন্তর চ্যাটার্জি, 
প্রভাষক সনজু সিংহ, শ্যামলবরণ সিংহ, শীন্দ্রকুমার সিংহ, হেমস্তকুমার সিংহ, মানস 
সিংহ (কানাডা)। 


ভূমিক 


বিষ্ুপ্রিয়া মণিপুরি ভাষার ব্যাকরণ আহান ইকরানিরকা নানান সংস্থা বার ব্যক্তির 
পক্ষত্ত অনুরোধ উপরোধ আহিল, অউ অনুরোধ উপরোধ অউতা থনারকা আজি 
এ বয়সে ব্যাকরণ এহান ইকরানিৎ বাধ্য লইলুতা। 'প্রতিশ্রুতি' প্রকাশিত অইল 
অউবাকা ব্যাকরণর নানান বিষয়ল প্রবন্ধ ইকরেছিলু। পিছেদে “পৌরি পত্রিকা'তউ 
কতহান নিকুলিল। এপেই অউতা য়উকরেছু। সংগ্রহর কাম এতা আকখুলাগই 
করিয়া লইকরানি সম্ভব নাগই। বিলুপ্ত অনার আগে নুয়া গবেষকে সংগ্রহহান 
সম্পূর্ণ করতাই বুলিয়া আশা করউরি। 

বর্তমান লেরিক এহান প্রচলিত ব্যাকরণ-অনুসারী লেরিকহান। ব্যাকরণ 
নির্ধারণ এহান আকগ মানুর কামহান নাগই। বিভিন্ন বৈয়াকরণর বিভিন্ন মত থার। 
ভাষাহানল গবেষণা অইতই মাহেই হাতে হাতে সর্বজনমান্য মত আহানাৎ 
আহিতই। লেরিক এহান ইকরানির কামে পৌরির সম্পাদক সুশীলকুমার সিংহ, 
কবি ড. সন্তোষ সিংহ, পৌরির সভাপতি ডা. সুকুমার সিংহ বিমল, কবি বার 
নাট্যকার শুভাশিস সিনহা, গবেষক অসীমকুমার সিংহ, লেখক হেমস্তকুমার সিংহ 
প্রমুখ গিরকগাছির উৎসাহ অউতা কৃতজ্ঞতাল নিংশিং অউরি । 

লেখক বার প্রকাশক দূরেই অয়া থানাই লেরিক এহানাৎ ক্রটি থানা সম্ভব। 
অউতার গে প্রফ নিজে চা নুয়ারলু থাংতে অনভিপ্রেত ভুল থা থাইলে াককরে 
দিবাং। 

বিষ্ণুপ্রিয়া মণিপুরি বানানর আলোচনা : কতহান প্রস্তাব ৯৭ 


ভাষা বার ব্যাকরণ 


ভাষা 
মানুয়ে যে শব্দ বা শব্দগুচ্ছ উচ্চারণ করিয়া মনর ভাব প্রকাশ করতারা অর্থাৎ যে 
সাংকেতিক ধ্বনিল শব্দ বা পদ গঠন করিয়া বাক্যৎ ব্যবহার করতারা অউহানরে 
ভাষা বুলতারা । দেশ, কাল বার সমাজর ভেদ অনুযায়ী ভাষার নানান রূপ আছে। 
আমি যে বিশেষ শব্দ, বাক্য বার ধ্বনি-সংকেতর সাহায্যল মনর ভাব প্রকাশ 
করিয়ার অউহানর নাঙ 'বিষ্ুপ্রিয়া মণিপুরি' । 

বিষ্ণুপ্রিয়া মণিপুরি ভাষা এহান ভারতীয় আর্য ভাষার অন্তর্গত ভাষা আহান। 
বৈদিক ভাষাত্ত যেতা যেতা কথ্য উপভাষা উৎপন্ন অছে অউতার প্রাচ্য শাখাত্ত 
নিকুলেছে মাগধী প্রাকৃত। মাগধী প্রাকৃতত্ত সৃষ্টি অছেতা মাগী অপত্রংশ। এরে 
মাগধী অপভ্রংশত্ত সৃষ্টি অছে ভাষাহান বিষ্ণুপ্রিয়া মণিপুরি । বিষ্টুপ্রিয়া মণিপুরি 
ভাষা এহান বাংলা বার অসমিয়ার সমগোত্রীয় কিন্তু দ্বিয়হানাত পৃথক ভাষা 
আহান। 


ব্যাকরণ 

যে শান্ত্রহানে ভাষা আহানর স্বরূপ বিশ্লেষণ করিয়া শুদ্ধ করে ইকরানি বার 
পাকরানির শিক্ষা দের অউ শাস্ত্র অউহানরে ব্যাকরণশাস্ত্র বুলতারা। যে শান্ত্রহানে 
বিষ্ণুপ্রিয়া মণিপুরি ভাষাহান শুদ্ধ করে ইকরানি পাকরানি হিকার অউহানরে 
বিষ্টুপ্রিয়া মণিপুরি ভাষার ব্যাকরণ বুলিয়ার ৷ 


ঈ বিষ্ুিয়া মণিপুরি ভাষার ব্যাকরণ 


বর্ণ বার ধ্বনি প্রকরণ 


আমি কথা টটরেয়া বার ইকরিয়া মনর ভাব প্রকাশ করিয়ার। ইকরিয়া মনর ভাব 
প্রকাশ করিয়ার অউবাকা সংকেত বা চিহ্ৃর ব্যবহার করিয়ার। অউ চিহ্ন বা 
সংকেত অউতা বর্ণ । ইকরাৎ ব্যবহৃত ক্ষুদ্রতম ধ্বনি-প্রকাশক চিহরে বর্ণ বুলিয়ার । 
বর্ণরে অক্ষর বা হরফউ বুলতারা । বর্ণর সমষ্টিরে মাততারাতাই বর্ণমালা । আমি 
ইকরিয়ার বর্ণ অউতা বঙ্গলিপি বা বাংলা অক্ষর বা বাংলা মেয়েক। 


১. স্বরধ্বনি বা স্বরবর্ণ 

যেতা ধ্বনি অন্য ধ্বনির সাহায্য নায়াও স্বয়ং স্পষ্ট করে উচ্চারিত অর বার 
যেতারে আশ্রয় করিয়া অন্য ধ্বনি উচ্চারিত অর অউতা স্বরধবনি বা স্বরধনি- 
প্রকাশক চিহ্ন অউতারে স্বরবর্ণ বুলে পারিয়ার। বিষ্ণুপ্রিয়া মণিপুরিৎ স্বরবর্ণ 
এগারগ। যথা- অআইউঈউউখাএএঁওও । 

সংস্কৃতৎ হুম্ব বা দীর্ঘস্বর আছে আমারতা নেই। আমি কিতা" এহান কি-তা 
এসাদে তুস্ব উচ্চারণ করিয়ার বার কি-ঈ-ঈ-তা-আ-আ এসাদে দীর্ঘ উচ্চারণউ 
করিয়ার । খ-বর্ণর উচ্চারণ “রি'। খষি- উচ্চারণ রিশি। 

যৌগিক স্বর : দুগ স্বরধবনি কাদাকাদি থায়া আকসাটে উচ্চারিত অইলে অউগরে 
যৌগিক স্বর বা সন্ধিস্বর বা সন্ধ্যক্ষর বুলতারা। যথা এ (অ+ই), ওঁ (ও+উ)। 
অউতার গজেউ যৌগিক স্বর কতগ আছে। যথা- কাই, কাউ এই, এউ ইত্যাদি। 


২. ব্যঞ্জনধ্বনি বার ব্যঞ্জনবর্ণ 

যেতা ধ্বনি স্বরধবনির সাহায্য নায়া স্বয়ং উচ্চারিত অনা নুয়ারের অউতারে 
ব্যঞ্জনধ্বনি বার ব্যঞ্জনধ্বনি-প্রকাশক চিহ অউতারে ব্যঞ্জনবর্ণ বুলতারা । বিষ্ুপ্রিয়া 
মণিপুরিৎ ব্যঞ্জনবর্ণ উনচন্লিশগ | যথা-কখগঘঙ;চছজঝএঞ;টঠডডণ 
;॥তথদধনঃপফবভম;যরলব;শষসহঃড়ঢুয়ৎংঃ।(") 
চন্দ্রবিন্দু আমার ভাষাৎ ব্যবহার নেয়ইলেউ বাংলা অন্যান্য ভাষা ইকরতে লাগের 
অউহানে অউগরে য়উকরলে ক্ষতি নেই । অউগ য়উকরলে চন্লিশগ অর।ডঢয 
বার ত্‌ এত যথাক্রমে ডু ঢু য় বার ৎ অছে। 

ব্যঙ্জনবর্ণর শ্রেণিবিভাগ 

উচ্চারণরীতি অনুসারে ব্যপ্রনবর্ণরে এসাদে ভাগ করে পারিয়ার। ক-ত ম-পেয়া 
বর্ণ এতারে স্পর্শবর্ণ বুলতারা। কারণ এতা জুহানর আগাগ, (অগ্র) মধ্য বা 
মূলগল কণ্ঠ, তালু, মূর্ধা, দস্ত বা ওঠ স্পর্শ করিয়া উচ্চারিত অর । 

স্পর্শবর্ণরে পাচ ভাগে ভাগ করতারা ৷ অউ ভাগ অউতা বর্গ। বর্গর আদ্যক্ষরল বর্গ 
নামকরণ করানি অছে। যথা- ক বর্গ- ক খ গ ঘঙ। চ-বর্গ- চছজঝ ঞ।ট- 
বর্গ টঠডঢণ।ত-বর্গ-তথদধন।পবর্গ-পফবভম। 

ক-বর্গ- কষ্ঠ্যবর্ণ, চ-বর্গ- তালব্যবর্ণ, ট-বর্গ- মুধর্ন্য বর্গ, ত-বর্গ- দস্ত্যবর্গ, প- 
বর্গ- ওষ্ট্যবর্ণ। 

উদ্মবর্ণ : শ ষ স বার হ- এরে বর্ণ এতা উচ্চারণ করতে নিঃশ্বাস-বায়ুহানরে 
আংশিক বাধাপ্রাপ্ত করিয়া শিস্ধ্বনির (91৮11901) সাদে প্রবাহিত করানি অর বুলিয়া 
এতারে উদ্মবর্ণ বুলতারা। 

অন্তস্থবর্ণ : য র ল ব- এরে বর্ণ চারিয়গরে অন্ততস্থবর্ণ বুলতারা। 

অযোগবাহ বর্ণ বা আশ্রয়স্থানভাগী বর্ণ- ং (অনুস্থার) বার £ (বিসর্গ) বর্ণ দ্বিয়গিরে 
অযোগবাহ বা আশ্রয়স্থানভাগী বর্ণ বুলতারা। কারণ এরে বর্ণদ্ধিয়গি পূর্ববর্তী 
স্বরবর্ণর আশ্রয় ছাড়া উচ্চারিত নার । 

অনুনাসিক বর্ণ : বর্গর পঞ্চম বা অস্তিম বর্ণর (ঙ এ ণ ন ম) বা অনুস্বরর উচ্চারণ 
করতে নিঃশ্বাস-বায়ু আংশিকভাবে নাকগর হাদিয়েদে প্রবাহিত অর বুলিয়া এতারে 
অনুনাসিক বা নাসিক্যবর্ণ বুলতারা ৷ 

মহাধ্রাণ বর্ণ : কণ্ঠনালির পেশি আকুঞ্চিত করিয়া অতিরিক্ত বাধার সৃষ্টি করিয়া 
বর্গর দ্বিতীয় বার চতুর্থ বর্ণ উচ্চারিত অর আরো এতারে মহাপ্রাণ বর্ণ বুলতারা। 
যথা- খ ঘ, ছ ঝ, ঠ ঢ, থ ধ, ফ ভ (ক্+হ, গ+হ, চূ+হ, জ্+হ, ট্‌+হ, ড+হ, 
ত্+হ, দৃ+হ, পৃহ, ব্+হ) (এপেই প্রাণ বুলতে নিঃশ্বাস হারপেয়ার। 
উচ্চারণকালে অর হ-ধ্বনি অউহানল তার প্রকাশ অর)। 

অল্পপ্রাণ বর্ণ : বর্গর প্রথম বার তৃতীয় বর্ণর উচ্চারণে হ-জাতীয় ধ্বনির উচ্চারণে 
নিঃশ্বাস যুক্ত নার বুলিয়া এতারে অল্পপ্রাণ বর্ণ বুলতারা । যথা ক গ, চজ,টড,ত 
দ,পব। 


বর্ণসংযোগ 

(ক) ব্যঙ্জনবর্ণৎ স্বরবর্ণ যোগ করানিরে বানান বুলতারা | যথা- ক্+অ - ক, 
ক্+আ কা, ক্+ই -কি, ক্+ঈ -কী। 

স্বরবর্ণ নেই ব্যঞ্জনবর্ণ অউতারে সাংকেতিক ভাষাৎ মাত্তারাতা হল বা হস্‌ বর্ণ। 
অউহানল ব্যঙ্জনাত্ত শব্দরে হলস্ত বা হসন্ত শব্দউ বুলতারা । যথা- কিৎ কিৎ, খক্‌ 
ইত্যাদি। 

অবশ্য শব্দর হাদিতউ হস্ত বর্ণ থার। যথা- বল্ডা। হস্ত বর্ণৎ (.) চিহ্ন আহান 
দিতারা। আজি কালি চিহ্ন অউহান বর্জন করতারা লেখকে। 

(খে) সংযুক্তবর্ণ : দুগ বা অউতার নিয়াম বর্ণর মিলন অইলে অউগরে সংযুক্তবর্ণ 
বুলতারা । যথা- স্ত, স্ম ইত্যাদি। 

গে) ফলা ন, ম, য, র, ল, ব এরে বর্ণ ছয়োগি অন্য ব্যঞ্জনর পিছেদে যুক্ত অইলে 
ফলা বুলতারা | যথা- দ'র লগে ব যুক্ত অইলে দ্ব (বিদ্বান) অর। 


বর্ণবিন্যাস 

সংযুক্তবর্ণরে তঙাল করে উল্লেখ করানির নাঙ বর্ণবিন্যাস। যথা- রাধা ₹ 

র্+আ+ধ্‌+আ, কৃষ্ণ _ ক্‌+খ+য্+৭+অ। ব্রাহ্মণ _ ব্+র্+আ+হ+ম্+অ+ণ্+অ 
। 


বিষ্কুপ্িয়া মণিপুরি ভাষাৎ বর্ণর উচ্চারণ বৈশিষ্ট্য 

বিষ্ুপ্রিয়া মণিপুরি ভাষাৎ বর্ণর উচ্চারণর কতহান তঙাল বৈশিষ্ট্য আছে। 

(ক) বিষ্ুপ্রিয়া মণিপুরিৎ ও বর্ণর উচ্চারণ নেই । মানুগ, গপাল (গোপাল), গপী 
(গোপী) ইত্যাদি। 

(খ) ছ-বর্ণর উচ্চারণ অসমিয়া 'ছ'-র সাদে। আছে, করেছে ইত্যাদি । 

(গ) মহাপ্রাণ বর্ণরমা বর্গর তৃতীয় বর্ণ যথা, ঘ্‌, ঝ, ঢ্‌, ধূ, ভ্‌ অল্পপ্রাণ উচ্চারিত 
অর। যথা- গর (ঘর), গন্টা (ঘণ্টা), গাচ (ঘাচ), বুজানি (বুঝানি), ডং (ঢং), দন 
(ধন), দরানি (ধরানি), বাত (ভাত)। কিন্তু “ভাল ভাল' উচ্চারণ অর। 

ভাল ভাল- এহান বাংলাত্ত উচ্চারণসহ আহেছেতা। ভাড়া, ভাড়াটিয়া শব্দউ 
অউসাদে। 

ডু-বর্ণর উচ্চারণ “র' অর। যথা- চুরা (চূড়া) চূড়ার গজে ময়ূর পাখা । 

ঢু-বর্ণর উচ্চারণ- র। আশার (আষাঢ়), গার (গাঢ়)। 

শ, ষ, স-র উচ্চারণভেদ নেই। হাবি তালব্য করে উচ্চারণ অর। সবিশেষ 
উচ্চারণ- শবিশেশ। 

সন্ধি 


পরস্পর সন্নিহিত দুগ বর্ণর মিলনরে সন্ধি বুলতারা । সন্ধি মূলত দ্িপ্রকার : স্বরসন্ধি 
বার ব্যঞ্জন সন্ধি, স্বরবর্ণর লগে স্বরবর্ণর মিলনরে মাত্তারাতা স্বরসন্ধি। স্বরবর্ণর 
লগে ব্যঞ্জন বর্ণর, ব্যঙ্জন বর্ণর লগে ব্যঙ্জন বর্ণর মিলনরে মাত্তারাতা ব্যঞ্জন সন্ধি । 
বিসর্গান্ত শব্দ বা বর্ণর লগে পিছেকার বর্ণর সন্ধি অইলে অউতা বিসর্গ সন্ধি। 
অবশ্য বিসর্গ সন্ধি ব্যঞ্জন সন্ধির অন্তর্ভুক্ত । 


সংস্কৃত স্বরসন্ধি 

১. দুগ সবর্ণস্বর বা সমান মূল স্বর তিলয়া দীর্ঘ অর। দীর্ঘস্বর পূর্ববর্ণৎ যুক্ত অর। 
যথা- 

অ+অ _ আ। হিম+অচল _ হিমাচল । শশ+অন্ক ₹ শশাঙ্ক 
অ+আ _ আ। সিংহ+আসন _ সিংহাসন 

আ+অ _ আ। মহা+অর্থ _ মহার্ঘ 

আ+আ _ আ। মহা+আশয় - মহাশয় 

ই+ই _ ঈ। মুনি+ইন্দ্র _ মুনীন্দ্র। মণি+ ইন্দ্র - মণীন্দ্ 
ই$ঈ  ঈ। ক্ষিতি+ঈশ _ ক্ষিতীশ 

ঈ+ই _ ঈ। মহী+ইন্দ্র _ মহীন্দ্ 

ঈ+ঈ _ ঈ। মহী+ঈশ _ মহীশ 

উ+উ _ উ। মরু+উদ্যান _ মরূদ্যান 

উ+উ _ উ। লঘু+উর্মি _ লঘূর্মি 

উ+উ _ উ। বধূ+উক্তি _ বধুক্তি 

উ+উ _ উ। ভূ+ উধর্ব _ ভূর্ধ্ব 


২. অ-বর্ণর 'লগে ই-বর্ণ তিলয়া এ অর। যথা অ+ই _ এ। দেব+ ইন্দ্র - 
দেবেন্দ্র। গোপ+ইন্দ্র _ গোপেন্দ্র 
অ+ঈ _ এ। দেব+ঈশ _ দেবেশ 
আ+ই _ এ। মহা+ইন্দ্র _ মহেন্দ্র 
আ+ঈ ল এ । রমা+ঈশ _ রমেশ 

৩. অ-বর্ণ বার উ-বর্ণ তিলয়া ও অর। ও পূর্ববর্ণৎ যুক্ত অর । যথা- 
অ+উ _ ও | বোধ+উদয় - বোধোদয় 

অ+উ _ ও এক+উন _ একোন 

আন+উ _ ও | মহা+উৎসব _ মহোৎসব 

আ+উ _ ও। মহা+উর্মি 5 মহোর্মি 


৪. অ-বর্ণ বার খ-কার তিলয়া অর্‌ অর। অর্-র অ পূর্ববর্ণৎ মিলিত অর র্‌- 
পরবর্ণর শীর্ষৎ বহের | যথা- 

অ+খা 5 অর্। দেব+খষি _ দেবর্ষি 

আ+খা _ অর্। মহা+খষি _ মহর্ষি 

[বি-দ্র. : অ-বর্ণর পরবর্তী “খত' শব্দর খ-স্থান আর্‌ অর। 

যথা- শীত+খত _ শীতার্ত, ক্ষুধা+খত _ ক্ষুধার্ত] 


৫. অ-বর্ণর পিছেদে (ক) এ বা এ থাইলে দ্বিয়গই তিলয়া এ-কার অর বার (খ). 
ও বা ওঁ থাইলে দ্বিয়গিয়ে তিলয়া ও-কার অর । যথা- 
(ক) অ+এ _ এ জন+এক _ জনৈক 
আ+এ _ এ । তথা+এব _ তখৈব 
অ+এ _ এ । হিত+এধী _ হিতৈষী 
আ+এ _ এ । মহা+এশ্বর্য _ মহৈশ্বর্য 
(খ) অ+ও _ ও | জল+ওকা _ জলৌকা 
আ+ও _ ও । মহা+উষধ _ মহৌষধ 
৬. অসবর্ণ অর্থাৎ ই, ঈ ভিন্ন স্বরবর্ণ থাইলে ই, ঈ স্থানে য অর। যথা- 
অতি+অস্ত - অত্যন্ত 
প্রতি+উপকার - প্রত্যুপকার 
প্রতি+উষ - প্রত্যুষ 
৭. উ, উ ভিন্ন স্বরবর্ণ পিছেদে থাইলে উ উ স্থানে ব্‌ অর। যথা- 
সু+আগত _ স্বাগত 
মনু+অন্তর _ ম্বস্তর 
৮. খ-ভিন্ন স্বরবর্ণ পিঠিৎ থাইলে খা স্থানে র অর যথা- 
পিতৃ+আলয় _ পিত্রালয় 
৯. স্বরবর্ণ পিঠিৎ থাইলে এ-কারর স্থানে অয় অর । যথা- 
নে+অন নয়ন 
শে+অন _ শয়ন 

১০. স্বরবর্ণ পিছেদে থাইলে এ-কারর ফামে আয়ু অর | যথা- 
নৈ+অক ল নায়ক 
গৈ+অক _ গায়ক 

১১. স্বরবর্ণর পিছেদে ও-কার স্থানে অব অর । যথা- 
ভো+অন _ ভবন 
পো+অন _ পবন 
পো+ইত্র _ পবিত্র 

১২. স্বরবর্ণ পিঠিৎ থাইলে ওঁকার স্থানে আব অর । যথা- 
পৌ+অক _ পাবক 
নৌ+ইক _ নাবিক 

১৩. এতা নিপাতনে সিদ্ধ । যথা- 
গো+ইন্দ্র _ গবেন্দ্র 
গো+অক্ষ - গবাক্ষ 
অক্ষ+উহিনী _ অক্ষৌহিনী 
মনস্+ঈষা 5 মনীষা 
পর+অক্ষ _ পরোক্ষ 


সংস্কৃত ব্যঙ্জন সন্ধি 

১. প্রথমে তৃতীয় : স্বরবর্ণ পিছেদে থাইলে বর্গর প্রথম বর্ণস্থানে তৃতীয় বর্ণ অর। 

যথা- তৎ+অন্ত ₹ তদন্ত 
দিক+অস্ত দিগন্ত 

২. বঙ্গীয় পঞ্চম বর্ণর পূর্ববর্তী প্রথম বর্ণস্থানে অউ বর্গর পঞ্চম বর্ণ অর। যথা- 
জগৎ+নাথ - জগন্নাথ 
উৎ+নতি ₹ উন্নতি 

৩. বর্গর প্রথম বর্ণর পরবর্তী আছে হ-কার স্থানে অউ বর্গর চতুর্থ বর্ণ অর । যথা- 
তৎ+হিত _ তদ্ধিত 

৪. ল-চ- ট বর্গর পিছেদে ত-বর্গে পিছেকার বর্ণ অউগর রূপ ধারণ করের । 

অর্থাৎ- ল, চ বার ট-বর্গর পিছেদে যে বর্ণগ থার অউ বর্ণ অউগ অর | যথা- 
উৎ্ণলেখ _ উল্লেখ 

৫. শ-কারর পূর্ববর্তী ত্‌ বার দূ স্থানে চ্‌ বার শ্‌ স্থানে ছ অর । যথা- 
উৎ্শৃঙ্খল _ উচ্ছৃতখল 

৬. চ-কার বার জ্‌-কারর পিছেকার ন স্থানে ঞ অর । যথা- 
যজ্+ন ল যজ্ঞ 

৭. -কারর পিছেকার ত-বর্গর স্থানে ট-বর্গ অর। যথা- 
কৃষ্+তি _ কৃষ্টি 
৮. স্বরবর্ণর পিছেকার ছ স্থানে চ্ছ অর | যথা- 
পরি+ছদ _ পরিচ্ছদ 
৯. অন্তস্থ-কার উদ্মবর্ণ পিছেদে থাইলে অন্ত আছে ম্‌ স্থানে অনুস্বার অর । যথা-_ 
সম্‌+বাদ _ সংবাদ 
১০. বঙ্গীয় বর্ণ পিছে থাইলে পদর অস্তস্থিত ম্‌ বা অনুস্থারর ফামে অউ বর্গর পঞ্চম 
বর্ণ অর। যথা- 
শম্‌+ কর _ শঙ্কর 
সম্‌+ মান _ সম্মান 
১১. ব্গীয় বর্ণ পিছেদে থাইলে পদমধ্যস্থিত ন-র ফামে অউ বর্গর পঞ্চম বর্ণগ 
অর। যথা_ 
শম্‌+ কা _ শঙ্কা 
১২. উদ্মবর্ণ পিঠিৎ থাইলে পদ্মধ্যস্থিত ন-স্থানে অনুস্বার অর | যথা- 
হিন্‌+ সা হিংসা 
সিন্+ হ- সিংহ 
নিপাতনে সিদ্ধ ব্যঞ্জন সন্ধি কতগ- 
পুমস্+ লিঙ্গ _ পুংলিঙ্গ 
মনস্+ ঈষা মনীষা ইত্যাদি। 


বিসর্গ সন্ধি 

১. চ বার ছ পিঠিৎ থাইলে বিসর্গস্থানে তালব্য-শ অর যথা- 
নিঃ+চয় _ নিশ্চয় 

২. উ, ঠ পিছেদে থাইলে বিসর্গ স্থানে ষ অর । যথা- 
নিঃ+ঠুর _ নিষ্ঠুর 
ধনুঃ+টক্কার _ ধনুষ্টঙ্কার 

৩. ত বা থ পিছেদে থাইলে বিসর্গ স্থানে স্‌ অর। যথা- 
নিঃ+তার _ নিস্তার 

৪. অ-কার দুগর মধ্যবর্তী বিসর্গ স্থানে উ-অর | যথা- 
ততঃ+অধিক _ ততোধিক 

৫. অ-কার বার ব্য্জন বর্ণর মধ্যবর্তী বিসর্গ স্থানে উ-অর । যথা- 
মনঃ+ যোগ _ মনোযোগ 

৬. অ, আভিন্ন স্বরবর্ণ বার স্বরব্যঞ্জনর মধ্যবর্তী বিসর্গ স্থানে র্‌ অর । যথা- 
নিঃ+অন্তর _ নিরন্তর 

৭. স্বরবর্ণ, বর্গর ৩য়, ৪র্থ বা ৫ম বর্ণ বা অন্তস্থ বর্ণ পিছেদে থাইলে অ-কারর 
পরবর্তী -র জাত বিসর্গ স্থানে-র্‌ অর যথা- 
দুঃ+অবস্থা _ দুরবস্থা 
৮. বিশেষ নিয়ম- (ক) ক খ, প ফ পিছেদে থাইলে অ আ ভিন্ন স্বরর বিসর্গ 
মুধন্য-ষ অর, বার অ-কার, আ-কারর পরবর্তী বিসর্গ দত্ত্য-স অর । যথা- 
নিঃ+ফল _ নিক্ষল 
নমঃ+কার _ নমস্কার 
(খ) র্‌ পিছেদে থাইলে বিসর্গ স্থানে যে র্‌ অর অউগর লোপ অর বার পূর্বন্বর দীর্ঘ 
অর । যথা- 
নিঃ+রস _ নীরস 
(গ) অ-ভিন্ন স্বরবর্ণ পিঠিৎ থাইলে অ-কারর পরবর্তী বিসর্গর লোপ অর । যথা- 
অতঃ+এব _ অতএব 
(ঘ) উৎ শব্দর পরবর্তী স্থা ধাতুর স্‌-কারর লোপ অর । যথা- 
উৎ+স্থান 5 উত্থান 
(ড) পিছেদে স্ত, স্থ, স্প থাইলে পূর্ববর্তী বিসর্গ বিকল্পে লোপ অর । যথা- 
নিঃ+শুদ্ধ _ নিস্তব্ধ বা নিঃস্তব্ধ 
দুঃ+স্থ _ দুস্থ বা দুঃস্থ 
নিঃ+ স্পন্দ _ নিষ্পন্দ বা নিঃস্পন্দ 
৯. নিপাতনে সিদ্ধ বিসর্গ সন্ধি 
অহঃ+রাত্র ₹ অহোরাত্র ইত্যাদি। 


১৭ বিষ্ণুপ্রিয়া মণিপুরি ভাষার ব্যাকরণ 


শব্দর শ্রেণিবিভাগ 


কতগ ধ্বনির সমবায়ল অর্থ আহান প্রকাশিত অইলে অউগরে শব্দ বুলতারা ৷ কমল 
শব্দ এগ ক+ম+ল এরে ধ্বনি এতার সমবায়ল অর্থ আহান প্রকাশ করেছে বুলিয়া 
এগ শব্দ আগ। আরাক আকসাদে মাতানি য়াকরের নামপদর বিভক্তিহীন মূল অংশ 
অউহান শব্দ। অর্থহীন অইলে অউগরে শব্দ নাবুলতারা। কমল শব্দ এগ 'লকম" 
ইকরলে অর্থহান প্রকাশ নাকরের বুলিয়া এগ শব্দগ নাগই। 

গঠন বার অর্থর বারাদেতত শব্দরে দ্বিভাগে ভাগ করানি য়াকরের ৷ যথা- (ক) 
গঠনমূলক শ্রেণিবিভাগ বার (খ) অর্থমূলক শ্রেণিবিভাগ । 
১. গঠনমূলক শ্রেণিবিভাগ : গঠনরীতির বারাদেতত শব্দ দবিপ্রকার- 
(ক) মৌলিক বা স্বয়ংসিদ্ধ শব্দ বার (খ) সাধিত শব্দ। 


মৌলিক শব্দ : যেতা শব্দরে বিশ্লেষণ করানি বা বাগানি নাকরের, অউতা মৌলিক 
শব্দ। এরে মৌলিক শব্দ এতারে বাগলে কোনো অর্থ নাথার । আত, জাং, চুল, 
কই, আহি, কান, ডেইনা ইত্যাদি । 


সাধিত শব্দ : যেতা শব্দ বিশ্লেষণ করানি বা বাগানি য়াকরের বার বাগা অংশ 
অউতার অর্থ হারপেয়ার অউতারে সাধিত শব্দ বুলতারা। 

সাধিত শব্দ দ্িপ্রকার- (ক) প্রত্যয় নিষ্পন্ন বার (খ) সমাসবদ্ধ বা সমস্তপদ ৷ 
প্রত্যয় নিষ্পন্ন, যথা- কউলিরা (কউলি+রা), তলুসা (তল+উসা) ইত্যাদি । 
সমাসবদ্ধ, যথা- মালক-বাপক ইত্যাদি । 

মৌলিক শব্দ বা ধাতুর লগে প্রত্যয় যোগ করিয়া বার একাধিক শব্দরে সমাসবদ্ধ 
করিয়া সাধিত শব্দ হংকরানি য়াকরের ৷ মৌলিক শব্দতত সাধিত শব্দ গঠন করানির 
উদাহরণ খানি দিলাং 

ক) 

মৌলিক শব্দ + তদ্ধিত প্রত্যয় _ সাধিত শব্দ 

রাঙা + ইরা _ রাঙিরা 

ধলা+গিলা - ধলগিলা 

রাস+ দারি _ রাসদারি 

(খে) 

মৌলিক ধাতু + কৃৎ প্রত্যয় _ সাধিত শব্দ 

কাদ্‌ + উরা _ কাদুরা 

কর্‌ + আনি _ করানি 

বুল্‌ + উয়া _ বুলুয়া 

ডাক্‌ + উলা _ ডাকুলা 

মৌলিক বার সাধিত শব্দর লগে আগ বা একাধিক মৌলিক বার সাধিত শব্দ 
সমাসবদ্ধ য়া সাধিত শব্দ গঠিত অর: 

মৌলিক বা সাধিত শব্দ + মৌলিক বা সাধিত শব্দ _ সাধিত শব্দ 
দামান + কইনা _ দামান-কইনা 

ফাম + ফুতি _ ফামফুতি 
মালক-বাপক + নেই  মালক-বাপকনেই 

কল + চাকাম ন কল-চাকাম 


শব্দর প্রসিদ্ধ অর্থমূলক শ্রেণিবিভাগ : অর্থর বারাদেতত শব্দরে তিনভাগে ভাগ 
করানি য়াকরের ১. যৌগিক শব্দ ২. রূঢ় বা রূটি শব্দ বার ৩. যোগরূঢ় শব্দ। 

১. যৌগিক শব্দ : প্রকৃতি প্রত্যয়ল গঠিত বা একাধিক শব্দল গঠিত যেতা শব্দর 
অর্থ নির্ধারিত অর অউতারে যৌগিক শব্দ বুলতারা । যৌগিক শব্দর উত্পত্তিগত অর্থ 
বার প্রচলিত অর্থ আকহান। যৌগিক শব্দ অউতা সাধিত শব্দ। 

যথা- লেরিকউলা - লেরিক+উলা (যেগই লেরিক দের), পাহিয়া - পাখ+ইয়া 
(যেগরতা পাখ আছে) কউলিরা - কউলি+রা (যেগই কউলি করের) 

২. বটি শব্দ : প্রকৃতি প্রত্যয়েতত যে অর্থ অউহান না বুঝেয়া আরাক ব্যবহারিক 
অর্থ আহান বুঝেইলে অউতারে রূটটি শব্দ বুলতারা। যথা- রাখাল - রাখ+আল 
(যেগই রাহের)। প্রচলিত অর্থহান গোরু বা মইচ রাহেরগ। রাখোয়াল ₹ 
রাখ+ওয়াল - রাখাল, কিন্তু প্রচলিত ঘটনাহান কৃষ্ণ বা সখা অউতার গোরু 
রাহানির ঘটনাল অভিনয় । 

৩. যোগর্ঢ় শব্দ : প্রকৃতি প্রত্যয় অনুযায়ী শব্দ আগর যে অর্থহান অর, অউতারমা 
যদি আকগ বিশেষ অর্থ বুঝার অউহান অইলে অউগ যোগরূঢ় শব্দগ । যথা- পঙ্কজ 
(পন্ক-জন+ড) যেতা যেতা পঙ্ক বা অররমা জরম অর, শব্দ এগল পদ্ম বা 
থামপালগ বুঝার । জর্ম (জন্ম) বুললে যে কোন জন্ম নাগই, চৈতন্য- জন্মাতিথিৎ 
পুড়তারা ফিরালর বাহাল হংকরেছি ঘর অউগ বুঝার । রাখোয়াল (রাখাল সংক্রান্ত) 
বুললে কৃষ্ণর গোরু রাহানি লীলার অভিনয় অউহান বুঝার। বীণাপাণি (আতহানাৎ 
বীণাগ ধরেছেগ) বুললে সরস্থতী বুঝার । 

শব্দর অর্থর উৎকর্ষ বার অপকর্ষ 

শব্দগ যেবাকা মূল অর্থ অউগ ত্যাগ করিয়া উন্নততর অর্থ আহান গ্রহণ করের 
অউবাকা অর্থর উৎকর্ষ অছে বুলতারা । যথা- মন্দির (শব্দর মূল অর্থ ঘর, কিন্তু 
এবাকা চলেছে অর্থহান দউর ঘরগ) 

শব্দগই যেবাকা মূল অর্থগ এরাদিয়া নিশ্নমানর অর্থ আহান বহন করের অউবাকা 
শব্দর অর্থর অপকর্ষ অর । যথা- মহাজন (শব্দর মূল অর্থ মহৎ যেগ জন বা প্রাচীন 
পদাবলির কবি । চলছে অর্থহান সুদি রুপা দের অউগ)। 


ধ্বন্যাত্মক শব্দ 

বিষ্ণুপ্রিয়া মণিপুরি ভাষাৎ জাত আহানর শব্দ আছে অউতা ধ্বনির অনুকরণমূলক 
বার ইঙ্গিতমূলক। যেতা শব্দর প্রাণহান অইলতাই ধ্বনি। অউ শব্দ অউতারে 
ধ্বন্যাত্মক শব্দ বুলতারা । এতা শব্দ বাস্তব ধ্বনির অনুকরণমূলক, যথা- জপ জপ 
সেদানি, জট জট ছিড়ানি ইত্যাদি। বার আরাক আকতা ভাবব্যস্তক, যথা- পানি 
লিক লিক করের, জোনাকহান ফট ফট করের। এরে শব্দ এতা অব্যয়, নাম- 
বিশেষণ বার ক্রিয়া-বিশেষণ হিসাবে নিয়ামপারা ব্যবহার আছে। ক্রিয়া বার 
বিশেষ্য হিসাবেউ ব্যবহার অর । 

দৃষ্টান্ত এহান লক্ষণীয় : 

১. চালাক করে ভাতগি খা। 

২. তা বক বক ভাতগি খেইল। 

এপেই ধ্বন্যাত্বক শব্দগিয়ে যে ভাবহান প্রকাশ করের অউহান চালাক করে বুললে 
অমাটিক হবা করে প্রকাশ নাপার। 


আরাক দৃষ্টান্ত কতহান : 

১. হবা মানুগ ডম্ম মাটিহানাৎ পড়িল অউগদে মরিল। 

২. মনহান থুক করল। 

৩. শউগই কলাগ কুৎ কুৎ গিলল। 

৪. নৃপুর সেরেং সেরেং রহের। 

গজর দৃষ্টান্ত এতা বাস্তব শব্দর অনুকারী । 

১. ঠইগ ডুক ডুক করের। এপেই ডুক ডুক শব্দ এগই ভাব আহান বা অনুভূতি 
আহান প্রকাশ করের। 

২. মানু অউগ ফিং ফিং সলেছে। এপেই হুদালা অনুভূতিহান বা ভাবহান প্রকাশ 
পার। 

কিন্তু বামনগই কিলটিং কিলটিংগ রহেইল | এপেই বাস্তব ধ্বনির প্রকাশ অইল। 

ধ্বন্যাত্বক শব্দর ভাগ দুহান- ১. অনুকার ধ্বন্যাত্ক বার ২. ভাবপ্রকাশক 
ধ্বন্যাত্মক ৷ 

€ক) ধ্বন্যাত্বক শব্দর একক প্রয়োগ : কচ্‌ক কাপল । গচ্ক দিল। বুরুংক স্বিগ 
লাগিল। ফি করে সলিল। টপৃপ পড়িয়া গুমজিল। লংবেইগ ঠংক গাদৃদিল। 
করাতহানল গর করে কাপল। এপেই ধ্বন্যাত্মক শব্দ এতা ক্রিয়া-বিশেষণরূপে 
ব্যবহৃত অছে। 

€খে) ধ্বন্যাত্বক শব্দদ্বৈত : ফাক ফাক আহের। জ্বিগ গরং গরং লাগের। ঢুলকগ 
ডপ ডপ করের । 

(গ) অনেক ধ্বন্যাত্বক শব্দ আছে যেতার লগে ধ্বনির সম্পর্ক নেই। এজাত শব্দ 
এতাই ভাব আহান প্রকাশ করের। 

বুজনগ কেং কেং করের। হুকানা মাটিহান কং কং করের। বেলিহান কা কা 
করের। নুয়ারাগ ফরক ফরক করের। বং বং গৎ আহের। রাতিহান চিং চিং 
করের । চকহানে ফেৎ ফেৎ করিরি। রে রেঙ করে চার। ডিক ডিক আহানি। 
ধ্বন্যাত্বক শব্দ ধাতু হিসাবেউ ব্যবহৃত অর । 

১. ডিক ডিক- ডিকডিকানি 

২. বের বের- বেরবেরানি 

৩. চিক চিক- চিকচিকানি (বরনগ চিকচিকার) 

8. ডিল ডিল- ডিলডিলানি 

৫. কেং কেং- কেংকেঙানি 

৬. সক সক- সকসকানি ইত্যাদি । 


ধ্বন্যাত্বক শব্দর প্রয়োগ 

পক পাক না সকই। ডিক ডিক না আহি। শাহহান ডাক ডাক করের । জোনাকহান 
ফা ফা করের। জুহান লে লে করিরিতা। গারিগ কঙালাহানে থৎ থৎ করের। 
হিনেয়া তারু তারুগ অইলি। ফেচু নাচু চুলগাছি ফউ ফউ করের। অমাটিক হই 
হই করে কুরাং যাউরিগাতা? 


ধ্বন্যাত্বক নাম বিশেষণর প্রয়োগ খানি 

চিং চিং রাতিহান। গদ গদ শউগ । ইত্যাদি 

ধ্বন্যাত্মক ক্রিয়া বার ক্রিয়া বিশেষণ 

ধ্বন্যাত্বক অব্যয় শব্দগর পিঠিৎ আনি প্রত্যয়যোগে নামধাতু গঠিত অর। 
টেউটোর, ডিলডিলার, চেনচেনার ইত্যাদি । 

ধ্বন্যাত্বক বিশেষ্য 
ধ্বন্যাত্রক শব্দ এতা মূলত অব্যয়। এতারে বিশেষ্যরূপেও প্রয়োগ অরতা 
দেহিয়ার । যথা- গেরগেরানি, ডিলডিলানি ইত্যাদি । 


ধ্বন্যাত্মক শব্দ সংগ্রহ 

আম আম করে পানি দাপদের 

মানু অউগ খানি আকাচু বাকাচু। 
মাটিহান হুকিয়া কং কং করের। 
আহিগি ফট ফট করের। 
রইদহান কা কা করের। 

তানুর ঘরর অউগ কিয়া কাউ কাউ করিরিতা। 
কিৎ কিৎ না জাতেই। 
পানিহান কির কির ঠেলার। 

শউহান কিলু কিলু করতারা। 

কুৎ কুৎ গিলে বেলা। 

আন্দি এহানি কেক কেক দেতা। 

বুজন এগ এ বয়সেউ কেং কেং করের। 
পেটগ কেন কেন করে কামাড়ার। 
ধনাহান সেং নায়া লেউর হউ কের কের করের । 
কেরেম কেরেম করে চাবানি। 

শউগ ঙের ঙের করের। 
খউনুগ খর খর করের । 

বিহান হুকিয়া খরং খরং করের। 

খরি খরি দাপহানল যারগা। 

শউগ খানি খাবা ডাবা। 

খিক খিক পানি সিটাদে। 

খিরিং খিরিং করে উঠলা। 

শউগর আতজাঙ অউতা খুমা খুমা অছে। 
যেহানাতউ খেং খেং নাকরি। 

গক গক কামহানি লইকর। 

গট গট পানি পি। 

শউগ গদ গদ করের । 

গম গম কামহানি লইকরে বেলা । 

গলগল নাকরিয়ো এপেই। 
কিতাথাং গুর গুর বিসারারতা । 
কিয়া গের গের কররতা মোরাং? 
চং চং না ফালদি। 

চপ চপ গারির রম উবা অর। 
চেহান চর চর ফারেদিল। 

চিক চিক করের রইদহান । 

চিং চিং করের রাতিহান। 

চিট চিট করে বারা । 

চিরি বিরি নাকরিয়ো এপেই। 
লামচিকহান চিয়াও চিয়াও করতারা । 
চেরউগ চে চে করের। 
নিয়াম চেং চেং নাকরি। 

পিঠিহান ভ্ির ফাপহানে চেন চেন করের । 
মাটিহান তিঙিয়া চেপ চেপ করের। 
জট জট ছিড়ে বেলা বেতগাছ। 
জপ জপ সেদানি। 

জম জম বরন দের। 

কল অউতা জরক জরক করের । 
আহিগি জলক জলক করের । 
খংগরউহান জলডং জলডং করেছে। 
জাঙহান জিং জিং করের । 

গারিগ জিরিং জিরিং করের । 

থউ জউ জউ করে লাগের। 
মুরগত্ত টপ টপ পানি পড়ের। 
পেটগ বুজিয়া টিং টিং করেছে। 
পন্ুরিগৎ পানিহান টিপ টিপ অছে। 
খানি মানি হারপাছৎ অউতাল টেং পাং নাকরি। 
ঘুমহানে টেপু টেপ মারে নেরগা। 
নংমেইগি ঠং ঠং গাদ্দিলা। 
তালুহানাৎ ঠপ ঠপ দে। 
আঙারাগ ডক ডক করের। 
কথাহান ডং ডং নাকরি। 


২৩ 

ডম ডম বারানি। 
জোনাকহান ডাক ডাক করের। 
ডাক ডাক করিরি পুরিজেলাগ । 
নিয়াম ডিক ডিক নাকরি। 
কমালাগ মজিয়া ডিল ডিল করের । 
ঠইগ ডুকু ডুক করের। 
কানহান ডুং ডং করের । 
কথাহান ডুপ ডাপ লইকর। 
খাটলগ মজিয়া ডেপ ডেপ করের । 
হিনেয়া তারু তারু অছে। 
শউগর গারিগ তুল তুল করের। 
ঘাহান তেক তেক করের । 

তারে কিয়া অমাটিক তেঙেনে তেঙেনে দিয়উরিতা। 
কিয়া অমাটিক তেরে তেরে করউরিতা। 
থক থক কামহানি লইকর। 
গারি উগ থৎ থৎ করেছে। 
গাছজার থম থম করেছে। 
নুয়ারাগ ধর ফর অছে। 
বাংহান নপ নপ করের। 
কথাহান মাৎতে কিয়া নিক নিক নাকররতা। 
লেউর ডেমগি নউ নউ করেছে। 
কারলগি পট পট ছিড়ে বেলা। 
পর পর মুজুরানি। 

জ্বিগই পরক পরক পুড়ের। 

পিঙ পিঙ সলানি। 
আহিগ পিচ পিচ করের । 

পিচিৎ পিচিৎ করে মাতানি। 

পিন পিনি বরন। 

পিলিক পিলিক থংমেইহান। 

পেট পেট বাধে বেলা । 

পেন পেন নাকরি। 

পের পের না পিড়ি। 

চুলগ ফউ ফউ করের । 

২৪ 


ফচ ফচ বিদানি। 
জোনাকহান ফট ফট করের । 
কাপক ফট ফট ফুটের। 
নুয়ারাগ ফরক ফরক অছে। 
চেঙগ ফল ফল ফালদের। 
ফাক ফাক আহের। 

বুজন উগ ফিং ফিং সলেছে। 
পেটগ ফুক ফুক করের । 

লউগ হুনিয়া ফুক ফুক উঠলা। 
ফুৎ ফুৎ করে মাঙইলাগা । 
ভারহান ফেঙ ফেঙ করের। 
চকহানে ফেৎ ফেৎ করিরি। 
মানু অউগ ফের ফের বুলেরতা। 
ভাতগি বক বক খা বেলা। 

বঙ বঙ ধুমা দেই। 

বঙ বঙ গৎ আহের। 

পানি বরক বরক সউয়র। 
মুরগ বিং বিং বুলার। 
পকহান বির বির করতারা । 
চারাজারি বুক বুক না উহুলি। 
বারহানি বুং বুং উরা দে। 
মাচিগ বেন বেন করের । 

কথা আকহান বের বের নাকরি। 
থউ গছেছি লাঠিগ মের মের করের। 
মানুহান য়া য়া করতারা। 

লাং লাং অয়া নাচেই। 
পানিসিটা লিক লিক করের । 
জুহান লে লে নাকরি। 

দাতগ লেক লেক করেছে। 
থতাহান লেঙ লেঙ নাকরি। 
নিয়াম সক সক নাকরি। 

সবং সবং নাকরি। 
কামহানি সর সর লইকরে বেলা । 

নিয়াম সরো সরো নাই । আটেয়া চল। 
গারিগ সির সির নানছে। 

কিয়া সেকউ সেকউ দিয়া আটুরিতা? 
তানু কিয়া হই হই অছিতা। 

শউগ হাম হাম করের । 

পকগ গারিগৎ হির হির করের । 
হুহু বউহান দের। 

হুৎ হুৎ বারা। 
কিতারকা হুর হুর আটরতা । 

মানুগ হেগা হেগা অছে। 

বিষ্কুপ্রিয়া মণিপুরি ভাষাৎ শব্দদ্বৈত 


শব্দ আগরে দ্বিখুরুম বা অউতার গজে পুনরাবৃত্তি করানি অউহান শব্দদ্বৈত। এহান 
ইন্দো-জার্মান ভাষার বৈশিষ্ট্য আহান- বৈয়াকরণে মাতেছি। শব্দ আগর পুনরাবৃত্তি 
করিয়া দীর্ঘকালবর্তিতা ব্যাপকতা বা প্রগাঢ়তা অথবা ঈষদৃনতা ভাব প্রকাশ করানি 
য়াকরের। 'পানি এতা তণ্তা অছে' বুলতে হারপেয়ারতা তণ্তাহান উপযুক্ত অছে। 
“পানি এতা তণ্তা তপ্তা অছে' বুললে তণ্তাহান খানি কমছে অউহান হারপেয়ার। 
“কালে কালে কালর কথা নাহুনানি নাকরের'_ এপেই কালহান লেহে বা নুয়া 
কালহান আহিবতাই অউ কাল অউহানর খেই খেই বা তঙাল করানি বা বিভক্ত 
করানি অউহান প্রকাশ পাছে। 
বিষ্ুপ্রিয়া মণিপুরি ভাষার শব্দদ্বৈত সম্পর্কে খানি আলোচনা করানি অইল। 


হাদি হাদিৎ. : হাদি হাদিৎ মানু এগ বিভুলা সাবুলা আহান অর । 
মেরাক মেরাকে : মেরাক মেরাকে জিপুতর নাঙ পেয়া পাহুরের। 
নামথু নামথু : নামথু নামথু কত চারা খই খাবেলেয়া আর খানা নাহের। 
মিকুপে মিকুপে : মিকুপে মিকুপে নুয়া নুয়া রকম আকেইহান অর। 
পথে পথে £ পথে পথে বুলিয়া থাইলগা। 

বছর বছর : বছর বছর পানিয়ে বুরার। 

নিক্কা নিক্কা : নিক্কা নিক্কা মাগলেতে কুংগই দিতাইতা । 
আহিতে আহিতে : আহিতে আহিতে নিংসা মাউইল। 

বুলে বুলে £ বুলে বুলে কিতা চাউরিতা? 

হাস্তাই হাপ্তাই : হাপ্তাই হান্তাই বেতন পার। 

ঠেমঠেম + : ঠেম ঠেম করে খওয়া নুয়ারতউ। 

জউ জউ : জউ জউ করে জ্বিগ লাগিল। 

তেঙেনে তেঙেনে : তেঙেনে তেঙেনে দিয়া ডাঙর করলা । 

পানি পানি £ পানি পানি বুলিয়া খাকুরাই চিকারি দেনাৎ লাগেছি। 

বিভক্তবহুলতা-বাচক 

গাঙে গাঙে : গাঙে গাঙে এসাদে মানু আছি। (গাঙে গাঙে অর্থাৎ গাঙহান লেহে_ 
প্রত্যেক গাঙে বুলিয়া হারপেয়ার) 

খুমা খুমা : আতজাঙ অউতা খুমা খুমাগ অছে। 

আর আর : আর আর মানুয়ে কিসাদে চলতারা অউহান চেইছ। 

মহলে মহলে : তেই বার অউহান মহলে মহলে বিসারাৎ লাগেছে। 

এসাদে- 

মেগুশেলহান বাগিয়া টুমা টুমাগ অইল। 

ঘরে ঘরে এতা নুয়ারা। 

ডাঙর ডাঙর পপ্তিত আছি চুল নেয়ছে তালুর মা। 

গারিগৎ চাকা চাকা য়া দাগ নিকুলেছে। 

ডিগল ডিগল মউতুপ আকেইহান ধরেছি। 

নুয়া নুয়া ফুতি পিদিয়া শউ এহান আহে গেছিগাতা। 

যেতা যেতা মাতেছিলে অউতা নিংসিং অইছ। 

যেগরে যেগরে মাতেছিলু অউগ অউগ আহেছি। (অর্থাৎ অন্যতা নাহেছি) 

যেগরে যেগরে মাতেছিলু অউতা আহেছি। (অর্থাৎ আমন্ত্রিত অউতা হাবি আহেছি) 
পেলি পেলি ধান চাতলগত্ত বেছেরতা। 

এসাদে বস্তা বস্তা চউল। হাপেই হাপেই মুড়ি। খেরি খেরি হউ আকখুলাগই 
খেইলতা নাই। চুম চুম কথা । থমক থমক দিয়া যেইরিগা রাধে । জলটিং জলটিং 
পানি ডালিয়া জ্বিগ নিভেইলতা । নিয়াম চেং চেং নাকরি গিথানক। ঠেম ঠেম করে 
খওয়ানি । আকেইগ আকেইগ করে ডাহানি। 

জউ জউ করে ভ্বিগ লাগের। 

পন্ুরিগ মাছগই মাছগই চেল নাছি। 

আকেইগি পাচ পাচ পাতা পারেছিতা নাই। 

জিনজিনি এহান পাল পাল অছিতা। 

হুনাই হুনাই গারিগ রাঙাগ অছে। 


অসম্পূর্ণতা বা ঈষদৃনতা 

কাদিল কাদিলগ অয়া য়ারিহান দিলতা। 

ঙালফু ঙালফু অইতে গেলগা । 

এসাদে- সউনা সউনি, যিংগা যিংগা, করতউ করতউ, উঠিং উঠিং, ডরপা ডরপা, 
হারপা হারপা, তণ্তা তপ্তা, উমতি উমতি। নুয়ারাগ মরিং মরিং অছে। ধরিং ধরিং, 
পড়িং পড়িং, তাপ তাপ করেছে, তিা তিঙা, রাতিহান ফুয়েইং ফুয়েইং, জার জার 

আহান পাউরিতা, বুজিল বুজিলগ অছেতা । চউরাপ চউরাপ, তোরে দেহেছু দেহেছ 
পারা কুমপেই আকপেই। চিংনা চিংনি-রে এরে শ্রেণি এহানাৎ বেলানি য়াকরব। 


সংযোগবাচক 

আহিয়ে আহিয়ে ছ্বিয়গিরতা কথা অইল। 

হিলে হিলে, আতে আতে, কানে কানে । 

পউহান হুনানিয়ে লগে লগে উঠিয়া গেলগা। 

হবাই হবাই হাই ওঁহান মাতে বেলা । 

মানে মানে বেলা দিয়া গেলগা। 

তিয়ে তিয়ে, মিয়ে মিয়ে- বুলতে অন্যর প্ররোচনা ছাড়া- অউহান হারপেয়ার। 
এসাদে- তাই তাই, নিজে নিজে । 


অপ্রকৃত-বাচক 
মইচ মইচ খেলেইক, আল-ধরানি আল-ধরানি- বুলতে প্রকৃত আল-ধরানি নাগই, 
আল-ধরানির অভিনয় করিয়া খেলানি। 


ব্যতিহার 

কানাকানি, ঠেলাঠেলি, মরামরি, ফংনা ফংনি, আচুলা পিচুলি, কলনা কলনি, 
দেহাদেহি, আহি পড়াপড়ি, অট লেহালেহি ইত্যাদি। দাবদা দাবদি, ফালদা ফালদি 
এতা ব্যতিহার নাগই বহুলতাবাচক। 


নিয়তবর্তিতা 
তলে তলে (তলে তলে পানি কাপানি)। পেটে পেটে । আগে আগে রাম যারগা, 
পিঠি পিঠি অয়া সীতা । বার লগে লগে লক্ষণ । 


বিকৃত শব্দদ্বৈত বা অনির্দিষ্টতা-বাচক 
আতটাৎ, বাতটাৎ, আহি মুহি, কল ডল, কনাক জনাক, (কনাক-সনাক) ইত্যাদি । 
কোনো কোনো বৈয়াকরণে সমার্থক বা বিপরীতার্থক শব্দদ্বৈতরেও য়উকরেছি। 
এতারমা গজর শ্রেণি ওঁতাৎ পড়েরতাউ আছে। 

অংতা লাকতা, অর পাক, অরে গারে, অংনা থিংনি, অলাং সলাং, অটমুরা 
ঠটমুরা। আতানি পিতানি, আলা সালা, আলি উটি, আড়ে গরে, আওয়া জাওয়া, 
আজালা বিজালা, আপদ বিপদ, আতানি পিতানি, আঠা পিঠা (আঠা অইতে 

অইতে পিঠাহান মাল), আঙেই ফুতি, আপা বপেই, আলুম জালুম, আং লাক 
(আংকরানি বার লক্ষ করানি), আং ডাং, আকাচু বাকাচু, আকখুলা আকখুলি, 
আলথক নালথক, আকখালা আকসর (একেশ্বর শব্দত্ত), আবাই জাবাই, ইরিং 
পারিং, ইল্লউ পাল্লউ, ইমা ইন্দল, ইদুম দুয়া, ইরা ইরি, উট পাট, উটপাট 
নাটপাট, উরাল জুরাল, উটন পিটন, উরানি পিদানি, উদুম দুদুম (ইদুম দিদুম), 
উবা উসক, উরা হিচি, উদারি বাদরি, উঠান ঘর। এমুর হউমুর, এহান হউহান, 
এসাদে কিসাদে, এনিৎ তেনিৎ, এলা ঠেলি, এরে তেরে, এবেলে হেবেলে, অউরল 
সউরল, অউলি জউলি। 

কল খেরি, কচু কুমেল, কইনা কইঠেক, কল চাকাম, কর্ম জর্ম, কপ জপ, 
কানা খরা, কাম দুম, কাপা কুটি, কাবাক সাবাক, কামে কাজে, কাদা রহা, কাঙা 
কোন কানচেল, কউলি গালি, কউলি খান্না। 

খেরি কল, খুলা খুলি, খংকুল খুজা, খেপাৎ খেচক, খেইপা খেইচক, খেতি 
বারি, খেরি মেরি, খিনখিনি মিনখিনি, খস টিং, খাবা ডাবা, খলপি খলক, খাং 
খেরি, খঙ বিল, খেরে বনে, খেরগাচ বনগাচ, খালু জালু, খানা পিনা, খাংকরে 
বাংকরে, খালু ডালু, গাছ বিরুক, গাঙ ঘর, গাঙ লেইকেই, গাঙজাদা মাটিজাদা, 
গুরমা গুরমি, গারিৎ কানিৎ, গুলি মুঠি, গেরে গেজ্জার, গেদারা গেদরি, গুম গাম, 
গিরি গিথানি, খুৎতেই জুৎতেই, গজ তল । গটরা গটরি, গিরি গিথৃথেই, ঘর দুয়ার, 
ঘর কল, ঘুম তুম, ঙাল পিছ। 

চর খাট, চট কাল, চর চার, চট চাট, চরে চাঙেদে, চলা বইঠা, চাল চলন, 
চাকুম চারাং, চিকারি মিকারি, চিরিক চারিক, চিরি বিরি, চিন্তা চানাক (চিন্তা 
চারাক), চিনচিকি মিনচিকি, চিংনা চিংনি, চুলে মুরে, চউলি মেকা। ছেয়া মেয়া, 
ছাকা মাকা, ছয় ঙাম, (ছয় মাউ?), ছুনু কালি। 

জলে নালে, জঙ্গল মঙ্গল, জাঙেই জিপুৎ, জিপুৎ জাকা, জেলেই পলেই, জাঠি 
কার, জিয়া জিপুৎ, দ্বি ছালি, জিৎ পানিৎ, জাক জমক, জেঠা জেঠি, জিরিক 
মিরিক, জিলিক মিলিক, ঠাং বাং, ডর ভয়, ডলা মচা, ডাক খুজ, ডাক করতাল, 
ডেং পাল, ডাঙর ডিগল, ডিগালা পাগালা, ডিগালি পাথারি, ডাকুলা ইশালপা, 
ডাইল খই, ডিবা ডাবা, ডেম ডুম, ডুপ ডাপ, ডাক ঢোল, টেং পাং, টিল্লা টেঙারা, 
টেঙারা সিনচাং, তকা তাং, তলে তাঙ্ে, তুমপুৎ নামপুৎ, তাপ তুপ, তাপ জ্বর, 
তাপ চিল, তাত বাত, তানা পনা, তুপ তাপ, তাল তান্জা, তেনন বেনন, তেনা 
তুসারা, তিক বিক, থিতু বিতু, থিতি বিতি, থাকাৎ জাকাৎ (থাকাৎ বাকাৎ), থতা 
মুতা, থক থাক, থাপা খালি, দাম দর, দরা পাকানা, দেইমেই সেইমেই, দৌদুক। 

ধনা পাগালানি, ধূলি ছালি, নুঙেই নুংশি, নুয়ারা পানি, নাঙ শাৎ, নঙেই নংতল, 
নিকালা বরা, নুয়া পুরানা, নামসা কনক, নুনে ভাতে । 

পক পাক, পাগে জাগে, পক জক, পাহিয়া পলেই, পাতা জাতা, পারা জারা, 
পাগল জাগল, পাতালা জাতালা, পাতা পুতা, পিদানি উরানি, পরা দরা, পানি 
কাজি, পাগালা ডেবালা, পড়ুয়া জিপুৎ, পাং লাক (লক্ষ), পানি ছানি, পানিয়ে 
ফালি, ফুক ফাক। 

বলি পাংকাল, বি বারি, বন বতা, বানা নুংশি, বউয়েই জিপুৎ, বনবুদি 
সনবুদি। 

মরা জরা, মারা জারা, মেয়েক জেয়েক, মঙ মাতাম, মায়া দয়া, মালক মুলক, 
মিয়াঙ বাঙাল, মুঙ পিঠি, মিয়াং তেইহউ, মেইমুত সেইমুত, মারই মাপাং, মারিল 
দুহিল, মাং সেং, মারুপ মাসাং, মাগিয়া কাদিয়া, মরণ জিয়ন, মুরে গারে, মানু 
গোরু, য়উ কাল, য়ারি পরি। 

শিরাপ সাকা, শউ সুমারা, শনে বনে, শিল বিল। 

সলি মলি, সাম চিল, সুরু বুরু, সুন সান, সির সার, সেঙ মাঙ, সেপ কাছ, 
সক পাল, সিতু বিতু, সেরে বেরেৎ, সিং বিং, সকসকা মকসকা, সাৎ বাত, সেরে 
বেরে, রস কষ, রাশি কশি। 

লেইলেক সেইলেক, লেইসি বেইসি, লেই বেই, লেরিক লেইসউ। 

হালা হামুদি, হলি হতরং, হারউ পিয়ম, হেজায় ডামে, হরপ জরপ। 


৩১ বিষুপ্িয়া মণিপুরি ভাষার ব্যাকরণ 


প্রত্যয় 


যে বর্ণ বা বর্ণসমষ্টি ধাতু-প্রকৃতি বার শব্দ-প্রকৃতির পিছেদে যুক্ত অয়া নুয়া শব্দ বা 
ধাতু গঠন করের অউ বর্ণ বা বর্ণসমন্টিরে প্রত্যয় বুলতারা। 
প্রত্যয় দ্বিপ্বকার : ১. কৃৎ বার ২. তদ্ধিত। 

ধাতুর উত্তর যে প্রত্যয় যুক্ত অর অউতারে কৃৎ প্রত্যয় বুলতারা । শব্দর উত্তর 
যে প্রত্যয় যুক্ত অর অউতারে তদ্ধিত প্রত্যয় বুলতারা। কৃৎ বার তদ্ধিত প্রত্যয়ল 
নুয়া শব্দ গঠিত অর। 
কৃদ্ত : কৃৎ প্রত্যয় যোগ করিয়া কৃদন্ত শব্দ গঠিত অর। 
যথা- বঙ+আনা _ বঙানা। 
তদ্ধিতান্ত : তদ্ধিত প্রত্যয় যোগ করিয়া তদ্ধিতান্ত শব্দ অর। তদ্ধিতান্ত শব্দ বিশেষ্য 
বা বিশেষণর সাদে ব্যবহৃত অর। যথা- ধলা + গিলা _ ধলগিলা। 
ধাতৃবয়ব প্রত্যয় : ধাড়বয়ব প্রতয় এতা ধাতু বা শব্দর পিঠিৎ যুক্ত অয়া নুয়া ধাতু 
গঠন করের । যথা- দেখ+উয়ানি _ দেহুয়ানি। 

প্রত্যয় বার বিভক্তি ধাতু বা শব্দর অন্তৎ ব্যবহার অর। দ্বিয়তারতাউ স্বতন্ত্র 
ব্যবহার নেই। 

ধাতু বার শব্দর পিঠিৎ প্রত্যয় যোগ করলে নুয়া শব্দ গঠিত অর। অউতার 
লগে বিভক্তি যোগ করলে বাক্যৎ ব্যবহার অনার যোগ্যতা পার । 


বিষ্ুপ্িয়া মণিপুরি কৃৎ 

অন- চল্‌্+অন -₹ চলন (ডাকুলাগই চলন দের)। মর্+অন _ মরন। রহ+অন _ 
রহন। জাকার্+অন 2 জাকরন। ফির্+অন _ ফিরন। ছিড্+অন _ ছিড়ন। 
জুর+অন _ জুরন। জিরা+অন _ জিরন। হুক্‌+অন ₹ হুকন। থাপর্+অন _ 
থাপরন। 

অনা, না- থেং+না _ থেংনা, ফং+না _ ফংনা, সৌ+না _ সৌনা। ফাং+না 5 
ফাংনা, ফেউ+না _ ফেউনা | খাং+না _ খাংনা । চর্+অনা _ চরনা। 

অনি- চেল্+অনি ₹ চেলনি । কেল+অনি _ কেলনি। 

অক- ভাব্+অক _ ভাব। 

আ- চাব্+আ - চাবা, আচুল্+আ - আছুলা (আচুলা পিচুলি), বহ+আ - বহা 
(বেহা সেলকম), কাদ্‌+আ কাদা, রহ+আ _ রহা, বাধ্‌+আ বাধা, বিদ্‌+আ 
_ বিদা, ফার্+আ _ ফারা, রাধ+আ _ রাধা (রাধা ভাত)। 

আনা- সুম্+ আনা _ সুমনা, ডাক্‌+আনা _ ডাকানা। পাক্‌+আনা - পাকানা, 
মাগ্+আনা _ মাগানা। 

আনি- খাপ্+আনি _ খাপানি (কইনাগ খাপেছে), উজা+আনি - উজানি, 
ফল্+আনি - ফলানি, রহ+আনি - রহানি, বক্‌্+আনি ₹ বকানি, পার্+আনি ₹ 
পারানি, জার্+আনি _ জারানি, নাছ+আনি _ নাছানি, জান্+আনি _ জানানি, 
পিড্‌+আনি - পিড়ানি, বির+আনি _ বিরানি। 

আরা- তিঙ্+আরা - তিঙারা, ফুল্‌্+আরা - ফুলারা। 

আলা- চক্+আলা _ চকালা, মাত্‌্+আলা ₹ মাতালা। 

ইং- বুর+ইং -বুরিং (বুরিং বুরিং), মর্+ইং _ মরিং (মরিং মরিং)। 

ইল্‌- মর্+ইল _ মরিল (মরিলগ অছে), ফরদা+ইল _ ফরদিল। 

ইলা- ফাম্‌+ইলা _ কামিলা, লাম্‌+ইলা _ লামিলা। 

উনি- উঠ+উনি _ উঠুনি, লাম্‌+উনি _ লামুনি, চালা+উনি _ চালুনি, ছাক্‌+উনি 
- ছাকুনি, গুর্+উনি - গুরুনি, ডাক্‌+উনি - ডাকুনি, দুহ+উনি _ দুহুনি, 
খুটা+উনি + খুটুনি (রুক খুটুনি)। 

উরা- বক্‌+উরা - বকুরা, ফরদা+উরা _ ফরদুরা। 

এই- কাম+এই _ কামেই। 

এইপা- গড়া+এইপা _ গড়েইপা। 

উয়া_ বুল্‌+উয়া _ বুলুয়া (লাবাগ)। 

কুরা, একুরা- সাজ+একুরা _ সাজেকুরা, নাছ+একুরা + নাছেকুরা, মাগ্‌+একুরা 
_ মাগেকুরা, বাগ্+একুরা বাগেকুরা, কর্+একুরা -করেকুরা, দেখ+একুরা 
দেহেকুরা, দে+কুরা _ দেকুরা, ল+কুরা - লকুরা, খকর্+একুরা - খকরেকুরা, 
ইকর্‌+একুরা - ইকরেকুরা, খা+কুরা  খাকুরা। 

খেই- টাং+খেই _ টাংখেই (মাতহান টাঙছে _ টাং ধাতু)। 


বিষ্ণুপ্রিয়া মণিপুরি তদ্ধিত 

অরে, রে- মাছ+অরে - মাছরে, পানি+রে - পানিরে, দারউ+রে - দারউরে, 
মইচ+রে _ মইচরে। 

আ- পাতল+আ - পাতালা, বিকট+আ - বিকাটা, পিছল+আ - পিছালা, 
খবল+আ - খাবালা। 

আলা- মেঘ+আলা - মেঘালা, দউ +আলা - দউয়ালা, ডিম+আলা ₹ ডিমালা, 
ডিগৃ+আলা - ডিগালা। 

ই- মুর+ই _ মুরি, (মাছর), পেট+ই ₹ পেটি (পেটি নাটি), ভর+ই _ ভরি, 
চউল+ই -₹ চউলি, পাথার+ই - পাথারি, ডিগালা+ই _ ডিগালি, তেরা+ই ₹ 
তেরি (তেরি বেরি), আন্দাজ+ই _ আন্দাজি। 

ইয়া, য়া- কেরবং+ইয়া - কেরবঙিয়া, দাত্+ইয়া - দাতিয়া, ডাঙর+ইয়া ₹ 
ডাঙরিয়া, মুনি+য়া _ মুনিয়া। জেলেই+য়া  জেলেয়া, পাখ্‌+ইয়া - পাহিয়া, 
গেরমাং+ইয়া ₹ গেরমাঙিয়া। 

ইরা, রা- রাঙা+ইরা _ রাঙিরা, কালা+ইরা - কালিরা, চহা+রা _ চহারা, 
(এসাদে- পানিরা, মাটিরা, চেপটারা, তিঙারা, ফুলারা, কাচারা, আন্দিরা, ময়লারা, 
চেমারা ইত্যাদি)। 

ইল- থা+ইল - থাইল (থাইল ঘর)। 

ইলা, লা- আঠি+লা _ আঠিলা, ভরি+লা ₹ ভরিলা। খপ্+লা _ খবলা। 

উকা- পানি+উকা _ পানুকা, বাট্রি+উকা _ বাটটুকা, আন্দি+উকা _ আন্দুকা, 
সার+উকা _ সারুকা। 

উম, ম- ইজ্ছ+ম _ ইজ্জুম, ঠালি+উম ₹ ঠালুম (আলুম-জালুম, উরুম ইত্যাদি)। 
উয়া- নীল+উয়া _ নীলুয়া, গাত+উয়া - গাতুয়া (অরুয়া, গাঢুয়া, জলুয়া, 
গেরুয়া), থর+উয়া _ থরুয়া (থরগর আকৃতি)। 

চা- খার+চা _ খারচা, তেরা+চা _ তেরচা, য়উ+চা _ য়উচা, ফাং+চা 
ফাহচা। 

তা- খাং+তা _ খাংতা, আক+তা _ আকতা। 

থক- আল+থক - আলথক (নালথক, হেলথক)। 

দিল- পাক+দিল _ পাকদিল (আহিয়া), ফর+দিল ₹ ফরদিল (পাহিয়া)। 

টা, এটা- চহা+টা ₹ চহাটা, কহা+টা - কহাটা (কেহেটা) বেকা+এটা ₹ 
বেকেটা। 

টুকা_ নুন+টুকা _ নুনটুকা, জল+টুকা - জলটুকা। 

পা, এইপা- নুডেই+পা _ নুঙেইপা, লেইরাপা, আটেল+পা - আটেলপা। 

রল, রেল- মেইপা+রল _ মেইপারল, অজা+রেল _ অজারেল। 

প্রত্যয়যুক্ত শব্দ আক্কেইগি পাছি অউতা : 

লউ- ডিমলউ; ফউ, ফু- ডালফউ, ঙালফুঃ মু- রাঙা+মু _ রাউমু; ফালা, দাকা_ 
চামফালা, চামদাকা; ঠা- কলঠা; গিলা- ধলগিলা (ধলগিরা); ঠিং- চেপঠিত; ডুরা, 
ডুপা- গুলডুরা, গুলডুপা; চাল- গইচাল, গনচাল; উসা- তলুসা; অল- আহিয়ল; 
উরি- বাংগুরি; অজ- ডেমজ; চি- ফেংচিঃ রক- অকরক:; রি- সেবারি। 

ধ্বন্যাত্বক শব্দর প্রত্যয় 

অক- ঝল+অক _ ঝলক (ঝলক ঝলক), খলক, গলক (মাছহানে দুপিগ গলক 
গলক করতারা)। 

আ- চিকচিক+আ - চিকচিকা, ফিরফিরা, ডংডঙা, সকসকা, ফেংফেডা। 

ইৎ- সির্+ইৎ _ সিরিৎ, পিচিৎ। 

উৎ- কুৎ+উৎ _ কৃতুৎ, বুৎ+উৎ _ বুতুৎ। 


নাউবাচক প্রত্যয় 
নু- বাবানু, সেনানু, লেহাওনু। 


বিদেশি প্রত্যয় 

গিরি- বাবুগিরি, মুনিগিরি। 

উলা- ডাক+উলা - ডাকুলা। 

উলি- পালাউলি, রুয়াউলি, দওয়াউলি। 
দারি- দুকানদারি, রাসদারি । 

উপসর্গ বার অনুসর্গ 


উপসর্গ 
যেতা অব্যয় ধাতুর মুঙে বয়া নুয়া শব্দ গঠন করের বার ধাতুর অর্থর নানা রকম 
পরিবর্তন ঘটার অউতারে সংস্কৃতৎ উপসর্গ বুলতারা। যথা : উপ- উপকূল, 
উপনগরী, উপেন্দ্র, উপধর্ম, উপপুরাণ, উপগ্রহ, উপদ্বীপ, উপসাগর উপকথা, 
উপবন, উপনয়ন, উপকরণ, ইত্যাদি । 

এপেই মূল শব্দগর আগে “উপ' উপসর্গ এগ বহেয়া কাদাৎ, লগে, পিঠিৎ 
অগৌণ, কদর, উৎকর্ষ, আধিক্য, তুল্য, সাদৃশ্য প্রভৃতি অর্থ হংকরেছি। 

ধাতু আগত বিভিন্ন উপসর্গ দিলেউ অর্থ পরিবর্তন অর। যথা হ-ধাতুর মুঙে 
“উপ' বহেইলে উপহার অর । “অপ' বহেইলে অপহরণ অর। 

বিষ্টুপ্রিয়া মণিপুরিৎ উপসর্গ এতা নামপদর (অর্থাৎ বিশেষ্য বিশেষণর) মুঙেউ 
বহের। খাটি বিষ্ুপ্রিয়া মণিপুরি উপসর্গ নেই বুললেউ য়াকরের। কোনো কোনো 
উপসর্গ শব্দগর লগে অয়া আহেছে। যথা- অসময়। 

বিষ্টপ্রিয়া মণিপুরি উপসর্গ কতগ তলে দেনা অইল। 
উপ- উপারারি 
কু- কুদিন, কুমানু, কুকথা 
বে- বেতাল, বেআদপ, বেধর্মী, বেআইনি 


অনুসর্গ 
বিষ্ণুপ্রিয়া মণিপুরিৎ বিভক্তির চিহ্গি অইলতাই রে, ল, রেল, -রকা, এতত, রাংত, 
র, এ, এদে, গজে এগি। আমার ভাষাৎ শব্দ বিভক্তির চিহ্ন নিয়াম নেই থাংতে 
অব্যয় কতগ অবিকৃতরূপল বা বিভক্তিযুক্ত অয়া বিশেষ্য বার সর্বনামর পিঠিৎ বয়া 
বিভক্তির কাম করের। অউহানল এতারে অনুসর্গ, পরসর্গ বা কর্মপ্রবচনীয় 
বুলতারা। 


বিভক্তি বার অনুসর্গর পার্থক্য 

১. বিভক্তির স্বতন্ত্র প্রয়োগ নেই, শব্দর লগে বিভক্তি আকসাটে তিলো পড়েরগা। 
২. বিভক্তির নিজস্ব কোনো অর্থ নেই, কিন্তু অনুসর্গরতা নিজস্ব অর্থ আছে। 

৩. বিভক্তি শব্দর পিঠিৎ বহের কিন্তু অনুসর্গ শব্দর আগেউ বহের, পিছেদেউ 
বহের। 


অনুসর্গর প্রকারভেদ 
অনুসর্গরে প্রধানত ভাগ দুহানাৎ খেইকরানি য়াকরের : 
১. শব্দজাত অনুসর্গ বার ক্রিয়াজাত অনুসর্গ : সালেদে, ছাড়া, বিতরে, কাদাৎ, 
হাদিৎ, লগে, লেহে, কারণে, নায়া ইত্যাদি এতা শব্দজাত অনুসর্গ। 
২. ক্রিয়াজাত অনুসর্গ : করিয়া, করে, লয়া, ধরিয়া, বুলিয়া ইত্যাদি 
কারক অনুসর্গ : কর্তৃুকারক বার কর্মকারক ছাড়া অন্য কারকে অনুসর্গ আছে। 
করণ কারকে : হউতাই জোর করিয়া ধান কাপিয়া নিলাগা। চালাকিল কাম নার। 
নিমিত্ত কারকে : জাতহানর উন্নতির সালেদে কাম করিয়া গেলগা। 
অপাদান কারকে : অপাদান কারকে আমারতা অনুগর্স নেই। 
অধিকরণ কারকে : ডাঙর আলিগ ইলয়া য়িছগা। 
খউগৎ করিয়া আনেছুগ । মনহানর বিতরে পাপ আছে। 
মানু ধরিয়া বিয়াহান লেপ্করল। হাপ্তাহান লেহে যারগা। 
কারকভিন্ন স্থলেও অনুসর্গর ব্যবহার অর- নায়া, জিঙে, গজে, পিছেদে, বুলিয়া, 
হাদিৎ, নাঙর, নাইলে ইত্যাদি। 
প্রয়োগ : দুঃখ নাইলে সুখ নার। রুপাৎত জিঙে জ্ঞান। হাবির গজে ইমা-বাবা। 
দুঃখর পিছেদে সুখ আহের। এপেই রামসিং বুলিয়া আকগউ নেই। দ্বিয়গির হাদিৎ 
তা বয়া আছে। কালিদাস নাঙর মানু আগ আহেছিল। তা নাইলে মি যিতউগা। 

“গ'* বার “হান বিভক্তি 


বিষ্ণুপ্রিয়া মণিপুরি সাহিত্যহান হঙয়া আহের সময়হান এবাকা। এবুজো আমার 
ভাষার শব্দ, বানান, ব্যাকরণ নির্দিষ্ট নাছে। এসাদে অয়া থাইলে ব্যাকরণে নৈরাজ্য 
আহিতই। ভবিষ্যতে এতা লেপকরতে নিয়াম হিনইতই অউহানে এতা 
এবাকারগাই লেপকরিয়া থনা দরকার এগদে “বেলি' শব্দর পিছেদে 'হান' বিভক্তি 
লাগের যথা- বেলিহান। আমার মানুর কবিতাৎ 'বেলিহান নিকুলিল উঠ'- এরে 
বিষয়বস্তু এহান নিয়াম। 'ফাণ্ড' পত্রিকাৎ এ বিষয়ে যতহান কবিতা নিকুলেছে 
হাবিৎ 'বেলিহান' বুলেছি। ব্রিপুরাত নিকুলেছে পত্রিকা আহানাৎ আছেতাই 
'বেলিগ' । কুংহানে চুম! কুংহানরে আদর্শ ধরানি! না মনেইলগই মনেইলহান 
ইকরানি? মনেইলগই মনেইলহান ইকরিয়া ব্যাকরণ লেপ নার। এহানাৎ 
বৈয়াকরণর দৃঢ় নির্দেশ আহান থনা একান্ত আবশ্যক । 

আমার ভাষাৎ 'গ' বার 'হান' বিভক্তির ব্যবহারর উদাহরণ খানি দিংঃ 
১. সাধারণত একবচনে 'গ' বার বহুবচনে "হান" লাগের : মানুগ - মানুহান, 
জেলাগ - জেলেইহান, মইচগ - মইচহান, বাদরগ - বাদরহান। 
যেপেই একবচনে “হান' লাগের উপেই বহুবচনে 'হানি'। যথা- ডামহান-ডামহানি 
(ডামহানি পারে বেলেই)। 
মিকুপ আহান, কিন্তু তান্জাগ (তান্জাগ চেয়া মাতল)। 
২. চেস্টা অইলে হান লাগের : ডামহান, পাটিহান, মাঠাহান, ফামহান, কান্থাহান, 
লেইরুমহান, চকিহান, পালংহান। ব্যতিক্রম মলপাকগ | মলপাকগ চেপ্টা অইলউ 
ঘনতৃুর বারা আহান আছে। অথচ মহরিহান। 

এরে সুত্রল বেলিহান, জোনাকহান; কিন্তু তেরাগ, গ্রহগ, ধুমকেতুগ । 
কলখেরিরমা- সেনাপুলগ, কলোগ, খুচেইগ, করফুগ, খেরিগ, খাতহান- (বিতরগ 
হুদালা বুলিয়া এরে নিয়মল মহরিহান) কুপাঙহান, তারউহান, লেচুপিহান, 
চেকাপহান। কিন্তু পেলিগ, খুরাহাপেইগ, কুলাহান, ইনচিলহান, ফেলনহান। 

ভাতগ, চউলগ, ধানগ, তিলগ, হইরউগ। কিন্তু খেতিহান- অর্থাৎ চেপ্টা 
অইলে। ধানহান, তিলর খেতিহান, হইরউর পেইহান, মাটিহান, অথচ লপুকগ ৷ 

অবস্থা : পরলেইহান, হিনহান, দুঃখহান, নুয়ারাহান, তাপহান, ভ্বরহান (কিন্ত 
গাছর জড়গ), গুটিহান, খুল্লেইহান, নিদানহান, নেইহান, হজাকহান, ঘুমহান, 
হপনহান, টেইপাংহান। 

সঙ্গীত : এলাহান, তালহান, কীর্তনহান (কিন্তু রাগোগ), মেলহান, গৌরচন্দ্রহান, 
নৌকাবিলাসহান। কিন্ত্- ডাকগ, ঢুলপগ, বাশিগ, পেরেচেকাগ, করতালহান, 
সেলপুংহান। 

প্রাণীবাচক : মাচিগ, মহাগ, বাঘগ, নংসাগ, আত্তিগ (বহুবচনে- মাচিগি, মাচিহান। 
দুগআগ অইলে মাচিগি- অতিরিক্ত নিয়াম বুঝেইতে মাচিহান) গুরুগ, মইচগ, 
হরপগ, কেচুয়াগ, পকগ (আলাপকগ), পেপুরাগ । এতাৎ “হান' দিলে বহুবচন 
অর- মাছহান, মহাহান, মাচিহান (মাচিহান অ'গেছিগাতা)। 

কিলবারি : চাপড়হান, কিলহান, বাকুরিহান, থাপড়হান, লাকাটিহান, মাইরহান। 


স্থানবাচক : গাঙহান, লেইকেইহান, মাটিহান, মাংকলহান, উঠানহান। কিন্ত 
দারিগ, ভিটাগ, ঘরগ। 
ফামফুতি : ফামহান, ফুতিহান, চকিহান, মাঠাহান। 
কান্থিহান। 
অঙ্গ-প্রত্যঙ্গ : নাকগ, নখগ, আহিগ, আঙুলিগ, খইতঙগ। কিন্তু- আতহান, 
জাঙহান, কানহান, আতর তারাহান ইত্যাদি । 

এসাদে দেহিয়ারতা সাধারণত চেপ্টার ভাব আহান থাইলে, বিস্তার ভাব 
আহান থাইলে, সালনির ভাব আহান থাইলে 'হান' বিভক্তি লাগের। অউহানে- 
লেরিকহান, মলাটহান, কবিতাহান, য়ারিহান, প্রবন্ধহান অনা থকর। 

যদি আমি এবাকারগাই সমস্যা এহানর সমাধান নাকরিয়ার অউহান অইলে 
নৈরাজ্য সৃষ্টি অইতই। অউহানাত্ত রক্ষা পানারকা এবাকারগাই এতা লেপকরিল 
উদ্যোগ আহান নেনা থকর। 


৩৯ বিষ্ণুপ্রিয়া মণিপুরি ভাষার ব্যাকরণ 


সমাস 


পরস্পর সম্বন্বযুক্ত দুগ বা অউতার নিয়াম পদরে পদ আকগৎ পরিণত করানিরে 
ব্যাকরণে সমাস বুলতারা। যেতা পদর সমাস অর অউতার বিভক্তি লোপ অয়া 
নুয়া শব্দ গঠিত অর। বাক্যৎ ব্যবহারর সময় যথাযোগ্য বিভক্তি যোগ অর। যথা- 
গোরুর সেলকম _ গোরুসেলকম | এপেই “র' বিভক্তি লোপ পাছে। 

অবশ্য হাবি সমাসবদ্ধ পদর বিভক্তি লোপ নাপার (অলুক সমাসে)। পথে বার 
ঘাটে _ পথে ঘাটে । 
সমস্যমান পদ : যেতা যেতা পদর মিলনে সমাসবদ্ধ পদ গঠিত অর অউতার 
প্রত্যেকগরে সমস্যমান পদ বুলতারা। যথা- কউলি বার গালি ₹ কউলিগালি। 
এপেই 'কউলি' বার 'গালি' ছ্িয়গি সমস্যমান পদ । 
সমস্তপদ : একাধিক পদ মিলিত অয়া নুয়া শব্দ আগ গঠিত অইলে অউ নুয়া পদ 
অউগরে সমস্তপদ বা সমাসবদ্ধ পদ বুলতারা । যেগ গুরু অউগ দেব ₹ গুরুদেব । 
ব্যাসবাক্য : সমাসবদ্ধ শব্দ অউগর অর্থহান বুঝানিরকা যে বাক্য বা বাক্যাংশ 
প্রয়োগ অর অউগরে ব্যাসবাক্য বা বিগ্রহবাক্য বুলতারা। 


সন্ধি বার সমাসর পার্থক্য 

১. সন্নিহিত বর্ণর লগে অন্য বর্ণর মিলনে সন্ধি অর। পরস্পর সম্বন্ধযুক্ত পদর 
মিলন অইলে সমাস অর। 

২. সন্ধিৎ প্রত্যেকগ পদর অর্থ অক্ষুগন থার। কিন্তু সমাসে কোন সময় পূর্বপদ, 
কোনো সময় পরপদর অর্থ প্রধান অর। কোন সময় সমসামান পদ অউতার অর্থ 
প্রধানভাবে না বুঝেয়া অন্য পদর অর্থ প্রধানভাবে বুঝার । 

৩. সন্ধিৎ বিভক্তির লোপ নার, সমাসে বিভক্তির লোপ অর । (অলুক সমাসে নার) 


সমাসর প্রকারভেদ 
সমাস প্রধানত ছয় প্রকার : দ্বন্ধ, দ্বিগু, তৎপুরুষ, কর্মধারয়, বনুবীহি বার 
অব্যয়ীভাব। 

ছন্দ 
যে সমাসে প্রত্যেক পদর অর্থ প্রধানরূপে প্রকাশ পার অউতারে ছন্দ সমাস 
বুলতারা। যথা : ব্রহ্মা বার বিষ্ণু বার মহেশ্বর- ব্রহ্মাবিষ্টরমহেশ্বর । এপেই ব্রহ্মা, 
বিষ্ণু বার মহেশ্বর তিনোগি পদর অর্থ প্রধানভাবে প্রকাশ অছে। ছন্দ শব্দর অর্থ 
জুড়া বার যুগল । 


১. দ্ন্ধ সমাসে অধিকাংশ ক্ষেত্রৎ বিশেষ্য পদর সমাস অর । যথা- রাম বার লক্ষণ 
_ রামলক্্রণ, বিদ্যা বার বুদ্ধি - বিদ্যাবুদ্ধি, বাছ বার বিচার - বাছবিচার, রাধা 
বার কৃষ্ণ _ রাধাকৃষ্ণ, বামন বার বৈষ্টপ - বামনবৈষ্টপ, কউলি বার গালি - 
কউলিগালি। সেলকম বার কলা _ সেলকমকলা, খেতি বার বারি  খেতিবারি 
ইত্যাদি। 

২. বিশেষণ পদ বিশেষ্যরূপে ব্যবহৃত অইলেউ ঘন্ঘ সমাস অর । দলা বার কালা - 
দলাকালা, হবা বার সাকতি - হবাসাকতি, লেইরা বার বরা - লেইরাবরা, ডাঙর 
বার হুরু - ডাঙরহুরু ইত্যাদি। 

৩. একাধিক ক্রিয়াপদেউ দ্বন্থ সমাস অর । যথা- আনা বার যানা  আনাযানা । 

৪. একাধিক সর্বনাম পদেউ ছন্ধ সমাস অর। যথা- যার বার তার _ যারতার, 
যেগর বার হেগর _ যেগরহেগর ইত্যাদি। 

৫. সমার্থক বা সহচর শব্দর মিলনে দ্বন্ সমাস। যথা- বউ বার বানা - বউবানা, 
মামলা বার মকদ্দমা _ মামলামকদ্দমা । 

৬. প্রায় সমার্থক শব্দর লগে মিলন অয়া দন্ব সমাস। কথা বার বার্তা _ কথাবার্তা, 
হবা বার বালা - হবাবালা, ভাত বার পানি _ ভাতপানি। রুপা বার পইসা ₹ 
রুপাপইসা, খং বার বিল _ খংবিল, মান বার ইজ্জত _ মানইজ্জত, আদব বার 
কায়দা - আদবকায়দা। 

৭. বিপরীতার্থক শব্দর মিলনে দ্বন্ধ সমাস। পাপ বার পুণ্য _ পাপপুণ্য, নুঙেই বার 
নুংশি _ নুঙেইনুংশি, দিন বার রাতি - দিনরাতি, লেন বার দেন _ লেনদেন, 
(অউসাদে- লাভলোকসান, জারশৌকরা, মুঙ্পিঠি, কমবেশ, হুরুডাঙর ইত্যাদি)। 

৮. সমাহার ছন্দ- যে ছন্দ সমাসে সমষ্টি বা সমুদয়র অর্থ প্রকাশ করের । যথা- 
বউবরন। , 

৯. ইতরেতর ছন্_ যে ছন্দ সমাসে প্রত্যেক পদর অর্থ প্রধান। যথা- রউবাউ, 
মহামাচি, কউলিগালি ইত্যাদি। 


৪১ বিষ্ুপ্রিয়া মণিপুরি ভাষার ব্যাকরণ 


ঘি সমাস 

যে সমাসর পূর্বপদ সংখ্যাবাচক বিশেষণ বার পরপদ অউ বিশেষ্য বার সমাসবদ্ধ 
পদগল সমাহার বা সমষ্টি বুঝার অউগরে দ্বিগড সমাস বুলতারা। 

তিনগ পথর সমাহার _ তিনজরাপথ, তিনঠেঙর সমাহার _ তিনঠেঙি, দ্বিপইসার 
সমাহার _ দ্বিপইসি (দ্বিপইসি মেংশেল), চারি আনার সমাহার _ চারিআনি । তিন 
পওয়ার সমাহার ₹ তিনপওয়া, তিনপদর সমাহার ₹ ব্রিপদী, দশ আতর সমাহার 
» দশাতি ইত্যাদি । 


তৎপুরুষ সমাস 

যে সমাসে কারক বা সম্বন্ধবাচক বিভক্তি বা অনুসর্গর লোপ অর বার অধিকাংশ 
ক্ষেত্রৎ পরপদর অর্থ প্রধানরূপে বুঝার অউগরে তৎপুরুষ সমাস বুলতারা ৷ এজাত 
সমাসে কর্তৃকারকর বিভক্তি ছাড়া হাবি বিভক্তি লোপ পার। 
তৎপুরুষ ছয়হান ভাগে বিভক্ত । কর্ম-তৎপুরুষ, করণ-তৎপুরুষ, নিমিত্ত-তৎপুরুষ, 
অপাদান-তৎপুরুষ, সম্বন্ধ-তৎপুরুষ, অধিকরণ-তৎপুরুষ। 

১. কর্মতৎপুরুষ : সমস্যমান পদ দ্বিয়গির পূর্বপদরেল কর্মকারকর অর্থ প্রকাশ 
পেইলে বার কর্মবাচক বিভক্তির লোপ পেইলে কর্ম-তৎপুরুষ অর সমাস এর। 
যথা- গীতারে পাঠ - গীতাপাঠ, কলরে ধারানি _ কল ধারানি ( অউসাদে- পানি 
তুলানি, ঘর লেপানি, মাছ মারানি ইত্যাদি)। 

২. করণ-তৎপুরুষ : পূর্বপদর দ্বারা করণ কারকর অর্থ প্রকাশ পেইলে বার 
করণবাচক বিভক্তি বা অনুসর্গ লোপ পেইলে করণ-তৎপুরুষ অর তাসরেল খেলা 
ল তাসখেলা , মানু দ্বারা নেই _ মানুনেই ৷ কারগল বিদা ₹ কারবিদা, শ্রীরেল যুক্ত 
_ শ্রীযুক্ত। 

৩. নিমিত্ত-তৎপুরুষ : পূর্বপদে নিমিত্তার্থক বা উদ্দেশ্যবাচক বিভক্তির লোপ অইলে 
যে সমাস অর অউতারে নিমিত্ত বা উদ্দেশ্যবাচক তৎপুরুষ বুলতারা । যথা- তপর 
সালেদে বন - তপোবন, পাগলারকা গারদ - পাগলাগারদ; মালর সালেদে গুদাম 
_ মালগুদাম, ডাকর সালেদে মাশুল - ডাকমাশুল, আরামর সালেদে চিয়ার _ 
আরামচিয়ার | 

৪. অপাদান-তৎপুরুষ : পূর্বপদে অপাদানবাচক বিভক্তি বা বিভক্তিস্থানীয় অনুসর্গর 
লোপ অইলে যে তৎপুরুষ সমাস অর অউগরে অপাদান-তৎপুরুষ বুলতারা । যথা- 
বিলাতেত্ত ফিরৎ - বিলাতফিরৎ। 

€. সম্বন্ধ-তৎপুরুষ : পূর্বপদে সম্বন্ধবাচক বিভক্তির লোপ অয়া যে তৎপুরুষ সমাস 
অর অউতারে সম্বন্ধ-তৎপুরুষ বুলতারা | যথা- সেন্দার আরতি - সেন্দারতি, 
গোরুর সেলকম _ গোরুসেলকম, পথর রাজা _ রাজপথ, গঙ্গার জল _ গঙ্গাজল, 

সাধুর সঙ্গ _ সাধুসঙ্গ, গাটর পার ₹ গাটোপার। পহুরির পার _ পহুরিপার। ঘুমর 
ঘোর ₹ ঘুমঘোর (গীতিস্বামী)। 

৬. অধিকরণ-তৎপুরুষ : পূর্বপদর অধিকরণবাচক বিভক্তির লোপ অয়া যে সমাস 
অর অউতারে অধিকরণ-তৎপুরুষ বুলতারা । যথা- টাউনে বাসী - টাউনবাসী, 
বারনে বুজা _ বারনবুজা, মুরে কামাড়ানি ₹ মুর কামাড়ানি; বনে বাস _ বনবাস। 
নঞ তৎপুরুষ সমাস 

পরপদর প্রাধান্য থয়া ন (নএ) বা নাগই এরে নএর্থক অব্যয়র লগে বিশেষ্য বা 
বিশেষণ পদর যে তৎপুরুষ সমাস অর অউতারে নঞ তৎপুরুষ সমাস বুলতারা । 
যথা- ন আচার _ অনাচার, নাগই কাল _ অকাল, নাগই তাল _ বেতাল, নাগই 
টাইম _ বেটাইম। 

উপপদ তৎপুরুষ সমাস 

উপপদর লগে কৃদন্ত শব্দর সমাস অইলে উপপদ তৎপুরুষ সমাস অর। যথা- 
সত্য মাতের যেগ _ সত্যবাদী (এপেই সত্য উপপদ), ইন্দ্ররে জয় করের অউগ 
ইন্দ্রজিৎ (অউসাদে- মুখস্ত, জান্তেকুরা ইত্যাদি)। 


কর্মধারয় সমাস 

দুগ বিশেষ্য বা দুগ বিশেষণ পদর অথবা বিশেষণর লগে বিশেষ্য পদর যোগে যে 
সমাস অর বার সাধারণত পরপদর অর্থ প্রাধান্য পার, অউতারে কর্মধারয় সমাস 
বুলতারা; বিশেষণে বিশেষণে কর্মধারয় সমাসে কোন কোন সময় উভয় পদ প্রধান 
অর। 

কর্মধারয় সমাস তিন প্রকার : ১. সাধারণ ২. মধ্যপদলোপী ৩. উপমাবাচক। 
উপমাবাচক তিন প্রকার- (ক) উপমান (খ) উপমিত (গ) রূপক। 

১. সাধারণ কর্মধারয় 

কে) বিশেষ্য+বিশেষ্য (অভেদার্থে_ বিশেষ্য আকগ বুঝেইতে) : যেগ অজা অউগ 
গিরক _ অজাগিরক, যেগ মাস্টার অউগ বাবু _ মাস্টারবাবু, যেগ গুরু অউগ দেব 
_ গুরুদেব, যেগ দাদা অউগ বাবু _ দাদাবাবু (দা বাবু)। 

(খে) বিশেষণ + বিশেষণ : যেগ চালাক অউগ চতুর - চালাকচতুর, যেগ ডাঙর 
অউগ ডিগল - ডাঙরডিগল, যেগ বরা অউগ চাউবা _ বরাচাউবা, যেগ রাজা 
অউগ গিরি _,রাজাগিরি। 

(গে) বিশেষণ+বিশেষ্য বা বিশেষ্য+বিশেষণ : মহান যে বীর _ মহাবীর, স্থায়ন্ত যে 
শাসন _ স্থায়ন্তশাসন, হেড যে বাবু _ হেডবাবু, মহান যে খষি _ মহর্ষি, ফুল যে 
বাবু _ ফুলবাবু। 

কর্মধারয় সমাসে অনেক সময় পূর্বপদ পরপদে পরিণত অর । ভাজা যে বেইনং ₹ 
বেইনঙভাজা | বিশেষ্য বার বিশেষণ পদর মিলনে বিশেষণ পদগ আগে আহের। 
ভাজা যে মাছ -_ মাছভাজা । 

২. মধ্যপদলোপী কর্মধারয় 

যে কর্মধারয় সমাসে ব্যাসবাক্র হাদির পদ অউগ লুপ্ত অর অউতারে 
মধ্যপদলোপী কর্মধারয় বুলতারা। যথা- বৃত্র নামক অসুর - বৃত্রাসুর, মরুময়ী 
ভূমি 5 মরুভূমি । আকাশে চলের গাড়ি ₹ আকাশগাড়ি। 

৩. উপমাবাচক কর্মধারয় 

দুগ বস্তুর পরস্পর তুলনা বা উপমা করিয়াও কর্মধারয় সমাস অর । এতা তিন 
প্রকার : (ক) উপমান কর্মধারয় (খ) উপমিত কর্মধারয় বার (গ) রূপক কর্মধারয় । 
এরে সমাস এতা আলোচনা করাৎ গেলেগা উপমেয়, (উপমিত), উপমান বার 
সাধারণ ধর্ম সম্পর্কে হারপানি প্রয়োজন। মেইথংহান জোনাকহানর সাদে ঙাল। 
এপেই মেইথঙহানরে উপমা দেছিতা, অউহানে মেইথংহান- উপমেয় । যেগর লগে 
তুলনা করেছি যথা- জোনাকহান উপমান। দ্বিয়গিরমা তিলহান বা সাধারণ ধর্মহান 
অইলতাই- ঙাল। 

(ক) উপমান কর্মধারয় সমাস : উপমান পদর লগে সাধারণ ধর্মবাচক শব্দর সমাস 
অইলে উপমান কর্মধারয় সমাস অর । যথা- বজ্র সাদে কঠিন _ বজ্বকঠিন, ঘনর 
(মেঘর) সাদে শ্যাম _ ঘনশ্যাম। 

(খ) উপমিত কর্মধারয় : উপমান পদর লগে উপমেয় পদর সমাস অইলে উপমিত 
কর্মধারয় অর। যথা- জাঙুহান থামপালর সাদে - থামপালজাঙ, মেইঘঙহান 
জোনাকর সাদে _ জোনাকমেইথং। 

(গ) রূপক কর্মধারয় : উপমেয় বার উপমানর অভেদ কল্পনা অইলে রূপক 
কর্মধারয় সমাস অর। যথা- মনরূপ পাহিয়া ₹ মনপাহিয়া। চরিতরূপ অমৃত ₹ 
চরিতামৃত। কুমারীরূপ ফুল - ফুলকুমারী । কালরূপ সাগর _ কালসাগর । 


বহুতীহি সমাস 

যে সমাসে পূর্বপদ বার পরপদর অর্থ প্রতীয়মান নায়া তৃতীয় অর্থ আহান 
প্রধানরূপে প্রতীয়মান অর অউতা বন্ুবীহি সমাস । যথা- চন্দ্র শেখরে যেগর _ 
চন্দ্রশেখর। এপেই পূর্বপদ চন্দ্র, পরপদগ শেখর (চূড়া) আকতারেউ না বুঝেয়া 
মহাদেবরে বুঝাছে। অউহানে এহান বহুবীহি সমাসর নিদর্শনহান। 

বনুবীহি সমাস ছয় প্রকারর। যথা- ১. সমানাধিকরণ বনুবীহি ২. ব্যধিকরণ 
বনুরীহি ৩. ব্যতিহার বনুবীহি ৪. মধ্যপদলোগী বন্ুবীহি ৫. অলুক বনুবীহি ৬. 
নঞর্থক বন্থবীহি। 

১. সমানাধিকরণ বহুবীহি : যে বহ্ুবীহি সমাসে পূর্বপদ বিশেষণ বার পরপদ 
বিশেষ্য বার দ্বিয়গিয়ো আকহান (শূন্য) বিভক্তিযুক্ত (বা সমান অধিকরণ) অর 
অউতারে সমানাধিকরণ বনুরীহি বুলতারা ৷ যথা- পীত অস্বর যেগর - পীতাম্বর, 
কু বের (দেহ) যেগর - কুবের, মন্দ কপাল যেগর - মন্দকপাল। 

২. ব্যধিকরণ বনুবীহি : যে সমাসে দ্বিয়গি পদউ বিশেষ্য কিন্তু সমান বিভক্তিযুক্ত 
নার অউতা ব্যধিকরণ বন্ুবীহি। যথা- বীণা পাণিৎ যেগর _ বীণাপাণি, পীত অন্বর 
যেগর _ পীতাম্বর। 

৩. ব্যতিহার বহুবীহি : পরস্পর একজাতীয় ক্রিয়াকরণ বুঝেইলে যে বহুবীহি 
সমাস অর অউতা ব্যতিহার বহুবীহি। যথা- চুলে চুলে ধরিয়া যে যুদ্ধ - চুলাচুলি, 
লাঠিয়ে লাঠিয়ে যে যুদ্ধ _ লাঠালাঠি, ধরিয়া ধরিয়া যে যুদ্ধ - ধরাধরি, পরিয়া 
পরিয়া যে যুদ্ধ _ পরাপরি, (অট) লেহিয়া লেহিয়া যে মিলন _ লেহালেহি। 

৪. মধ্যপদলোপী বহুরীহি : যে বুবীহি সমাসে ব্যাসবাক্যর ব্যাখ্যানমূলক 
মধ্যপদর লোপ অর অউতা মধ্যপদলোপী বহুবীহি। চন্দ্রর সাদানে মুখ (মেইথঙ) 
যে নারীগর _ চন্দ্রমুখী । পাচসের উজন যেগর _ পাচসেরি। 

৫. নঞ্র্থক বহুরীহি : যে বহুবীহি সমাসর পূর্বপদে নএর্থক বা নিষেধার্থক অব্যয় 
থার অউতারে নএর্থক বন্ুবীহি বুলতারা । যথা- নেই পরোয়া যেগর _ বেপরোয়া, 
নেই উপায় যেগর _ নিরুপায়, নেই বুঝ যেগর _ অবুঝ, নাগই সময় _ বেসময়। 
৬. সহার্থক বহুবীহি : যে সমাসে *সহিত', “স' প্রভৃতি পূর্বে থার অউতা সহার্থক 
বহুবীহি। যথা- ধবর (ধব _ স্বামী) লগে বর্তমান ₹ সধবা, অর্থর লগে বর্তমান ₹ 
সার্থক, ফলর লগে বর্তমান _ সফল। 


অব্যয়ীভাব সমাস 
যে সমাসে পূর্বপদ অব্যয়র লগে পরপদ বিশেষ্যর সমাস অর বার অব্যয়পদর 
অর্থহানেই প্রধানরূপে প্রতীয়মান অর অউতা অব্যয়ীভাব সমাস। যথা- ভিক্ষার 
অভাব _ দুর্ভিক্ষ । এপেই পূর্বপদর অর্থহানে প্রধান অয়া প্রতীয়মান অছে। এপেই 
অভাব অর্থাৎ অব্যয়ীভাব অছে। 
(ক) অভাব : সুরর অভাব _ বেসুর, কায়দার অভাব _ বেকায়দা। 
(খ) সামীপ্য : কুলর (পার) সমীপে _ উপকূল । 
(গ) ব্যাপ্তি : নিক্কা নিক্কা _ নিক্কালেহে, বছর বছর - বছরহানলেহে। 
ঘরে ঘরে ল ঘরগলেহে। 
(ঘ) পর্যন্ত : জানু পর্যন্ত - আজানু। 
(উ) সাদৃশ্য : বনর সদৃশ _ উপবন, নদীর সদৃশ _ উপনদী। 
() যোগ্যতা : কূলর যোগ্য _ অনুকূল 

(ছ) বৈপরীত্য : দানর বিপরীত _ প্রতিদান, ফলর বিপরীত ₹ প্রতিফল। 
(জি) ক্ষুদ্রতা : ক্ষুদ্র রহ _ উপগ্রহ। 

(ঝে) পশ্চাৎ : তাপর পশ্চাৎ (পিছেদে) 5 অনুতাপ। 

(ঞ) অনতিক্রম : অর্থরে অতিক্রম নাকরিয়া _ যথার্থ । 

(ট) সাকল্য : পামর জনসাধারণ হাবিয়ে 5 আপামর । 

(ঠ) সম্মুখে (মুডে) : অক্ষির সম্মুখে - প্রত্যক্ষ । 

(ড) নিপাতনে সিদ্ধ : দস্তর অনুযায়ী _ দস্তরমত। 


নিত্য সমাস 

যে সমাসর সমস্যমান পদ অউতা নিত্য অর্থাৎ সর্বদা আকসাদে সমাসবদ্ধ অয়া 
থার বার ব্যাসবাক্য নার অউতা নিত্য সমাস। এতা সমাসে ব্যাসবাক্য করানিহান 
অইলে অন্য শব্দ আগর প্রয়োজন অর। যথা- অন্য দেশ _ দেশাত্তর 


অলুক সমাস 

সমাসবদ্ধ পদে পূর্বপদর বিভক্তির লোপ নাইলে অলুক সমাস অর। 

অলুক সমাস চারি প্রকার: ১. অলুক ছন্দ ২. অলুক তৎপুরুষ ৩. অলুক উপপদ 
তৎপুরুষ বার ৪. অলুক বনুবীহি। 

১. অলুক ঘন্ধ : পথে বার ঘাটে _ পথে ঘাটে, শনে বার বনে ন শনেবনে । 
বিষ্ণুপ্রিয়া মণিপুরিৎ পূর্বপদর বিভক্তিগ হাদিৎ লোপ পার। 

যথা- মালকে বার জিলকে - মালকজিলকে। 

২. অলুক তৎপুরুষ : কারক অনুসারে বার অর্থ অনুসারে অলুক তৎপুরুষ পাচ 
প্রকার- (ক) অলুক করণ তৎপুরুষ (খ) অলুক নিমিত্ত তৎপুরুষ (গ) অলুক 
অপাদান তৎপুরুষ (ঘ) অলুক সম্বন্ধ তৎপুরুষ (ঙ) অলুক অধিকরণ তৎপুরুষ ৷ 
(ক) অলুক করণ তৎপুরুষ : আতে-বুনা, আতে-ইকরা, বেংকিৎ-বানা, আহিৎ- 
দেহা, জিৎ্-হুকা, বরনে-তিঙা, মাটির-কলো, সেউসেঙর-কল। 

(খ) অলুক নিমিত্ত তৎপুরুষ : ভাতর কুপাঙ, দউর কল, বিয়ার ফুতি, চাহার কাপ। 
(গে) অলুক অপাদান তৎপুরুষ : কলর পানি, (কলেতত পড়ের পানি), আহির 
পানি, চালর পানি । 

(ঘে) অলুক সম্বন্ধ তৎপুরুষ : মাছর থউ, গোরুর গবর, মুরর চুল, রাজার পুতক, 
চুচর জ্বিগ, ঘরর শউ। 

€ড) অলুক অধিকরণ তৎপুরুষ : দিনে ডাকাতি, যুধি (যুদ্ধৎ) স্থির যুধিষ্ঠির, 
গাছে মজা। 

৩. অলুক উপপদ তৎপুরুষ : খেচর, রইদে পুড়া। 

8. অলুক বন্ুবীহি : মুরে টালা, আতে লাঠি। 

কারক বার বিভক্তি 


ক্রিয়ার লগে অন্যপদর যে সম্বন্ধ অউহানর নাঙ কারক। 
'রাজাগিরিয়ে তীর্থক্ষেত্রৎ নিজর আতহানল ভাণ্তারগত্ত লেইরাপারে ধন বিলার' । 
কুংগই দেরতা- রাজাগিরিয়ে (কর্তৃসম্বন্ধ) 


এরে পদ এতার লগে “বিলার' ক্রিয়াপদর সম্বন্ধ আছে। এরে সম্মন্ধর নাঙ কারক। 
কারক ছয় প্রকার । যথা- কর্তৃ, কর্ম, করণ, নিমিত্ত, অপাদান, অধিকরণ। 


£ ক্রিয়ার যেগ আশ্রয় অউগ কর্তা। যেগরে আশ্রয় করিয়া ক্রিয়া 
সম্পাদিত অর অউগ কর্তা। যথা- ডাকুলাগই ডাক বারার। ইশালপাগই এলা 
দের। 


কর্মকারক : যেগরে উদ্দেশ্য করিয়া কর্ম সম্পাদিত অর অউগ কর্ম । যথা- তারে 
চাউরি। কমলাবতীয়ে এলা হুনিরি। 

সকর্মক ক্রিয়ার কর্ম দুগ থার। ১. মুখ্যকর্ম ২. গৌণকর্ম। মুখ্যকর্ম সাধারণত 
বস্তবাচক বার গৌণকর্ম ব্যক্তিবাচক। 

যথা- মি তারে ইরুফি আহান দিলু। 

এপেই “ইরুফি' মুখ্যকর্ম বার 'তারে' গৌণ কর্ম । 


করণ কারক :“কর্তাগই যেহানল ক্রিয়া সম্পাদন করের অউহান করণ । 
মি তারে লাঠিগল বারেইলু। 


৪৭ বিষ্ুপ্রিয়া মণিপুরি ভাষার ব্যাকরণ 


নিমিত্ত কারক : নিমিত্ত বা সালেদে বুঝেইতে নিমিত্ত কারক অর ৷ আগরে স্বত্ব 
ত্যাগ করিয়া কিততাউ দিলে নিমিত্ত কারক অর । নিমিত্ত কারকরে আগে সম্প্রদান 
কারক বুললা । যথা_ 

তা মইচরে যারগা । (মাছরে, পানিরে অর, কিন্ত্ব গোরুরে নার)। 

এইগা ভাতে বহেছে। 

সন্ন্যাসীগরে ভিক্ষা দে। 

মূর্খগরে জ্ঞান দিছ। 


অপাদান কারক : যেহানাত্ত উৎপন্ন, নির্গত, পতিত বা বিশ্রিষ্ট অর অউহান 
অপাদান কারক । অপাদান কারকে ব্যক্তি বা বস্তুর গতি আহান অনুমিত অর। 
বারমুনিখত আইলুতা । 

তিলেৎত থউ তার। 

বিপদ আহানাত্ত জিংতা অইল। 

শ্লোক এহান রামায়ণেত্ত নেছিগাতা । 

হিমালয়েত্ত গঙ্গাহান নিকুলেছে। 


অধিকরণ কারক : ক্রিয়ার আধাররে অধিকরণ বুলতারা । 

মাছ পানিৎ থাইতারা। 'থানা" ক্রিয়ার আধার “পানি'। 

অধিকরণ কারকর প্রকার তিনহান : ১. কালাধিকরণ ২. আধারাধিকরণ বার ৩. 
ভাবাধিকরণ । 

১. কালাধিকরণ : যে সময়হানাৎ ক্রিয়া আহান নিষ্পন্ন অর অউ সময়বাচক পদ 
অউগ কালাধিকরণ । 

বিয়ানে আটানি হবা। 

রাতি তেরা নিকুলের। 

২. আধারাধিকরণ : ফাম আহান, দেশ আহান বুঝেইতে আধারাধিকরণ অর। 
নারিকলে পানি থার। 

কলে গোরু থাইতারা। 

মন্দিরে দউ আছি। 

৩. ভাবাধিকরণ : তোর দুঃখৎ গাঙর মানুয়ে কাদতাই। 
বিষয়াধিকরণ : কালাধিকরণ, আধারাধিকরণ বার ভাবাধিকরণর গজেউ আরাক 
অধিকরণ আকতা আছে তা বিষয়াধিকরণ | যথা- কইরেঙে অন্কৎ নাঙ করেছে। 
সন্বন্ধপদ : তকপার বলডাগই ঘাচ খার। এপেই “তকপা" পদ এগর লগে বলডাগর 
সম্বন্ধ । এগর লগে ক্রিয়ার কোনো সম্বন্ধ নেই । এতএব এগ কারকগ নাগই। 


বিষ্ণুপ্রিয়া মণিপুরি ভাষার ব্যাকরণ ৪৮ 


সম্বোধন পদ : যেগরে আহ্বান করিয়ার অউগ সম্বোধন পদ । যথা- অজা! এপেই 
বহিক। 'অজা' সম্বোধন পদ । 

হে ভগবান! তি দেহিছকো। 

ইমা বিষ্ুপ্রিয়া! তোরে হমাদিয়ার | 

গিথানক! এগদে আই। 


কারক বার সম্বন্ধপদর বিভক্তি 
বিষ্ুপ্রিয়া মণিপুরি ভাষাৎ বিভিন্ন কারকে বিভক্তি প্রয়োগল তলে আলোচনা করানি 
অইল। 


মইরাং ঘরে যারগা শূন্য বিভক্তি 
তামফা মাছ ধরেরগা শূন্য বিভক্তি 
কডিয়াংপা হবা শউগ শূন্য বিভক্তি 
চাউবা নিয়াম বলি শূন্য বিভক্তি 
তরুলতাই ভাত রাধিরি ই বিভক্তি 

তশ্বকসেনাই চউলর পিঠা খার ই বিভক্তি 

চংপাই বার বনা ই বিভক্তি 

চনচরাই ধান খেইতারা ই বিভক্তি 

আত্তিয়ে কলাগাছ মনেইতারা য়ে বিভক্তি 
মানুয়ে কততা মাত্তারা য়ে বিভক্তি 
বাঘে মানু খেইতারা এ বিভক্তি 

বামনে লুক হাকরতারা এ বিভক্তি 

পণ্তিতে ভাগবত দিতারা এ বিভক্তি 

কর্মকারক 

পূজা চানাৎ যিকগা শূন্য বিভক্তি 
কললিং ধরেছে শূন্য বিভক্তি 


৪৯ বিষ্ুপ্রিয়া মণিপুরি ভাষার ব্যাকরণ 


ধান খেইলে ধান হুজানি শূন্য বিভক্তি 


পাহিয়া আগ দেখল শ্ন্য বিভক্তি 

কইনা চানাৎ যিয়ারগাতা শূন্য বিভক্তি 

তেই ঘর লেপানি নুয়ারিরি শূন্য বিভক্তি 

মেইপা ডাহো শূন্য বিভক্তি 

মানুতে কুরাং পেইতুগা তে বিভক্তি 

শউগরে মাত রে বিভক্তি 

করণ কারক 

তাস নাহেলেই শৃন্য বিভক্তি 

লাঠি না মারি শূন্য বিভক্তি 
কলমগল ইকর ল বিভক্তি 

রুপাল কিতা নার ল বিভক্তি 

স্কৃতিহান বরনে তিঙেছে এ বিভক্তি 

রইদে হুকা (রইদর উত্তাপল হুকা) এ বিভক্তি 

জিৎ হুকানি ৎ বিভক্তি 

নিমিত্ত কারক 

অজার ফিটাহান (অজারকা ফিটাহান) র বিভক্তি 

মোরকা চউল গুলি বরা কা বিভক্তি 

তারকা ফাম আহান থইছ কা বিভক্তি 
অপাদান কারক 

হাকহানাত বরন পড়ের আত্ত (এত্ত) বিভক্তি 
ইংহানাত্ত জিংতা কর আত্ত (এত্ত) বিভক্তি 
দ্বিগত্ত তপ্তাহান নিকুলের অত্ত (এত্ত) বিভক্তি 
তোরাংত কিহান আশা করতু ত বিভক্তি 

চররে তুমিতে ডর নাগেয়ো রে বিভক্তি 

গিরিরে লাজ নাপেই রে বিভক্তি 

হরপর ডর র বিভক্তি 

দ্বির ডর র বিভক্তি 

পানির ডর রবিভক্তি 

মরা বাঘগ না, ডর নাপেই শূন্য বিভক্তি 


বিষুপরিয়া মণিপুরি ভাষার ব্যাকরণ ৫০ 


অধিকরণ কারক 


তা আজি কলিকাতা গেলগা শূন্য বিভক্তি 
বছর বছর খরা অর শূন্য বিভক্তি 
বিয়ান মাদান বউ নেই শৃন্য বিভক্তি 
বারন বুজে ধান থয়া নেই বুলরতা শৃন্য বিভক্তি 
'ঘরেতে নেই খাই আলা তে বিভক্তি 
ধনেতে নেই মনেতে আছে তে বিভক্তি 
বিয়ানে থামপাল শাতর এ বিভক্তি 

ঘরে ঘরে তাপ এ বিভক্তি 

মরণকালে হরিনাম সলকর এ বিভক্তি 

বারনে ধান আছে এ বিভক্তি 

গাছে ফল আছে এ বিভক্তি 

কনাকে গেটি খেললাং এ বিভক্তি 

হেজায় ডামে অছে এ বিভক্তি 

বারনর ধান (অর্থাৎ বারনে আছে ধান) র বিভক্তি 

কচুপাতার পানি র বিভক্তি 

বনেদে গেলগা দে বিভক্তি 
বিয়ান্ত যাগা ত বিভক্তি 

পনুরিৎ পানি আছে ৎ বিভক্তি 

শব্দরূপ গঠন 


সম্বন্ধ পদ , শউগর শউগির 
অধিকরণ শউরাং  শউগিরাং 
সন্বন্ধপদ কারক নাগই। কারক ছয়গ : কর্তৃ, কর্ম, করণ, নিমিত্ত, অপাদান, 
অধিকরণ। মৌরর গোরুগই ঘাচ খার। এপেই “ঘাচ খানা" ক্রিয়াপদ এগর লগে 
“মৌর' পদ অন্বিত নাছে। ওঁহানে 'মৌরর' এগ সম্বন্ধপদগ, কারকগ নাগই। ব্যক্তি 


৫১ বিষণিয়া মণিপুরি ভাষার ব্যাকরণ 


আগ বা বস্তু আহানর গজে আরাক ব্যক্তি আগর বা বন্ত আহানর অধিকার থাইলে 
সম্বন্ধ পদ অর। 

সাধারণত- র, কার-প্রত্যয় এতা সম্বন্ধর চিহু হাদিৎ হাদিৎ শূন্য বিভক্তিও অর। 
যথা- গঙ্গাজল অর্থাৎ গঙ্গার জল। 

শউগর আঙেইহান। 

বৈরাগির ঝুললিগ। 

সেনার লেমপালহান। 

অন্তরর দুঃখহান। 

মহাদেবর বলডাগ। 

কুরাংকার মানুগ ইত্যাদি । 

কারহান বা কারগ বুলিয়া ্রশ্নার উত্তর অউহান সনবন্ধপদ। 


সম্বন্ধপদর প্রকারভেদ 

৯, সামান্য-সন্বন্ধ বা সাধারণ-সন্বন্ধ : গাটর পানি, বনর পাহিয়া ইত্যাদি। 

২. অধিকার বা স্থামিতৃ-সম্বন্ধ : পাহিয়ার জম, মোর বিহান, তোমার ঘর ইত্যাদি। 
৩. অঙ্গ-সন্বন্ধ : বাঘর আহি, মইচর হিং, আত্তির দাত ইত্যাদি। 

8. জন্য-জনক সম্বন্ধ : রাজার জিলক, ভিকখারির পুতক, রাবণর মুরগ, বারিহানর 
ফুল, পানির ঢউ ইত্যাদি । 

৫. উপাদান-সন্বন্ধ : কচর দউগ, রুকর ঘরাগ, কনার বেছুনি, হিঙর চিনাহান 
ইত্যাদি। 

৬. কার্যকারণ-সম্বন্ধ : বউয়র শব্দ, বিজুলির ঙাল, রইদর ফাপ ইত্যাদি । 

৭. নিমিত্ত-সম্বন্ধ : পিনার পানি, ভোগর চউল, ভাতর কুপাং ইত্যাদি। 

৮. অভেদ-সম্দন্ধ বা উপমা-সন্ন্ধ : অজ্ঞান তিমির, দুঃখর দ্িগ ইত্যাদি। 

৯». কর্তৃ-সন্দ্ধ  পাহিয়ার ডাক, শউগর কাদানি, পাহাংপার লিচেৎ ইত্যাদি । 

১০. কর্ম-সন্বন্ধ : ডাকর বারি, গাছর যত্ন, নুয়ারার সেবা ইত্যাদি। 

১১. করণ-সম্বন্ধ : হুচির বিদা, আতর কাম ইত্যাদি । 

১২. অপাদান-সম্বন্ধ : লামচিকর ডর, মুরর ঘাম, গাঙর মুঙে ইত্যাদি। 

১৩. অধিকরণ-সম্বন্ধ : টাউনর বাবু, গাঙর জেলেই, ঠাংচার বাজার ইত্যাদি। 

১৪. বিশেষণ-সন্বন্ধ : হারউর য়ারিহান, লেইপার সংসারহান ইত্যাদি । 

১৫. তারতম্যবাচক সম্বন্ধ : মোরাংত, মরানির গজে ইত্যাদি। 

১৬, অব্যয়-যোগল : শত্রুর লগে, ভীমর সাদানে ইত্যাদি । 

শব্দ-পদ-ধাতু 


শব্দ 
কোন ব্যক্তি, বস্ত, গুণ বা ভাব প্রকাশ করের যে বর্ণ বা বর্ণসমষ্টি অউগ বা 
অউতারে শব্দ বুলতারা। বিভক্তিহীন এরে সার্থক বর্ণসমষ্টিরে প্রাতিপাদিক বা 
প্রকৃতি বুলতারা । এরে প্রাতিপাদিক বা প্রকৃতি দ্ধ প্রকারর। 


১. নাম প্রতিপাদিক বা নাম প্রকৃতি বার 
২. ধাতু বা ধাতু প্রকৃতি। 


বিভক্তি 
শব্দ বা ধাতুর পিছেদে যে বর্ণ (চিহৃ) বা বর্ণসমঞ্টি যুক্ত য়া পদ গঠন করের 
অউতারে বিভক্তি বুলতারা । বিভক্তিযুক্ত নাইলে শব্দ বা ধাতুল বাক্য গঠন করানি 
নাকরের। 

যথা- লঙ্কার যুদ্ধৎ রামর আতে রাবণ মরিল। এহান অর্থবোধক বাক্যহান। 
কিন্ত বিভক্তি বাদ দিয়া এসাদে ইকরলে- “লঙ্কা যুদ্ধ রাম আত রাবণ মর' এহানর 
অর্থবোধ নাইল আরো বাক্যহান নাগই। 

পয়লা বাক্য অউহানাৎ- র, ৎ, র, এ, ০ (শুন্য), ইল- বিভক্তি এতা প্রয়োগ 
করিয়া অর্থবোধক বাক্যহান হংকরানি অইলতা । 


পদ বার ক্রিয়া 
পদ পাচ প্রকার : বিশেষ্য সর্বনাম, বিশেষণ, ক্রিয়া বার অব্যয়। এতারমা বিশেষ্য, 
ধাতুরে মাত্ভারাতা ক্রিয়াপদ । 

র্‌ 
নাম প্রাতিপাদিক বা নাম প্রকৃতি কি 
8৪ ধাতু 
+ 4 
বন রি? পিন 
পদ ক্রিয়া 
$ 
ক্রিয়াপদ 
বিশেষ্য সর্বনাম বিশেষণ অব্যয় 
শব্দ বিভক্তি 


যেতা যেতা চিহ্ন (অর্থহীন বর্ণ বা বর্ণগুচ্ছ বা সার্থক শব্দ) শব্দর লগে যুক্ত য়া 

অউগরে পদে পরিণত করের বা বাক্যৎ ব্যবহৃত অনার যোগ্যতা দান করের, 

বাক্যর অর্থর শৃঙ্খলা আহান আনের অউতারে বিভক্তি (08০ 1৫118) বুলতারা। 
বিভক্তি 


শব্দ 

কর্তা শূন্য বিভক্তি 
কর্ম রে 

করণ রেল, দ্বারা 
নিমিভ্ রে, সালেদে 
অপাদান এত্ত 

সম্বন্ধ পদ (কারক নাগই) র, এর 


এ, তে, ও, তলে, গজে, কাদাৎ ইত দি। 

পদ 
বাক্যর অন্তর্গত বিভিন্ন শব্দরে পদ বুলতারা। সংস্কৃত ব্যাকরণ অনুযায়ী শব্দ 
বিভক্তি (সুপ্‌) বার ধাতু বিভক্তি (তিঙ্) যুক্ত শব্দ অইলতাই পদ। গাট বার মাছ 
ছিয়গিয়ো শব্দ। কিন্তু যেবাকা মাতিয়ার 'গাটহানাৎ মাছ আছি' অউ্বাকা তিনোগ 
শব্দউ পদ । 

আকপেইহানাৎ বিভক্তি আছে। মাছ পদেউ বিভক্তি আছে কিন্তু অউ বিভক্তি 
অউগরে নাদেহিয়ার বুলিয়া অউগরে মাতিয়ার শূন্য বিভক্তি । আছি- ক্রিয়ার মূলে 
আছেতাই আছ ধাতু । ই ধাতু বিভক্তি। অর্থাৎ শব্দগৎ বিভক্তি যুক্ত অইলে অউগরে 
পদ বুলিয়ার। 
পদ দ্বিপ্রকার : ১. মুক্তপদ বার ২. যুক্তপদ। 
মুক্তপদ : বরন পড়ের। এপেই “বরন' বার 'পড়ের' তঙাল তঙাল অয়া বহেছে। 
দ্বিয়গি মুক্তপদ। 
যুক্তপদ : বউবরন দের- বুললে “বউ' বার “বরন' যুক্তপদ। যুক্তপদ এতা আসলে 
সমাসবদ্ধ পদ। 


পদবিভাগ 
পদ পাচ প্রকার । যথা- বিশেষ্য, সর্বনাম, বিশেষণ, ক্রিয়া বার অব্যয়। 


বিশেষ্য 

কোন আকতার নাঙ বুঝেইলে অউ শব্দরে বিশেষ্য বা নামপদ বুলতারা | বিশেষ্যর 
শ্রেণিবিভাগ 

১. ব্যক্তি বা সংজ্ঞাবাচক বিশেষ্য : দংগ, মণিসেনা, বারমুনি, রামায়ণ ইত্যাদি । 

২. জাতিবাচক বিশেষ্য : মানু, পশু, পাহিয়া ইত্যাদি। 

৩. পদার্থ বা বস্তবাচক বিশেষ্য : নুয়া, থউ, পানি ইত্যাদি। 

৪. গুণবাচক বিশেষ্য : হারউ, নুঙেই ইত্যাদি। 

৫. সমষ্টিবাচক বিশেষ্য : দল, পালা, সমিতি ইত্যাদি । 

৬, ক্রিয়াবাচক বিশেষ্য : নাছা, ভোজন ইত্যাদি । 


লিঙ্গ 

লিঙ্গ তিন প্রকার । যথা- ১. পুংলঙ্গ ২. ্ত্রীলিঙ্গ বার ৩. ক্রীবলিগ । 

যেতা শব্দই পুরুষ বুঝার অউতা পুংলিঙ্গ ৷ যথা- বাবা, খুড়া, দাদা ইত্যাদি। 
যেতা শব্দই স্ত্রী বুঝার বা স্ত্রীবাচক অউতা স্ত্রীলিঙ্গ। যথা- ইমা খুঁড়ি, ইচে ইত্যাদি । 

যেতা শব্দই স্ত্রী পুরুষ কিৎতাউ না বুঝার অউতা ব্লীবলিঙ্গ। যথা- লেরিক, ফিটা, 


পহুরি ইত্যাদি। 
বিষ্ুপরিয়া মণিপুরি লিঙ্গ পবিতরনর নিয়ম খানি দেয়া অইল। 
ীপত্যয় (ই* বার “ইনি' যোগ করিয়া) 
পুংলিঙ্গ স্ত্রীলিঙ্গ 
বুড়া বুড়ি 
খুড়া খুড়ি 
মেইপা মেইপি 
চাউবা চাউবি চেউবি) 
লেইরাপা লেইরাপি 
মুড়িআলা মুড়িআলি 
পউয়ালপা পউয়ালপি 
আটেলপা আটেলপি 
কেংপা কেংপি 
শী লিক্পি 
পাগুলি 
যি পাগুলি বুললে অন্য অর্থ অর) 
হেইনিংপা হেইনিংপি 
নুংশিপা নুংশিপি 
অজা অজি (অজানি) 
(অজা- উভয়লিঙ্গতউ ব্যবহার অর) 
গেরমাঙা গেরমাঙি 
কউলিরা কউলিরি 
কানা কানি 
কিন্ত কালুয়া কালুয়েই) 
রাধেকুরা রাধেকুরি 
পাকানা পাকানি 
সকসকা সকসকি 
বামন বামনি (বামনি জেলাগ) 
হিনচাপা হিনচাপি 
জেঠা পরত) জেঠি (জিলক) 
পাতলি 

কনুঙচাউবা কনুঙচাউবি 
সেনাচাউবা সেনাচাউৰি 
চিকারিবা চিকারিবি 
গাঙবাগুরা গাঙবাগুরি 
ঘরবাগুরা ঘরবাগুরি 
ডেবালা -ডেবুলি 
বৈষ্টপ বৈষ্টপি 
বাহুরা বারি 

মেকুর মেকুরি 
পাপী পাপিনি 
কাঙ্গাল কাঙ্গালনি 
ডাক্তর ডাক্তরনি 
হুয়র হুয়রনি 

চর চরনি 

পণ্ডিত পগ্ডিতনি 
(পেশ্তিতানি- পপ্তিতর কাম) 
তঙাল শব্দ বহেয়া 

লাবা ডেহি 
বলডা গেই 

ইতাউ হমাজি 

মাইনু 

(বিজ্তাগরাংত বামনগ বার বামনিগর বয়স কমইলে) 
গাবুরাপুয়া পুরিজেলা 
যামবুং ইচেমসিজা 
মুনি জেলা 

সেয়াপ মেম 

ইপপু ইবেল (আবক) 
দাদা গিদেই (ইচে) 
(ইিচে- সম্বোধনে) 

দাদা বইজি 
(ইতেইমা-সিজা- রাজার জিলকগ অইলে) 


বর (দামান) কইনা 
দোমানগতে ধনগ । কইনাগতে কনগ ॥) 
রাজা রানি 
ওয়ালা মেকুরি 
জেলা” শব্দ বহেয়া 
কামিলা কামিলি-জেলা 
মুনিশউ জেলাশউ 
মুনি মানু জেলা মানু 
ড়ুম ডুমজেলা 
সাধুগ সাধুজেলাগ 
ধ্বা ধবাজেলা 
চাকর চাকরজেলা 
পরা 

বাঘজেলা (বাঘিনি) 
জল পশু বাঘজেলাগ- গীতিস্বামী) 

জেলাকুকুর 
বর বারুজেলাগ 
সম্পর্কবাচক 
বাপক মালক 
পুতক বহক 
পুতক জিলক 
খুড়তাক খুড়নক 
বাবা ইমা (সম্বোধন) 
জেড়তাক জেড়তানক 
জেঠাবা জেঠিমা সম্বোধন) 
মওয়াতাক মহনক 
মওয়া মই সেন্বোধন) 
মামাক 
মামা মামি সেম্বোধন) 


৫৮ 


বুড়াবা বুড়িমা (সম্বোধন) 
নাতিয়ক নাতিনক 

হউরক হউরিয়ক 

মামা ইনে (সম্বোধন) 
দেহরক জালক 

দেহরক ননদক 
বিন'হউরক জালক 

হালাক হালিনক 
বাগিনাক বাগিনক 

বাগিনা বাগিনি (সম্বোধন) 
দাদা বইজি (সম্বোধন) 
দাদা ইচে (সম্বোধন) 
বেয়ক বনক 

পিয়াতাক পিয়নক 

পিয়া পিয়েই (সম্বোধন) 
মারুপ হমাজক 
উভয়নি্গ 


জেই, লেংকা, রাসদারি, দুয়ার, বুজন, মৃতা, দৃতি (দূতি আটানি অর্থাৎ প্রেমিক- 
প্রেমিকার পউ আনা নেনা করানি)। 


নিত্য-পুং 
লেরিকউলা, পালাউলি, ডাকুলা, গিরি (দেহরকরে), কইচংপা, আলুয়া, বাকুনা। 


নিত্য-্ত্রী 

রুয়াউলি, দওয়াউলি (মুনিয়ে করলউ স্ত্রী প্রত্যয়ান্ত শব্দ এতাই ব্যবহার অর) 
বাসকউলি, য়ারি (বিধবা) হেনটকপি, খেইনাপি। 

ফুলর নাঙ সাধারণত স্ত্ীলিঙ্গ অর 

সেনারেই, সিংগারেই, কাপকলেই, লেইপাকলেই, গকুলেই, মদলেই, নুমিৎলেই, 


মালতী। কিন্তু থাম্বাল শব্দ এগ উভয়লিঙ্গ। গাঙ আহানাৎ দুগ থাম্বাল; আগ 
জেলাগ, আগ মুনিগ অইলে জেলা থাম্বাল, মুনি থাম্বাল বুলিয়া খেইকরতারা। 

অগ্রাণীবাচক 
লিজ-নেই বা ক্লীবলিঙ্গ ঘর দুয়ার, কুপাং খেরি, কল, ফাম ফুতি ইত্যাদি । 


গ্রাণীবাচকর মাউ এতার লিঙ্গ তষ্তাল নাকরতারা 

গাছ, হরপ, কেচুয়া, মাকড় ইত্যাদি । 

কোনো কোনো ক্ষেত্রৎ জেলা শব্দ এগ দিলে মানুগ বুঝার। যথা- মইচজেলাগ, 
কুকুরজেলাগ। কুকুরজেলার ক্ষেত্রৎ কণ্ঠস্বর পার্থকাল হারপানি- 'কু' উচ্চারণে 
জোরহান দিলে মানুগ, জোর নাদলে প্রাণীগ। 


বচন 
যেহানল পদার্থর সংখ্যাজ্ঞান সূচিত অর অউহানরে বচন বুলতারা। বচন দুগ- (ক) 
একবচন (খ) বহুবচন। আগ সংখ্যা বুঝেইলে একবচন। যথা- শউগ কাদের 
অর্থাৎ আকগ শউ কাদের- একবচন। বার শউগি কাদতারা- অর্থাৎ কততগ শউ 
কাদতারা- বহুবচন । বিষ্প্রিয়া মণিপুরিৎ বচনভেদে ক্রিয়ার রূপভেদ আছে। কিন্ত 
বিশেষণভেদ নেই । যথা- হবা শউগ, হবা শউগি। 


“ই' প্রত্যয় দিয়া 
একবচন বছবচন 
রুকগ রুকগি 
বাহাগ বাহাগি 
গাছজার গাছজারি 
মানুগি 
(আোনুহান বুললে প্রাচুর্য বুঝার) 
মইচগি 
চেলাগ চেলাগি 
পকগ পকগি 
করতানহান করতানহানি 
পাহিয়াগ পাহিয়াগি 
চুড়াগ চূড়াগি 
লতগ লতগি 
চেহান চেহানি 
শউগ শউগি 

৬১ 

মানু মানু 

পণ্ডিত মানু পণ্ডিত মানু 
পাহিয়াগ পাহিয়া 
তেরাগ তেরা 

“ছিত্ব' ব্যবহার করিয়া 

বুজন বুজন, ঘরে ঘরে, গাঙে গাঙে ইত্যাদি। 
নিত্য বহুবচন 

সাকেই, পালাউলি। 

৬২. 


সর্বনাম 


সাধারণত সর্বপ্রকার নামর পরিবর্তে বা বিশেষ্য পদর পরিবর্তে বহের অউগরে 
সর্বনাম বুলতারা। সুনীতিকুমার চট্টোপাধ্যায়র মতে সর্ব অর্থাৎ সর্বপ্রকার নামর 
স্থলে অর বুলিয়া 'সর্বনাম' এরে নাঙ এহান অছেতা। পাণিনির মতে- "সর্বাদীনি 
সর্বনামানি' অর্থাৎ সর্বপ্রভৃতি নাম অইলতাই সর্বনাম। যথা- বারু ঘরে আহিল। 
বাবু ভাত খেইল। এপেই দ্বিতীয়খুরুম ব্যবহার করেছি বাবু “নাম” এগর পরিবর্তে 
এসাদে মাতানি য়াকরের। বাবু ঘরে আহিল। তা ভাত খেইল। এপেই 'বাবু'র 
পরিবর্তে 'তা' বহিল। “তা' সর্বনাম। 

বাবু খানা বলি। অউহানতে য়াকরর নাই। এপেই “অউহানতে' পদ এগ 
সম্পূর্ণ বাক্য আহানর পরিবর্তে বহেছে। অউহানে মাতে পারিয়ার সর্বনাম ইমে 
শিচ্চিল বিশেষ্য বা বিশেষণর পরিবর্তে নাগই বাক্যাংশ বা পূর্ণ বাক্য আহানর 
পরিবর্তেউ বহের। 


সর্বনামর প্রকারভেদ 

১. পুরুষবাচক (বা ব্যক্তিবাচক) সর্বনাম : মি, তি, তা (তেই) ইত্যাদি সর্বনাম। 
ব্যাকরণশান্ত্রৎ তিনগ পুরুষর (উত্তম, মধ্যম বার প্রথম বা নামপুরুষ) বাচক, [উত্তম 
পুরুষ- মি, মধ্যম পুরুষ- তি বার প্রথম বা নামপুরুষ- তা (তেই)]। অউহানল 
এতারে পুরুষবাচক সর্বনাম বুলতারা । 

২. নির্দেশক বা নির্ণয়সুচক সর্বনাম : অউতা, এতা- এরে সর্বনাম এতা যেতার 
পরিবর্তে ব্যবহৃত অর- অউগরে নির্দেশ করিয়া দেহুয়াদের আরো এতারে 
নির্দেশক সর্বনাম বুলতারা। 

[এতা নামপুরুষর অন্তর্গত ৷ অউহানে এতারে পুরুষবাচক সর্বনামউ বুলতারা] 

৩. প্রশ্নবাচক (বা প্রশ্নসূচক) সর্বনাম : কিগ, কি- এরে সর্বনাম এতা যেবাকা প্রশ্ন 
আংকরানিরবা ব্যবহার অর অউবাকা এতা প্রশ্নবাচক। যথা- কিগ দেহরতা? কি 
রঙর পাহিয়াগ? 

৪. সাপেক্ষ বা সংযোগবাচক সর্বনাম : যেগ, যেতা- ইত্যাদি। যথা- এসাদে মানু 
নেই যেই দুঃখ নাপাছে। এপেই “বেগই দুঃখ নাপাছে' এ বাক্য এহান নামাৎলে 

বাক্য এহানর অর্থ নাথার। অউহানে 'মানু' বার 'যেগ' পরস্পর সাপেক্ষ বা 


নিত্যসম্বন্ধযুক্ত। 

€&. অনির্দেশক বা অনিশ্চয়সূচক সর্বনাম : কোনোগই, যেগউ, আগ- এতা অবশ্য 
প্রশ্নবোধক সর্বনামর রূপান্তর প্রশ্ন না বুঝেইলে অনির্দেশক সর্বনাম অর। 

৬, আত্মবাচক সর্বনাম £ “অন্যর সাহাব্য নায়া' এরে অর্থ এহান বুঝানিরকা বিশেষ্য 
বা সর্বনামর লগে, নিজে, স্বয়ং ইত্যাদি যেতা শব্দ ব্যবহৃত অর অউতারে 
আত্মবাচক সর্বনাম বুলতারা। 

৭. সাকল্যবাচক সর্বনাম : হাবি, ছ্িয়গিয়ে ইত্যাদি শব্দ সর্বনামরূপে ব্যবহৃত 
অইলে অউতারে সাকল্যবাচক সর্বনাম বুলতারা। 

৮, ব্যতিহারিক বা পারস্পরিক সর্বনাম : নিজে নিজে, তানুয়ে তানুয়ে- এসাদে 
ঘি ব্যবহার “পরস্পর অন্যর প্ররোচনা বা সাহায্য নায়া' অর্থ বুঝার । অটহানল 
এতারে ব্যতিহারিক বা পারস্পরিক সর্বনাম বুলতারা। 


সর্বনামর রূপ 

১. পুরুষবাচক সর্বনাম ; ব্যাকরণশন্্রৎ পুরুষ তিন প্রকার। যথা- উত্তম পুরুষ, 
(09 0013০1) মধ্যম পুরুষ (9০০০7)0 1১0:500) বার নামপুরুষ বা প্রথম পুরুষ 
(10 0০7507) | মি- উত্তম পুরুষ, তি- মধ্যম পুরুষ । আরতা হাবি নামপুরুষ 
বা প্রথম পুরুষ। যেগই মাতের, 'মি'- উত্তম পুরুষ; যেগরে মাতের, তি- মধ্যম 
পুরুষ বার যেগর কথা মাতানি য়াকরের অউতা হাৰি নামপুরুষ । অর্থাৎ বিশেষ্য 
নামপুরুষ। 

উত্তম বার মধ্যম পুরুষে সর্বনামর রূপক পরিবর্তন নার। কিন্তু নামপুরুষরতা 
লিঙ্গভেদ আছে। যথা- তা (পুং) বার তেই দভ্ত্রী)। অবশ্য বচন বার কারকভেদে 
সর্বনামর রূপর পরিবর্তন অর। 


মি: উত্তম পুরুষ 
একবচন বহুবচন 
কর্তৃ১মা মি আমি 
কর্ম২য়া মোরে আমারে 
করণ ওয়া মোরেল আমারেল 
নিমিত্ত (সম্প্রদান) ৪র্থী মোরকা, মোরে আমারকা আমারে 
অপাদান €মী মোরাংত আমারাংত 
অধিকরণ ৭মী মোরাং আমারাং, আমি হাবিরাং 
সন্ন্বপদ উষ্ঠী মোর আমার 

একবচন বহুবচন 

কর্তৃ১ম তি তুমি 

কর্ম২য়া তোরে তোমারে 

করণ ওয়া তোরেল তোমারেল 

নিমিত্ত (সম্প্রদান) ৪্থী তোরকা, তোরে তোমারকা, তোমারে 
অপাদান ৫মী তোরাংত তোমারাংত 
অধিকরণ ৭মী তোরাং তোমারাং 

সম্বন্ধপদ ৬ষ্ঠী তোর তোমার 


মাপাল টটরতে সাধারণত মধ্যম পুরুষর বহুবচন ব্যবহার অর। এবাকা লেখ্য 
ভাষা বা বক্তৃতা কিতাৎ সন্ত্মার্থে 'গিরক' শব্দ এগর রূপ ব্যবহৃত অর। যথা- 
“গিরকর প্রবন্ধ এহান পাকরলু।” 

এবাকা মধ্যম পুরুষে সন্ত্রমার্থে “আপনি বা আপনাগাছি' শব্দ এতার ব্যবহার 
প্রচলিত অয়া আহের। 

অবশ্য, আমার বাকরীতিহান অইলতাই 'আপনি'র পরিবর্তে মিংকউ বা 
উপাধিহানল মাতানি। অজাই মাতলাং অউহান অইতই। তা (দাদা) ইশালপাই 
গোষ্ঠহান খানি ঙাল্ল অকরবাং ইত্যাদি । 


তা স্ত্রৌ- তেই) : প্রথম বা নামপুরুষ 
একবচন 


বছবচন 
কর্তৃ১মা তা (তেই) তানু 
কর্ম ২য়া তারে (তেইরে) তানুরে 
করণ ওয়া তারেল (তেইরেল) তানুরেল 


নিমিত্ত (সম্প্রদান) ৪ী তারে (তেইরে) তানুরে 
তারকা (তেইরকা) তানুরকা 


অপাদান ৫মী তারাংত (তেইরাংত) তানুরাংত 
অধিকরণ ৭মী তারাং (তেইরাং) তানুরাং 
সম্বন্ধ ৬ষ্টী তার (তেইর) তানুর 


২. নির্দেশক বা নির্ণয়সূচক সর্বনাম : কাদার বস্ত বা ব্যক্তি নির্দেশ করতে- এরে, 
এগ, এতা, এই বার দূরেইর বস্তু বা ব্যক্তি নির্দেশ করতে- অউ, হউরে, অউরে, 
অডগ ইত্যাদি ব্যবহার অর। 

৩. প্রশ্নবাচক সর্বনাম £ কি, কিগ, কিহান এতা প্রশ্নৎ ব্যবহৃত অইলে প্রশ্নীবাচক 
সর্বনাম অর। 
সংস্কৃতর “কিম্‌' নামপুরুষ বিষ্কুপ্রিয়া মণিপুরি কিগ বা কিহান অর। 


এসাদে বিভক্তি অইতই। কি এগর তঙাল ব্যবহার নেই। আরাক বিশেষ্য 
আগর মুঙে বহের। যথা- কি মানুগ, কি কথাহান, কি জেলাগ ইত্যাদি । 
৪. সাপেক্ষ সর্বনাম : যেগ, যেহান, এগ, এহান- সাপেক্ষ সর্বনাম। 


কর্তৃ১মা যেগ, যেহান যেতা, যেহানি 
এসাদে অইতই। অন্যান্য কারকে বার সম্বন্ধপদে যে বিভক্তি অন্যান্যতাৎ 
লাগের অউসাদে অইতই। 
যেগ-অউগর, যেগই-অউগই, যেতাই-অউতাই- এতা নিত্যসম্বন্ধী। যথা- 
যেগ বলি অউগর চিকারিগউ নিয়াম। 
যেগই পাপ করের অউগই শাস্তি পার। 
৫. অনির্দেশক বা অনিশ্চয়তাসূচক সর্বনাম : কোনোগ- সর্বনাম এগ অনিদের্শকগ | 
কোনোগই এহান করতাই বুলিয়া বিশ্বাস নেই। 


বিভক্তি একবচন বহুবচন 
১মা কোনোগ কোনোগি 
এসাদে অইতই। 


৬. আত্মবাচক সর্বনাম : “অন্যর সাহায্য বা সম্পর্ক নায়া'- এরে অর্থ এহান 
বিশেষরূপে বুঝানির কা নিজে বা নিজে নিজে, তাই তাই, তানুয়ে তানুয়ে- 
ব্যবহার অর। 

তা নিজে কাম এহান করল। 

তাই তাই উঠেছে গাছজার। 

তানুয়ে তানুয়ে নিকালাছি কথাহান। 

“নিজে'- তিনো পুরুবেই ব্যবহার অর। 

৭. সাকল্যবাচক সর্বনাম : হাবি, হাবিগ, হাবিহান, হাবিতা, হাবিগুলি- এতা 
সাকল্যবাচক সর্বনাম । এতার বিভক্তি বিশেষ্য শব্দর সাদে অর। 

সর্বনামর বচন, লিঙ্গ বার কারক 

সর্বনাম যে শব্দগর পরিবর্তে বহের অউগর বচন বার লিঙ্গ অর। কিন্তু কারক 
তঙাল অনা য়াকরের। 

জনমহান নুয়ারা মানু অউতার মনহানি সদাই হুরু অয়া থার, তানু হাবিসময় উয়া 
থাইতারা। 

অউহান, এহান, যেহান- সর্বনাম এতা বাক্যাংশর পরিবর্তেউ বহের। 

(কে) নিয়াম নুন খানা অউহানে গারিগর ক্ষতি করের। 

খে) আত্মহত্যা মহাপাপ, এহান শাস্ত্রৎ আছে। 

বাক্য দ্বিয়হানাৎ (ক) “অউহানে' সর্বনাম এগ “নিয়াম নুন খানা" বাক্যাংশ এহানর 
পরিবর্তে বার (খ) “আত্মহত্যা মহাপাপ" বাক্য এহানর পরিবর্তে 'এহান' বহেছে। 


বিভক্তি ব্যবহার 
কারক বিভক্তির ব্যবহার বিশেষ্য সম্বন্ধে যেহান প্রযোজ্য সর্বনামেউ অউহান 
অইতই। 


সর্বনামীয় নাম বিশেষণ বার ভাব বিশেষণ 

সর্বনাম বার সর্বনামেত্ত উদ্ভব অছে শব্দ এরে দ্বয় শ্রেণির অন্তর্গত। 

৮. অমুক, হমুক, ইত্যাদি, প্রভৃতি, প্রমুখ, ইয় 

(কে) অমুকে এতা বুল, হমুকে কিতা বুলল অউতাল কিতা করতে । 

(খ) ইয় করিছ, বার্তন আহান করিছ গুয়াপানাল। চেইক আহের না নাহের। 
আজিকালি লেখ্যভাষাৎ ইত্যাদি, গ্রভৃতি, প্রমুখ- এতা ব্যবহার করে আইতারা। 

বিশেষণ 


যে পদগ অন্য কোনো পদর বিশেষ গুণ, দোষ, বা অবস্থা প্রকাশ করের অউগরে 
বিশেষণ পদ রুলতারা। যথা- বাগা কুপাং। এপেই “বাগা' শব্দ এগই 'কুপাং 
বিশেষ্য এগর অবস্থা প্রকাশ করেছে বা বিশেষিত করেছে। এসাদে- ডিগুলি 
মেইথংহান ইত্যাদি । 

বিশেষণর প্রধান ভাগ দুহান। যথা : (ক) নাম বিশেষণ- যে পদগই বিশেষ্য, 
সর্বনাম বা অব্যয়র লগে যুক্ত অর, বার (খ) ক্রিয়া বিশেষণ- যেতা ক্রিয়ার লগে 
যুক্ত অর। নাম বিশেষণরে কতহান ভাগে ভাগ করানি পারিয়ার। যথা- কে) 
বিশেষ্যর বিশেষণ (খ) সর্বনামর বিশেষণ (গ) বিশেষণর বিশেষণ বার (ঘ) 
অব্যয়র বিশেষণ । 

বিশেষ্যর বিশেষণর ভাগ অইলতাই- (ক) গুণবাচক (খ) সংখ্যাবাচক (গ) 
পরিমাণবাচক (ঘ) পূরণবাচক। 


(কে) নাম বিশেষণ 

যে পদগই বিশেষ্য, সর্বনাম, বিশেষণ বা অব্যয় পদর গুণ, ধর্ম, অবস্থা, পরিমাণ, 
সংখ্যা ইত্যাদি বুঝাদের অউগরে নাম বিশেষণ বুলতারা। 

১. গুণ বা অবস্থাবাচক : আসাংপা পাতা, নঙেই রাতি, সাঙ হাকহান ইত্যাদি। 

২. উপাদানবাচক : কচর দৌগ, মাটির ডলাগ, রুকর উপুগ ইত্যাদি । 

৩. পরিমাণবাচক : দশগ মানু, লাফাং আহান কলা, ফুটিপপারা সেলকম, খানি 
মিছা, নিয়াম দিন নাছে, ডলা আহান মধুর ইত্যাদি। 

৪. সংখ্যাবাচক : লিসিং আহান রুপা, চারি বেদ, তিনগ বৈষ্টপ ইত্যাদি । 

৫. পুরণবাচক : পয়লা আষাঢ়, প্রথম শউগ, একবিংশ শতক, তৃতীয় দশক, 
তিনখুরুমকার অউখুরুম, চারিদিনকার দিন। 

৬. সর্বনামীয় বিশেষণ : হাদি হাদিৎ সর্বনাম পদরেউ বিশেষণরূপে ব্যবহার করানি 
যাকরের। এসাদে এতারে সর্বনামীয় বা সর্বনামজাত বিশেষণ বুলতারা। 

যনে, এ, অউ, অতি, কত্তি, কতগ, হাবি, এসাদে, আর, অন্য, নিজে, স্বয়ং, যতি, 
ততি, অমুক ইত্যাদি এতা সর্বনামীয় বিশেষণ । 

যথা- যত ঘর তত দল। 
এ বুজন এগ সাকতিরমা খম থেউছে। 


অমুক অউগ হুবানেই বুলিয়া মিয়ো হানতে হবা নাইতু। 
স্বয়ং বামনগই মাত্লতা। 

হাৰি আলি সমান নাগই। 

মি নিজে বুনেছু ফুতিহান। 

এসাদে কউলিরা জেলেই সুপ নাদেহেছু। 

কতগ ফুল আনিয়া থইছ। 


নিত্যসন্বন্ধী সর্বনামীয় বিশেষণ £ যেতা-অউতা, যেগ-অউগ। যে মানুগ অউ 


এরে বহুপদ এতা 'গাছ' পদর বিশেষণ । 

৮. কৃৎ্তবার তদ্ধিতান্ত বিশেষণ : [বিশেষণরে এসাদৌ ভাগ করতারা- (১) 
মৌলিক বিশেষণ বার (২) সাধিত বিশেষণ । যে বিশেষণ পদরে বাগানি নাকরের 
অউতা মৌলিক বিশেষণ । যথা- হবা, সাকতি, কালা, ধলা ইত্যাদি । 

কৃদস্ত বার তদ্ধিতান্ত বিশেষণ এতারে সাধিত বিশেষণউ বুলতারা || 

কৃদস্ত : বুলুয়া লাবাগ, লামুনি পথগ ইত্যাদি 

তদ্ধিতান্ত : ডাঙরিয়া মানু, ডিগালা মানুগ ইত্যাদি। 

সম্বন্ধ বিশেষণ : বিশেষ্যর পিঠিৎ “র' বিভক্তি যোগ করিয়া অনেক সময় বিশেষণ 
পদ গঠন করতারা। যথা- মানুর কথা, উলর ফুতি, বামনর কাম, রকতর গারি, 
বেঙুলর পহন ইত্যাদি। 

৯. প্শ্নবাচক বিশেষণ : কি মেঠেলতে খানা মনার, কি মানুগ থাং, কতি দূরেইৎ 
তানুর গাঙহান! ইত্যাদি। 

১০, বীন্সামূলক : পড়িং পড়িং গাছজার, নিবিং নিবিং থংমেইহান, হারউ হারউ 
মেইথংহান ইত্যাদি। 

১১. ধ্বন্যাত্বক বিশেষণ : ধ্বন্যাত্রক অব্যয় অনেক সময় বিশেষণ অর। যথা_ 
খরং খরং বিহান, গদ গদ শউগ ইত্যাদি। 

১৩. অব্যয়জাত বিশেষণ : অব্যয় বা অব্যয়জাত বিশেষণ পদ বিশেষ্যর মুঙে বয়া 
বিশেষণর কাম করের | যথা- খাহতা বিপদ । 

১৪. সর্বনামর বিশেষণ : সর্বনাম পদর আগে বা পিছেদে যে বিশেষণ পদ ব্যবহার 
অর অউতা । যথা- কউলিরিগ তি। সিংগ তা। তেই অবলা এগরে নিয়াম দুঃখ 
নাদি। 

১৫. বিশেষণর বিশেষণ : যে পদগই বিশেষণর বা ক্রিয়া বিশেষণর গুণ, অবস্থা 
ইত্যাদি বুঝার অউতা বিশেষণর বিশেষণ । যথা- কুম্গ কালা লগরগ। বকাটা ধলা 
মানুগ । অতি হবা মানুগ । নিতান্ত সাকতি বুললেতে বাদ দিবে নাই। 

নিয়াম য়াৎ নাক। তা নিয়াম তাপৃপ আটের। 

নিয়াম চেষ্টা করের । (নিয়াম- নাম বিশেষণ)। 

নিয়াম সিং মানুগ | (নিয়াম- বিশেষণর বিশেষণ)। 

১৬. অব্যয়র বিশেষণ : অব্যয় পদরে বিশেষিত করলে অব্যয়র বিশেষণ বুলতারা । 
যথা- তোর হবার সালেদে মাতউরিতা । 

১৭, বিধেয় বিশেষণ : বাক্যর উদ্দেশ্যপদর সম্পর্কিত কোনো গুণ, ধর্ম বা অবস্থা 
বিধেয় অংশৎ ব্যবহৃত যে বিশেষণ পদে প্রকাশিত অর অউগরে বিধেয় বিশেষণ 
বুলতারা । যথা- মানু অউগ সৎ কালাচান সল। এপেই “মানু” অউগ- উদ্দেশ্য 
বার “সৎ বিধেয়াংশর বিশেষণ । “কালাচান' উদ্দেশ্য বার বিধেয় “সল' । “সল' পদ 
এগই উদ্দেশ্যর অবস্থা প্রকাশ করেছে। 

হাদি হাদিৎ বিশেষ্যপদগউ বিধেয় বিশেষণ অন্য পারের । গীতা হিন্দুর ধর্মপ্স্থহান। 


(খে) ক্রিয়া বিশেষণ 

যে বিশেষণগই ক্রিয়াপদর বিশেষ অবস্থার পরিচয় দের অর্থাৎ ক্রিয়া এগ কি 
ক্রিয়া বিশেষণ বুলতারা। যথা- তাপৃপ আটিরি রাজার জিলক। এপেই “তাপ্‌প' 
পদ এগ “আটানি, ক্রিয়া বিশেষণগ । 

ক্রিয়া বশেষণর গঠনরীতি খানি আছে। 

১. বিভক্তিহীন পদ প্রয়োগ করিয়া- যথা ডিল নাকরি। পউর আইতউ। ব্যান্তি 
বুঝেইতে- পাচ মিনিট বাসা। 

২. বিভক্তিযুক্ত পদ প্রয়োগ করিয়া- মানুগ পিঠিৎ থাইল, মুঙে না আটি। 

৩. অসমাপিকা ক্রিয়া যোগ করিয়া- হবা করে পাকর। ডংডঙেয়া না টটরেই। 

৪. শব্দদ্িত করিয়া (বীন্সাৎ)- নাছে নাছে আটিরি। চেইতে চেইতে রাতিহান 
অইল। হারপা হারপা মাৎল। যেপেই হেপেই সেপ নাবেলেই। 


বিষ্ুপরিয়া মণিপুরি ভাষার ব্যাকরণ ৭০ 


বিশেষণর বচন বার লিঙ্গ 
সংস্কৃত বিশেষ্যর বিভক্তি বচন বার লিঙ্গ বিশেষপেউ অর। বি্বুপরিয়া মণিপুরিৎ 
বিশেষ্যর বিভক্তি বিশেষণে না বহের। যথা- হবা মানুগরে। এপেই 'হবা" 
বিশেষণে বিশেষ্য “মানুগরে'র বিভক্তি নাছে। 

বচনর ক্ষেত্রতউ অউহান। হবা মানুগ, হবা মানুগি। এপেই বিশেষ্যর বচন 
(মানুগ, মানুগি) অনুযায়ী বিশেষণর পরিবর্তন নাছে। একবচন বার বহুবচনে 
বিশেষণর রূপ আকহান- হবা। 

কিন্তু বিশেষণরতা লিঙ্গভেদ আছে। যথা : জেঠা পুতক - জেঠি জিলক, 
বুড়াবা - বুড়িমা, লেংগারা - লেংগরি | কোনো কোনো ক্ষেত্রৎ নার | যথা : আনউগ 
বাপক - আনউগ মালক। জরম পিয়াতাক - জরম পিয়নক। সিং মানুগ - সিং 
জেলাগ ইত্যাদি। 

তৎসম শব্দতউ লিঙ্গভেদ নাথার । যথা সম্পূর্ণ মানুগ - সম্পূর্ণ জেলাগ। 


৭১ বিশু মণিপুর ভাষার ব্যাকরণ 


ক্রিয়া 


বাক্যর কর্তাগর অনা বা কিত্তাউ করানিরে যে শব্দই বুঝার অউগরে ক্রিয়া 
বুলতারা। যথা- বামনগই সলদের, বলদেবই খার, তেই দুয়ারগ অইতই, 
বেলিহান নিকুলের, বরন পড়ের, কইনাগই হুতা ধুনিরি- এতা বাক্যৎ কর্তা আছে 
বার ক্রিয়াউ আছে। সলদের, খার, অইতই, নিকুলের, পড়ের, ধুনিরি- এতা 
বুঝার 

ধাতু : ক্রিয়ার মূলরে ধাতু বুলতারা। ক্রিয়াপদগত্ত বিভক্তি বাদ দিলে যেগ যার 
অউগ ধাতুগ। নাছিরি ক্রিয়াপদ এগত্ত “ইরি' বিভক্তি এগ বাদ দিলে থারতাই 
নাছ। নাছ এগ ধাতুগ ৷ 

ধাতুরে তিন ভাগে ভাগ করানি য়াকরের : ১. সিদ্ধ ধাতু বা মৌলিক ধাতু 
0১009001০০5) ২, সাধিত ধাতু (9০০০78 বা 701187%5 7905) বার ৩. 
সংযোগমূলক ধাতু (00:0100)70013)। 

১. সিদ্ধ ধাতু বা মৌলিক ধাতু : যেতা ধাতু স্বয়ংসিদ্ধ অর্থাৎ মৌনিক, যেতারতা 
আর কোনো বিশ্লেষণ নার অউতারে সিদ্ধ ধাতু বুলতারা। যথা- খা, কর, উঠ 
ইত্যাদি। 

২ সাধিত ধাতু : যে ধাতুর বিপ্লেষণ করলে অন্যধাতু, নামধাতু বা প্রত্যয় পানা 
য়াকরের অউতারে সাধিত ধাতু বুলতারা। নামধাতু সাধিত ধাতু গড়ের । 

(ক) প্রযোজক বা দিজস্ত ধাতু- করুয়ানি, খওয়ানি ইত্যাদি। 

খে) নামধাতু- ঘুমা (কেতি ঘুমিতাই উঠ ক্ষত্রিয় সন্তান), বেতা, জুতা ইত্যাদি । 
(গে) ধ্বন্যাতুক- লিকলিক, টেংটেৎ, বহবং ইত্যাদি। 

ঘে) কর্মবাচ্যর ধাতু- বাজারে হাবিতাউ বিকি অর। 

৩. সংযোগমূলক ধাতু : দে, বুল, কর, পা, অ প্রভৃতি ধাতুর লগে যে ক্রিয়ারতা 
কর্ম নাথার অউতারে অকর্মক ক্রিয়া বুলতারা। যথা- তেই আহিরি। তা কাদের । 
কৃষ্ণ শউগুলি নাছের হবাহান। ভাবকগ ফালুৎ ঘুমজেছে। এপেই আহিরি, কাদের, 
নাছের, ঘুমজেছে এতা ক্রিয়ার কর্ম নেই। অউহানল এতা অকর্মক ক্রিয়া । 
বহানি, আটানি, রহানি, ডহানি, এতা অকর্মক ক্রিয়া । 


বিছুপিয়া মণিপুরি ভাষার ব্যাকরণ ঠ 


সকর্মক ধাতুর অকর্মকত 

যেবাকা কিৎতাউ উদ্দেশ্য নাকরিয়া সাধারণভাবে ক্রিয়ার অর্থ প্রকাশ করের 
অউবাকা সকর্মক ধাতুনিষ্পন্ন ক্রিয়াপদ অউতাউ অকর্মকর সাদে ব্যবহৃত অর। 
যথা- আমি থতাহানল খেয়ার। কানল হুনিয়ার। আহিগিল দেহিয়ার। 


অকর্মক ধাতুর সকর্মকত 

কতগ ক্রিয়া অকর্মক বার সকর্মক দ্বিয়ভাবলৌ ব্যবহৃত অর। 

যথা- লেরিক পাকর। (সকর্মক) 

মনহান দিয়া পাকর। (অকর্মক) 

ধাতবর্থক বা সমধাতুক কর্ম : ক্রিয়া বার কর্মপদ একার্থক অইলে অকর্মক 
ধাতুনিষ্পন্ন ক্রিয়াউ সকর্মক অর। অউসাদে অউতারে ধাতর্থক কর্ম বা সমধাতুক 
কর্ম বুলতারা। এতা দ্বিপ্রকার অর : 

১. ত্রিয়া বার কর্মপদ ধাতু আকগত্ত উৎপন্ন অনাই এতা সমার্থক অর। যথা- 
তানু খেলতারা খেলা অউহান চাউরিতা। গিরেয়া কি আহানি আহান আহিলোতা। 
কিজাত মরণ আহান মরিলতা মানু এগ । 

২, ক্রিয়াপদগ ভিন্ন ধাতুত্ত উৎপন্ন য়া ক্রিয়াপদর সমার্থক অনা পারের। এপেই 
কর্মপদর মা ধাতৃর্থ অউগ লুপ্ত থার। যথা নিজর গুণ নিজে গা (গুণ- গুণগান)। তা 
পাক আহান বুলিয়া আইলগা । 


মৌলিক ক্রিয়া, যৌগিক ক্রিয়া বার সংযোগমূলক ক্রিয়া 

সিদ্ধধাতু বা মৌলিক ধাতুর উত্তর ক্রিয়া বিভক্তি যোগ করিয়া যে ক্রিয়া গঠিত অর 
অউতারে মাততারা মৌলিক ক্রিয়া। যথা- কথা টটরা। ভাত খেইতারা ইত্যাদি। 
অসমাপিকা ক্রিয়ার লগে মৌলিক ক্রিয়া যোগ করিয়া যে ক্রিয়া গঠিত অর 
অউতারে মাততারা যৌগিক ক্রিয়া । মৌলিক ক্রিয়া নায়া যৌগিক ক্রিয়া গঠিত অনা 
নুয়ারের । 

যৌগিক ক্রিয়া : তেই খা'বেল্ল। মানুগ গিয়াপড়িলগা। গাছজার বাগিয়া পড়িল। 
বিশেষ্য, বিশেষণ অথবা ধ্বন্যাত্মক অব্যয়র লগে মৌলিক ক্রিয়া যুক্ত অয়া যে 
ক্রিয়া গঠিত অর অউতারে সংযোগমূলক ক্রিয়া বুলতারা | যথা- এলা দে, মাছ 
ধর, ফাগি কর, সেনাপতি যুদ্ধরকা প্রস্তুত (বিণ.) অ। বেন বেন কর ইত্যাদি। 
পঙ্গু বা অসম্পূর্ণ রূপ ক্রিয়া : এসাদে কতগ ধাতু আছে যেতাল হাবি ভাব (9০৫) 
বার হাবি কালর (7919৫) রূপ নাপেয়ার। অন্য ধাতুর অউ ভাবর কালর রূপ 
উদারি করিয়া তানুর ফামে ব্যবহার করিয়া কাম চলেইতারা । অউতারে পঙ্গু বা 
অসম্পূর্ণ ক্রিয়া বুলতারা। যথা- “যা” ধাতুর পুরাঘটিত বর্তমানর রূপহান- গেলগা 
বা গেছেগা। 

৭৩ বিষ্ণুপ্রিয়া মণিপুরি ভাষার ব্যাকরণ 


ণিজস্ত বা প্রযোজক ধাতু 

প্রেরণ বা প্রবর্তন করানি অর্থাৎ ধাতুর উত্তর “আনি অর । “'আনি'প্রত্যয়ান্ত ধাতুত্ত 
ধাতু বিভক্তি যোগ করিয়া যেতা ক্রিয়াপদ অর অউতারে প্রযোজক ক্রিয়া বুলতারা। 
প্রযোজকর অর্থাৎ প্রযোজক কর্তার ক্রিয়া অর্থৎ প্রযোজক ক্রিয়া। যেগই করুয়ার 
অউগ প্রযোজক কর্তা বার যেগরে করুয়ার অউগ প্রযোজক কর্ম । 


মূলধাতু আনি প্রত্যয়ান্ত ধাতু মৃলক্রিয়া প্রযোজক ক্রিয়া 


কর্‌ করানি করউরি করুয়াউরি 
উহ উঠানি উঠউরি উঠাউরি 
খা খানা খাউরি খওয়াউরি 
হিক্‌ হিকানি হিকউরি হিকুয়াউরি 
প্রয়োগ : পড়ুয়াগরে বানান হিকাউরি। 

তারে উঠাউরি। 

শউগ খওয়ার। 
নামধাতু 


নাম বা শব্দত্ত যেতা ধাতু উৎপন্ন অর অউতারে নামধাতু বুলতারা। 
যথা- নিন্দা+আ » নিন্দানি 

বেত+আ _ বেতানি 

আত+আ _ আতা, আতানি 


অনুকারসূচক অব্যয়র লগে আনি যোগ করিয়াউ নামধাতু অর। 
যথা- গলগলানি, খেরখেরানি, থমথমানি ইত্যাদি । 


০4 

তলর বাক্য এহানির অর্থ 

১. তা খেলার। 

২, তেই খেলাক। 

৩. তা খেললেতে মিয়ো খেলতউ । 

৪. তা খেললেতে মিয়ো খেললুইছ। 

গজর বাক্য এতাৎ ক্রিয়া আগ নানানভাবে ব্যবহৃত অয়া বিভিন্ন প্রকারর অর্থ 
প্রকাশ করের । এহানরে ক্রিয়ার ভাব প্রকাশ প্রকার (০০৭) রুলতারা। 


বিষুপ্িয়া মণিপুরি ভাষার ব্যাকরণ ৭৪ 


প্রথম বাক্য অউহানাৎ “খেলার, ক্রিয়াপদ কোন কাম আহান ঘটের এরে অর্থ 
এহান নির্দেশ করে দেরতা, এহানরে ক্রিয়ার নির্দেশক প্রকার (701047%৩ 219০৫) 
বুলতারা। 

দ্বিতীয় বাক্যৎ 'খেলাক' ক্রিয়া এগ কর্তার আদেশ বা উপদেশ প্রকাশ করের 
এহানরে ক্রিয়ার অনুজ্ঞা প্রকার (170৩8759 ১1০০৫) বুলতারা। বিশেষ্য বিশেষণ 
বার ধবন্যাত্বুক শব্দ যোগ করিয়া সংযোগমূলক ধাতু গঠিত অর। যথা- মানুগ অ, 
বল্ডাগ অ, ডানডি কর, জিংতা কর, যোগ কর, ভাগ কর, মানা কর, বেনবেন 
কর, শাস্তি দে, দুঃখ পা, লাজ পা ইত্যাদি। 

সংস্কৃত শব্দর লগে 'কর' যোগ করিয়া 'দর্শন কর'- অউগত্ত আহেছে 
“দরশন কর'। 
যৌগিক বা মিশ্রক্রিয়া : অসমাপিকা ক্রিয়াপদর লগে অন্য ধাতু তিলয়া যৌগিক বা 
মিশ্র ক্রিয়াপদ গঠিত অর। দ্বিতীয় ক্রিয়াপদ অউগই প্রথম ক্রিয়াপদ অউগর 
পূর্ণতা, বিশদতা, নিরস্তরতা, স্থায়িত্ব, অভ্যাস, অনুমতি ইত্যাদি ভাব সূচিত 
করের । যৌগিক ক্রিয়ার প্রথম অংশ অউহানরে মৌলিক ক্রিয়া বা মুখ্য বার দ্বিতীয় 
অংশরে অউগর সহকারী ক্রিয়া বুলতারা । যথা- বহে পড়গা, কাপে বেলা, হংকরে 
বেলা, ধান বানে বেলা, উঠে পড়গা, এতা পূর্ণতাবোধক; দিয়া আই, দিতে থাক 
(নিরস্তরতা), দিয়াও থাক, করিয়াও যাক, মাতে যাগা, দেহিয়াও থাক- এরে 
ক্রিয়াপদ এতাউ অর্থ আকহানেই প্রকাশ করের । 


তিঙস্ত বার কৃদত্ত পদ 
তিঙ্ত পদ : ধাতুর উত্তর যেতা যেতা বিভক্তি যুক্ত য়া সমাপিকা ক্রিয়া গঠিত অর 
অউতারে তিঙ্‌ বুলতারা বার গঠিত সমাপিকা ক্রিয়াপদ অউগরে তিঙন্ত পদ 
বুলতারা। 

যে প্রত্যয়র যোগে ধাতুত্ত অসমাপিকা ক্রিয়া বার বিশেষ্য বিশেষণাদি অর 
অউতারে কৃৎ্ বার অউসাদে পদরে কৃদস্ত পদ বুলতারা। যথা কর্+উরি _ করুরি 
(তিওন্ত পদ) বার কর্+ইয়া করিয়া কত্ত পদ)। 


ক্রিয়ার শ্রেণিবিভাগ 
বাক্যরমা ব্যবারভেদে ক্রিয়া এতা দ্বিবিধ- সমাপিকা বার অসমাপিকা। যে 
ক্রিয়াগ প্রয়োগ করলে বাক্যর অর্থ সম্পূর্ণভাবে ব্যক্ত নার, অন্য ক্রিয়ার আকাঙ্ফা 
থার, অউতা অসমাপিকা। যথা- মি ভাত খেয়া গোরু রাহাৎ যিতউগা। এপেই 
খেয়া- বুলতে বাক্যহান লই নার পিছেকার ক্রিয়া অউহান হারপানির আকাঙ্ফা থর 
(খেয়া হদেয়াতে?)। 

যে ক্রিয়ার প্রয়োগ করলে বাক্যহানর কথা অম্পূর্ণ ব্যক্ত অর, অন্য ক্রিয়ার 
আকাজ্ঞা নাথার অউতা সমাপিকা । যথা- মি ভাত খেইলু। 

সমাপিকা বার অসমাপিকা দ্বি়তাউ দ্বিরকমরতা- সকর্মক বার অকর্মক। যে 
ক্রিয়ার কর্ম আছে অউতা সকর্মক। যথা- মি ভাত খাউরি। এপেই 'ভাত' পদ এগ 
খাউরি ক্রিয়ার কর্মগ । 

যে ক্রিয়ার কর্ম নেই অউগ অকর্মক। যথা- মি হিনাউরি। তেই আহিরি 
ইত্যাদি। 
নাছানি, পচানি, ইত্যাদি অকর্মক ক্রিয়া। 


অসমাপিকা ক্রিয়ার প্রকারভেদ 

নিমিত্তার্থক অসমপিকা ক্রিয়া : নিমিত্ত বুঝানিরকা ধাতুর উত্তর 'রকা' প্রত্যয় যোগ 
করিয়া নিমিত্তর্থক অসমাপিকা ক্রিয়া অর | যথা- মি খানারকা মাছ ধরউরিতা। তা 
বার বেছানিরকা ধরের। 

অনুসর্গরূপে অসমাপিকা ক্রিয়া : যথা- কথা আহান মাতিং বুলিয়া আহেছুতা। 
ক্রিয়াবাচক বিশেষ্যরূপে অসমাপিকা ক্রিয্না : মকদ্দমাহান জিঙিয়াতে কিহানতে 


মাতল। 

পূর্বকালীনতা বুঝেইতে অসমাপিকা ক্রিয়া : বিয়ান ফুয়েইলে জিতাঙাইগা। 
কর্মরূপে অসমাপিকা ক্রিয়া : যথা- তা লেরিক চানা না মনার। 

সম্ভাবনা অর্থৎ অসমাপিকা ক্রিয়া : আজি বউবরন দেনা পারের। 

বাধ্যবাধকতা অর্থৎ অসমাপিকা ক্রিয়া : ষথা- তারে রুপা দেনাৎ পড়তউ। 
ধারাবাহিকতা অর্থৎ অসমাপিকা ক্রিয়া : যথা-. তা আহিতে আহিতে মরে যারগা। 
ক্রিয়াবিশেষণরূপে অসমাপিকা ক্রিয়া : শউগ কাদতে কাদতে ঘুমজে পড়িলগা। 
অসমাপিকা ক্রিয়ার বীনা বা দ্বিত্ব প্রয়োগ : চেইতে চেইতে বরিষাহান আহিল । 


'সকর্মক বার অকর্মক ক্রিয়া 

সকর্মক ক্রিয়া 

যে ক্রিয়ার কর্ম থার অউতারে সমর্থক ক্রিয়া বুলতারা। যথা- তা রুপা দিল। তা 
ভাত খেয়া বুলাৎ নিকুলিল। প্রথম বাক্যৎ “রুপা” সমাপিকা ক্রিয়ার কর্ম। দ্বিতীয় 
বাক্যৎ “ভাত' অসমাপিকা ক্রিয়া “খেয়া'-র কর্ম। 

কোনো কোনো ক্রিয়ারতা কর্ম দুগ থার। অউগরে দ্বিকর্মক ক্রিয়া বুলতারা । যথা- 
মি তারে ধান পেলি আহান দিলু । এপেই দিলু ক্রিয়ার কর্ম দুগ- ১. তারে ২. 
ধান- এরে দ্বিয়গি। বস্তবাচক কর্মরে (ধান) মুখ্যকর্ম বার ব্যক্তিবাচক কর্মরে 
(তোরে) গৌণকর্ম বুলতারা। খানা, পিনা, চানা, দেহানি, কাপানি, বুনানি ইত্যাদি 
সকর্মক ক্রিয়া। 


ক্রিয়ার কাল 
ক্রিয়ার সময়রে কাল বুলতারা । কাল তিন প্রকার। যথা- (ক) বর্তমান (খ) অতীত 
বার (গ) ভবিষ্যৎ । এরে তিন প্রকার কালরতাউ নানা প্রকার রূপভেদ আছে। 


বর্তমান কাল 

বর্তমান কালর তিনহান বিভক্তি : ১. সাধারণ বা নিত্য বর্তমান (91170016 09৩90% 
16196 বা 79৩9০1117010041) ২. ঘটমান বর্তমান (15301 710815981৩) ৩. 
পুরাঘটিত বর্তমান (১76501 7660) । এতার গজেউ 
(016571100201811%6 71000) বিশিষ্ট বিভক্তি আছে। 

১. সাধারণ বা নিত্যবর্তমান ; কোন ক্রিয়া আগ স্বভাবত বা বরাবর ঘটের অউগর 
কালরে সাধারণ বা নিত্যবর্তমান বুলতারা ৷ যথা- 

কে) তা নিক্কা মইচরে যারগা । 

(খ) মি একাদশীৎ মিরামিষ খাউ্টরি। 

(গ) গোরুয়ে সেলকম দিতারা । 

১. এ্তিহাসিক বর্তমান : এঁতিহাসিক ঘটনার বর্ণনাৎ হাদি হাদিৎ অতীত কালে 
নিত্য বর্তমান বিভক্তির প্রয়োগ অর। যথা- 

(ক) রাম বনে যারগা। 

২. অতীত কালর লেখকর কোন উল্লেখ করতে নিত্যবর্তমান বিভক্তি অর । 

(ক) মনুয়ে মাতের- সত্য কথা মাতানি থক। 

২. ঘটমান বর্তমান : যে ক্রিয়ার কার্য এবাকাউ সংঘটিত অর অউহানর কালরে 
মাথতারাতা ঘটমান বর্তমান । বিষ্প্রিয়া মণিপুরিৎ সাধারণত নিত্যবর্তমানেতত 
ঘটমান বর্তমান রূপরমা প্রভেদ নাথার। 

মি যাউরিগা-“বাক্য এহান নিত্যবর্তমানর রূগহান। বার মি যাউরিগা, তেই 
আটিরি- ঘটমান বর্তমান রূপ । 

নিত্যবর্তমানর আগে কালবাচক শব্দ আগ বহেয়া এসাদে মাতিয়ার- মি নিক্কা 
ঘরগ লেপউরি। 

ঘটমান বর্তমান- মি এবাকা ঘরগ লেপউরি। 

অর্বাচীন ব্যবহারহান অইলতাই- মি এবাকা ঘরগ লেপতে আছু। এহান অবশ্য 
অশুদ্ধ ব্যবহারহান। 

৩. পুরাঘটিত বর্তমান : যে ক্রিয়াহান নিষ্পন্ন অছে কিন্তু তার ফলহান এবাকাউ 
বর্তমান আছে অউহানর কালরে মাততারাতা পুরাঘটিত বর্তমান। যথা- মি ভাত 
খাছু (অর্থাৎ এবাকা ভকহান নেই)। তা হিনাছেগ- অর্থাৎ এবাকা হিনানির 
প্রয়োজন নেই। ধাতুর লগে ছু, এছে, এছি, এছৎ বিভক্তি দিয়া পুরাঘটিত বর্তমান 
অর। 

৪. বর্তমান কালর অনুজ্ঞা : বর্তমান কালে অনুরোধ, আদেশ, প্রার্থনা উপদেশ, 
অনুমতি ইত্যাদি বুঝেইতে বর্তমান কালর অনুজ্ঞা অর। এহান মধ্যম পুরুষ বা 
প্রথম পুরুষর ক্ষেব্রৎ প্রযুক্ত অর। কর্‌ ধাতু মধ্যম পুরণ অনুজ্ঞাৎ তি কর, 
বহুবচনে- তুমি করো । সন্তমার্থে- করিক অর। এইগাই করিক বা করেদিক। 
প্রথম পুরুষে- তা (তেই) করক। তানু করকা অর। 

্ার্থনা- তোর কামহান সফল অক বুলিয়া দউ হমাদুরি। 
অনুরোধ- মোরে জিংতা কর। 

উপদেশ- হজক নাপিছ। 

অনুমতি- হাইদে যাগা। 


অতীত কাল 

যে ক্রিয়াগর সংঘটনকাল অতীত কালে অর্থাৎ যে ক্রিয়াগ অতীত কালে সংঘটিত 
অয়া গেছেগা বার অউহানর ফল বর্তমানে নেই, অউ ক্রিয়া অউগর কালরে অতীত 
কাল বুলতারা। যথা- মি গেলগা কালি হেইনউ আগ খাছিলু। 

অতীত কালর চারিহান ভাগ : ১. সাধারণ অতীত (31715 1759) ২. নিত্যবৃত্ত 
অতীত (১9 779১1041) ৩. ঘটমান অতীত (289 0.০87৩১১1৮৩) ৪. পুরাঘটিত 
অতীত (951 2০06) 

১. সাধারণ অতীত : বর্তমান কালর আগে ক্রিয়াহান নিষ্পন্ন আয়া থাইলে 
অউহানরে সাধারণ অতীত বুলতারা। যথা- মি গেলগা কালি তানুরাং ভাত 
খাছিলু। 

২. নিত্যবৃত্ত অতীত : অতীত কালে সর্বদা ঘটিল এরে অর্থ এহানাৎ নিত্যবৃত্ত 
অতীত অর। যথা- মি কনাক এহান বুলে বুলে থাইলুগ। এপেই অসমাপিকা 
ক্রিয়ার দিত ব্যবহারল নিত্যবৃত্ত অতীত বুঝাছি। 

নব 


৩. ঘটমান অতীত : অতীত কালে কাম আহান চলিয়া আছিল- লই নাছিল এরে 
অর্থৎ ঘটমান অতীত ব্যবহৃত অর। এপেয়ো অসমাপিকা ক্রিয়াল এহান বুঝানি 
অর। যথা- তা আটিয়া আছিল বার মি বয়া আছিলু। 

8. পুরাঘটিত অতীত : অতীত কালে ক্রিয়া সম্পন্ন অছে, কিন্তু অউহানর ফল 
বর্তমানে নেই এরে অর্থৎ পুরাঘটিত অতীত অর | যথা- এপেই তা ঘুমজিয়া 
আছিলতা। 


ভবিষ্যৎ কাল 

ভবিষ্যতর তিনহান রূপ : ১. সাধারণ ভবিষ্যৎ (2/107৩ 8711৩) ২. ঘটমান 
ভবিষ্যৎ (291/75 710815551) ৩. পুরাঘটিত ভবিষ্যৎ (29০1০1১576০) এতার 
গজেউ ভবিষ্যৎ অনুজ্ঞার (00010 11115018115৩) বিশিষ্ট বিভক্তি আছে। 

১. সাধারণ ভবিষ্যৎ : তা আজি গাটে হিনেইতইগা। ভবিষ্যৎ কালর প্রাচীন 
নাঙুহান 'ভবিষ্যতী' | 

হাদি হাদিৎ অতীত কালর ক্রিয়ারতাউ সাধারণ ভবিষ্যৎ অর। 

কোনদিন কউলি লাগতাই অউহান আকগয়ো মাতে নুয়ারলা । 

২, ঘটমান ভবিষ্যৎ : ভবিষ্যৎ কালে কাম আহান চলিয়া থাইতই অউ অর্থৎ এরে 
কালর ক্রিয়া ব্যবহৃত অর। 

যথা- তি বুলিয়া থাইতেই অউবাকা মি ঘুমজিয়া থাইতউ। 


৪. ভবিষ্যৎ অনুজ্ঞা : বিধি বা উপদেশ, প্রার্থনা, আদেশ, অনুরোধ ইত্যাদি 
বুঝেইতে ভবিষ্যৎ অনুজ্ঞা বিভক্তি অর। 

যথা- 

(ক) নিক্কা লেরিক চেইছ। 

(খ) মিছা না টটরেইছ। 

(গে) আধার অনার আগে ঘরে যেইছগা । 

(ঘে) ভগবানে মঙ্গল করক। 

(৩) লালচুম ভাক্করে দিবাং। 

অবশ্য আচার্য সুনীতিকুমার চট্টোপাধ্যায় গিরকর মতে- “অনুজ্ঞা ক্রিয়ার স্বতন্ত্র 
কালরূপ নাগই, ক্রিয়ার বিশিষ্ট ভাব আহান ।" 


৫ বিষ্ণুপ্রিয়া মণিপুরি ভাষার ব্যাকরণ 


ধাতু বিভক্তি বা ক্রিয়া বিভক্তি 
কাল বার পুরুষানুসারে যে বর্ণ বা বর্ণসমষ্টি ধাতুর উত্তর যুক্ত আয়া ক্রিয়াপদ গঠন 
করের, অউ বর্ণ বা বর্ণসমষ্টিরে ধাতু বিভক্তি বা ক্রিয়া বিভক্তি বুলতারা। যথা- কর্‌ 
(মূলধাতু)+নু _ করলু বেহুবচনে করলাং)। এরে লু, লাং এতা কালবাচক প্রত্যয় । 
অন্যান্য কালবাচক প্রত্যয়উ বিুপরিয়া মণিপুরিৎ আছে। যথা- তউ, এছিলু 
কেরেছিলু) ইত্যাদি। বিষষুপরিয়া মণিপুরিৎ কালবাচক, বচনবাচক বার পুরুষ 
শ্রত্যয়র তঙাল তঙাল রূপ আছে। যথা- তা করেছিল, তেই করেছিলি, তানু 
করেছিলা ইত্যাদি। 

যৌগিক ক্রিয়া গঠন করতে আছু ধাতুর যোগ অপরিহার্য । যথা- করেছু 
[কর্+এছু! করেছিলু [কর+-এছিলু] ইত্যাদি । 


ক্রিয়া আগ রূপ পারত ক্রিয়া বিভক্তিল। 
বর্তমান কাল 
নিত্যবর্তমান 
উত্তম পুরুষ অধ্যম পুরুষ প্রথম বা নামপুরচ্ষ 
একবচন উরি (অউরি) অর এরা স্ত্রৌ- ইরি) 
বহুবচন ইয়ার অরাই তারা 
ঘটমান বর্তমান 
একবচন উরি (অউরি) অরাই এর 
বহুবচন ইয়ার অরাই অরতারা 
পুরাঘটিত বর্তমান 
একবচন এছ এছৎ এছে 
বহুবচন এছি এছ এছি 
অনুজ্ঞা 
একবচন * শূন্য হেক- সন্ত্মার্থে) অক 
বহুবচন ্ অ ছেক- সন্তমার্থে) অকা 
অভীতকাল 
সাধারণ বা নিত্যঅতীত 
একবচন লুইলু ইলে ল,ইল 
বহুবচন লাৎ, ইলাং লাই লা 

একবচন 


একবচন 


একবচন 


একবচন 


৮১ 


তই 
তাঙাই তারাই তাই 


তে, থাইতউ. তে, থাইতেই তে, থাইতই 
তে, থাইতাঙাই তে, থাইতারাই তে, থাইতাই 


পুরাঘটিত ভবিষ্যৎ 
[তাল বিভক্তি নেই। ঘটমান ভবিষ্যতর রূপ লর |] 


অনুজ্ঞা ভবিষ্যৎ 
* ইছ তই 


বিষুপরিয়া মণিপুরি ভাষার ব্যাকরণ 


বিষ্ুপ্রিয়া মণিপুরি ধাতু সহ্ঘহ 


অ আছাড়া উরা কাটা কেয় 
অউলা আট উলা কাঠিয়া কউয় 
অক আটকা উবা কাদ কেরকের 
অকর আটা উল্টা কান্‌ ক্লে 
অকাটা আতা উলকা : কান কেয় 
অঙ আন উসটা কাপ কউয় 
অনু আমিয়া উহারা কাম খওয়া 
অপৃ আল একা ()  কামা খকর 
অমৃঅমু. আহ্‌ ড়া কামাড়া খচ 
অর ইকর এর কাড় খ্জ 
অরা ইকুটা এল কার খম্‌ 
অল ইঙ এলকা কাল খণ্তা 
আ (আই) ইল এলা কাহ খলকা 
আক ইষ্‌ কক্‌ কিলা খরচা 
আকছিয়া উউ কচালা কুচ খা 
আকা উ্চ কটা কুট্‌ খাক্‌ 
আগ উ্ছ কপৃ কুদ্‌ খা 
আগুল  উজা ক্ম্‌ কুপৃ খাজুয়া 
আগুয়া উতারা কমা কুপ খাট, 
আঙ উট কর্‌ কুলা খাটং 
আঙা উঠ কল কেকা খাপ্‌ 
আছুর্‌ উপৃ কঙ্কা কেড খাম 
আচুরা উবা কংকং কেংকেং খার 
আছুল্‌ উড় কা ক্জো খাল্‌ 
আছ উর কাট কেম খিটিখিট 


৮২ 


বৃ 
হু 


চ৪৪৪উ৪%ছছচ্ছঃ চট টুটটুটুচউউটুচ টু ৮ ত ৫৯ 

৪ইড৪৪ ইউ -হছহই&ইছইছটুছদ৪চটতিভউ ই ছচ 


টুটতউচচ৮রছ চটুছছনউুটচচছছু এর 


চুরল৪চট5৪চচউউ ইউ উচউদটুছুদছ ৮58০8 ৮৪ 


লট ৮৯৪৪ উচটু৪£চইজইতছছটজতউউড় £ 


রি চিরিক সা াটাক 
চটটুইইছভ টুইট ঢট টুছুডর5৪৪৪৪ উড 


৪টচচটচ৪৪৬চচ6৪ টটটু উচটচটউছি,৪%৮ট 


££উ5হউ৪৪হ৪ ইহ চট ৮৪৪উউউটুট টুটঃ চট 
চউচচছউচ চট চত৫৮৮৮8256ট £টট৮৮ 


ডি 

৮ 
ভঁউ উহ 2৪৮ উটটিউউভটটটুছটু 

886 ছু 


ট 
৮তটুটুচউছট 


ডি 


চটি চচিতচচটছুচটিটটচচিছিটি ছি 


চট ট৪চউ৮৮ট৮5৮হচচ চচটুহছ চট ৮5৪৪৪ 
চট ৮68৮5৮৮৪০8৪ দটচ টুটুল, 


££৮৮টছ৪ডডছউউ টু 
₹ট6৪টউটটউছ5৮৪উ৬উ৪ 


চ৮৪ট৮৪উট5-6চচউছু ছুই 


৪৪ চটচ চট চ৮৪৪৪টট ৮৮৮ 


£ছহই$উ৮ টুটুল 

অব্যয় 


যেতা যেতা পদ, লিঙ্গ, কারক, পুরুষ বা বচনভেদে কোন পরিবর্তন নার অউতা 
অব্যয় পদ। যখা- বার, আর আরতা, অ, কিতা, কিগ থাং, থাং, এনা, না, কিন্তু। 
বিষ্ুপ্িয়া মণিপুরিৎ বিভক্তিযুক্ত অব্যয় পদউ আছে। ব্যবহারে অউতার কোন 
পরিবর্তন নার। যথা- নাইলে, বুলিয়া, যেহানাৎ ইত্যাদি। অব্যয় প্রধানত চারি 


প্রকার। যথা- ১. পদান্বয়ী অব্যয় (10569110), ২. সমুষ্চয়ী অব্যয় 
(0০1010101), ৩. অনন্বয়ী অব্যয় (1/৩00197) বার ৪. ধ্বন্যাত্মক বা 
অনুকার অব্যয়। 


অন্যান্য অব্যয় : গজে ইকরেছি চারিহান অব্যয় ছাড়াও বিষ্ণুপ্রিয়া মণিপুরিৎ 
আরাকৌ অব্যয় আছে। অউতার অধিকাংশ বিশেষ্য, বিশেষণ, সর্বনাম বার ক্রিয়ার 
সাদে ব্যবহার অর। 

১. কে) নাম বিশেষণরূপে : নানা, বৃথা, খানি ইত্যাদি। নানা মুনির নানা মত। 
খানি নুন। 

(খ) ক্রিয়া বিশেষণরূপে : বার, ইমে, অতি, যেবাকা, সদাই, যেসাদেউ, খাংতা 
ইত্যাদি। খাংতা চিকারি দিল। অতি দুষ্ট শউগ । ইমে কউলি করের। বার গেলগা। 
যেসাদেউ অইতই | সদাই লগ না ধরি। 

(গ) বিশেষ্যরূপে : আজি, কালি, সেইক্খাৎ, না, হাই। মি না বুলউরি। না হাই 
বুলিয়া সময় না খেদি। আজি কালি নুয়ারাউ নিয়াম অইল। 

(ঘ) সর্বনামরূপে : অমাটিক, যেতা, যতি, ততি ইত্যাদি। যেতা নিলেগা অউতাতে 
দিবে নাই। যত মাতুরি তত কথা নাহুনর। অমাটিক খেইলে থাঙো পেগ না 
বুজেছেতা। 

(€) ক্রিয়ারূপে : নেই, নাই, নাগই, নাইলে ইত্যাদি। তা নাই করেছেতা। মি 
নাগই তি। লেরিকহান এপেই নেই। এহান ইজ্জু কামহান নাগই। 

২. বিভক্তিসূচক অব্যয় : বুলিয়া, সালে, সালেদে ইত্যাদি। এতারে অনুসর্গউ 
বুলতারা। কিতা বুলিয়া মাতরতা? তোর সালেদে পাগল অইতউগ | 

৩, উপমাবাচক অব্যয় : পারা, সাদে ডেকি। এতা পদান্বয়ী অব্যয় বা ক্রিয়া 
বিশেষণ হিসাবে ব্যবহৃত অর । উউবা অরিঙগর সাদে দাপদের। 

৮৭ বিসকুিয়া মণিপুরি ভাষার ব্যাকরণ 


৪. দ্রিরুক্ত শব্দর অব্যয় : ছবিরুক্ত শব্দর পরপদ অউগ অব্যয় যথা_ শউসুমারা, 
৫. উপসর্গজাতীয় অব্যয় : সংস্কৃত উপসর্গ আককুড়িগউ অব্যয়। সংস্কৃত শব্দৎ বা 
আমারাং আহেছে তৎসম শব্ৎ এতা আছে। প্র, পরা, অপ, সম, নি, অব, অনু, 
নির, দুর, বি, অধি, সু, উৎ, পরি, প্রতি, অতি, অভি, অপি, উপ, আ। 


পদাস্বয়ী অব্যয় 

কতগ অব্যয়যোগে শব্দর অন্ত বিশেষ বিভক্তি যোগ অর অউ অউ বিভক্তিযুক্ত 
পদর লগে তানুর অন্য় অর। অউতারে পদান্ধয়ী অব্যয় বুলতারা। রামর লগে 
যিতইগা। এরে বাক্য এহানাৎ *লগে' অব্যয় থায়া র-বিভক্তি যোগ অছে। এপেই 
'লগে' অব্যয় এগ “রামর' পদর লগে অন্বিত। 

গেয়া, প্রতি, বিনা, লগে, পারা, সাদে, নায়া ইত্যাদি। 

পদান্বয়ী অব্যয় নানা অর্থ প্রকাশ করের। 

'সহার্ঘক : লগে- চাউবার লগে চাউবি যেইরিগা। 

নিমিতার্থক : সালেদে_ খরার সালেদে বি খেতি নাছে। 

বিনার্থক : নায়া- তা নায়া কাম এহান নাইব। 

পদান্বয়ী অব্যয়র : অধিকাংশ অনুসর্গ আয়া বিভক্তির কাম করের । যথা- কাম 
এহান মন্দ নাছে। 

পদান্বয়ী অব্যয়র দৃষ্টান্ত খানি : হবার লগে সাকতি থানা নুয়ারের। তা শউগর 
সাদে ব্যবহার করের। কালি পেয়া হবা অয়া আছিল মানু এগ কিতা অইলতা । 
বিনা কারণে কউলি নার । গিরক-এ! তি নায়া কাম এহান নাইতই। তা পাগালাগ 
পারা অয়া বুলের। 


সমুচ্চয়ী অব্যয় 

কতগ অব্যয় একাধিক বাক্য বা পদরে সংযুক্ত, বিযুক্ত বা সংকুচিত করের। 
অউতারে সমুচ্চয়ী অব্যয় বুলতারা। যথা- তা বুজনগ বার তা জ্ঞানীগ। তা 
বরাবালাগ অইলেউ নমর । তা বরাবালাগ থা কৃপণগ। 

গজর এরে বাকা এহানিৎ বার, অইলউ, থাণ্ডো এরে তিনোগি পদে আগেকার বাক্য 
অউতার লগে পিছেকার বাক্য অউহানিরে সংযুক্ত করেছে। এতা ব্যবহার নাকরলে 
বাক্য অউহানি তঙাল তঙাল অয়া থাইলইছ। সমুচ্চয়ী অব্যয় দুগ পদরউ সংযুক্ত 
করের। যথা- তর্ক বার কউলি আকহান নাগই। বুল্‌্লেতে, বার, থাণো, নাইলে, 
অ্টতাউ, অথবা, হয়, যদি, যদিচই, না, নাগই, কিয়া বুল্লেতে, হানতে, বরং 
ইত্যাদি। 


বিষুপ্িয়া মণিপুরি ভাষার ব্যাকরণ পর 


দৃষ্টান্ত : মালক বার পুতক ঘিতারাগা। তনু মরেছেতা না বুড়া অছেতা। হাবিতা 
হারপাছে কিন্তু মাতানি নাকরের । বাংলা কিন্তু বার আমার কিন্তুয়ে তাল । মি কিন্তু 
এগই কিতা বুলতু। এপেই 'কিন্তু' অর্থ ক্ষু্র। আধুনিক বিষ্ণুপ্রিয়া মণিপুরিৎ অব্যয় 
“কিন্তু' এগ ব্যবহার অর- তা কিন্ত হবা মানুগ নাগই। তি নাইলে কামহান 
নাইতই। (নাইলে বিনা, ছাড়া। না+আহিলে নাগই)। হয় তি জিংতা অইতেই 
নাইলে মি জিংতা অইতউ। এমাটিক বুঝেইলু অউতাউ বুঝ নালরতাতে । এহান 
অথবা হউহান নেগা। যদি তি নাহর অউহান অইলে মি যানাৎ পড়লু। যদিচই কাম 
এহান নার অউহান অইলেতে হবা নাইতই। দোষ না করলেতে কারে ডর। মি 
নাগই তা করেছেতা। মি ঘরে যিংগা, কিয়া বুললেতে কাম আহান আছে। তা 
হানতে জিঙিয়া ঘিতগা । বরং তি বয়া কুমেইহান চা। 

সমুচ্চয়ী অব্যয় প্রধানত দ্বিপ্রকার : (ক) সহযোগী সমুচ্চয়ী অব্যয় বার (খ) 
অনুগামী সমুচ্চয়ী অব্যয়। 


(ক) সহযোগী সমুচ্চয়ী অব্যয় 

১. পরস্পর নিরপেক্ষ দুহান বাক্যরে যে অব্যয়গই সংযুক্ত করের অউগ সমুচ্চয়ী 
অব্যয়। যথা : কে) তা লপুকে গেলগা বার (খ) মি ঘরে আইলু। এপেই (ক) বার 
(খে) বাক্য ছ্বিয়হানি পরস্পর নিরপেক্ষ, এহানিরে 'বার' এরে সমুচ্চয়ী অব্যয়-এ 
সংযুক্ত করেছে। 

সহযোগী সমুচ্চয়ী অব্যয় চারি প্রকার। যথা : ১. সংযোজক বা যোজক ২. 
বিয়োজক ৩. সংকোচক ৪. হেতুবোধক। 

১. সংযোজক বা যোজক : বার, আরতা ইত্যাদি। (ক) তার বিতরে বার 
পালপাকে আকহান। খে) তি যিতেইগা আরতা খুলা উগ যিতইগা। 

২. বিয়োজক : না, বা, হয়, নাইলে ইত্যাদি। যথা- (ক) তি ঘুমজিতেইগ না 
বুলাৎ যিতেইগাগ? (খ) জিংতা অইং বা মরিং কাম এহান যেসাদউ লইকরতউগ | 
গে) হয় তি জিংতেই নাইলে তা জিংতই। 

৩. সংকোচক : অউভাউ, বরং ইত্যাদি 

€ক) তা হাবিতা হারপাছেগ অউতাউ মাতানি নাকরেরতা । (খ) তি বরং বামনগরে 
মাতগা। 

৪. হেতুবোধর : হানতে, থাংতে, আরো, কিয়া বুললেতে, বুলিয়া ইত্যাদি। (ক) 
তা কাম এহান করেছে হানতে তা শাস্তি পানা। (খ) আহিয়ল অছে আরো 
নাগেলগাতা গে) তি না পাকরলে থাংতে গজর শ্রেণি অউহানাৎ কানা নুয়ারলে 
নাই। ঘে) তি লেরিকর পরে ঘুমজিলে থাংতে এহান অইলেতানাই। 


৮৯ বিষ্পিয়া মণিপুরি ভাষার ব্যাকরণ 


(খ) অনুগামী সমুচ্চয়ী অব্যয় 

গ্রধান বাক্য আহানর লগে অঙ্গীভূত আরাক অপ্রধান বাক্য আহানরে যে অব্যয়গই 
সংযুক্ত করের অউগরে অনুগামী সমুচ্চয়ী অব্যয় বুলতারা। যথা- (ক) ফুলই 
মাত্লতা যে (খ) 'মি লালছু'। এপেই (খ) এরে অপ্রধান বাক্য এহান (ক) এরে 
প্রধান বাক্র অঙ্গীভূত, ক্রিয়া বুললেতে এহান “মাত্লতা' ক্রিয়া এহানর কর্ম। এরে 
বাক্য ছ্বিয়হানিরে “যে' সমুচ্চয়ী অব্যয়ল যুক্ত করলে অইলতাই ফুলই মাত্লতা যে 
তা লালছে। 

এরে অব্যয় এতা নানা অর্থৎ ব্যবহার অর। যথা- তা এমাটিক পরিশ্রম করের 
থাঙো কানা নার (পরিণাম বা ফল)। যততা দেহুয়ার অততা নাগই (পরিণাম)। 
এসাদে পাকর যেসাদে হাবির গজে অনা পারর। 

নিত্যসম্বন্ধী অব্যয় : কোন কোন সময় দুগ সমুচ্চয়ী অব্যয় আকসাটে ব্যবহৃত 
অর। এতার আগ নায়া অন্যগ ব্যবহার নার। 

কে) হয়... নাইলে : হয় হরপগ মরতই নাইলে নেউলগ। 

(খে) যতদিন... ততদিন ; সংসার এহানাৎ যতদিন মানু থাইতাই ততদিন পাপউ 
থাইতই। 

গে) যেসাদে... অউসাদে : যেসাদে কর্ম অউসাদে ফল। 

হাদি হাদিৎ নিত্যসম্ন্ধী অব্যয় দুগ, বিশেষ করে অনুকার শব্দ সমাসবদ্ধ অয়া 
বিভিন্ন অর্থৎ বিশেষ্য বা বিশেষণরূপে ব্যবহার অর। 

১, যেবাকা হেবাকা গোষ্ঠহান দিতারা থাং? 

২. যেপেই হেপেই চাকুম নাবেলেই। 

৩. যেসাদে হেসাদে দউয়র পূজা নার। 

8. হেতে মেতে অজাগ নাগই। 

&. যেগই হেগই লেরিক থিকরানি পারতারা থাং। 


অনন্বয়ী অব্যয় 

এসাদে কতগ অব্যয়পদ আছে যেতার বাক্যর অন্তর্গত অন্যপদর লগে অন্বয় বা 
সম্বন্ধ নেই। এতারে অনন্বয়ী অব্যয় বুলতারা। 

অনন্বয়ী অব্যয় চারি প্রকার । যথা- ১. ভাববোধক ২. প্রশ্নবোধক ৩. সম্বোধন 
সূচক বার ৪. বাক্যালক্কার। 

১. ভাববোধক অব্যয় : যে অব্যয়ল হর্ষ, বিষাদ, ভয়, ঘৃণা, প্রশংসা, অনুমোদন, 
সম্মতি, অসম্মতি ইত্যাদি মনর ভাব প্রকাশ করের অউতা ভাববোধক অব্যয়। 
(কে) হর্ষ বার বিস্ময় বার করুণাবোধক : বলিহারি, বাহ্‌, কিহান-এ বাবাগ, হায় 
হায় ইত্যাদি। 


বিষ্ুপরিয়া মণিপুরি ভাষার ব্যাকরণ ৯০ 


বাহ্‌! কতি হবা অছেতা। 

এহানতে কিহান-এ! হব্বা মানুগ ডমুম পড়িয়া এসাদে মরানি। 

মরিং-এ! থায়াতে কিতা করতু। 

(খে) খেদ, যন্ত্রণা বা হিনহান জ্ঞাপক : অহো! উহ, আহ, হইমা অবাবা, ই ই, ইস 
ইত্যাদি । 


উহ্‌! হিনপেইলু-এ। 

আহ! এহানতে কিহান। 

হইমা! জাঙহান বাগিল পাউরি। 

অহো! মেকুরগই মাছগ নিলগা। 

ইস! কিতা অইলতা । 

অবাবা! দুহাউরি। 

(গে) ঘৃণা বা বিরক্তিসূচক : চি চি, থু থু ইত্যাদি 
চি চি! কিয়া আতেইলেতা? 

চি! এহান বেবারহান বুলিয়া করলতা। 

থু থু! নুনগ মাহেই অছে। 

(ঘ) অনুমোদন বা প্রশংসাসুচক : ধন্য! ভালো ভালো! বাঃ ইত্যাদি। 
ধন্য ধন্য! কতি হবা জিপুৎ পাছত্তা। 

ভালো ভালো! এলাহান নুংশি অছে। 

(ও) ভয় বার আতন্কসূচক : অ বাবা। 

অ বাবা! কতি ডাঙর হিয়ালগ! 


সুপ না! মি নাযেইতউগা। 

২. প্রশ্নবোধক অব্যয় : হানতে, হুততুমে, থাং, না, তে, তা, উনি। 

তাতে হবা অয়া আছেতা। 

হুনলুতা গদাই ভীর্থৎ গেছেগা উনি। 

মি লুসিভাত খেইতু হানতে! 

হুততুমে তি মিরামিষ খারগ? 

কিহান থাং য়ারিহান। 

তা এহান করেছেতা না কিতা! 

৯১ বিষ্ুপরিয়া মণিপুরি ভাষার ব্যাকরণ 


৩. সম্বোধনসূচক অব্যয় : অ, তু তু, হে। 

অ বাবা! ঘরে আই। 

হে ভগবান! তি বিচার করেদিছ। 

৪. বাক্যালঙ্কার অব্যয় : বিষ্লুপিয়া মণিপুরি ভাষারীতি অনুসারে ভাষা অলঙ্করণরকা 
যে অব্যয়র ব্যবহার অর অউতা বাক্যালঙ্কার অব্যয়। এতা নিজে কোনো অর্থ 
প্রকাশ নাকরের কিন্ত বাক্যর অর্থর বিশেষত খানি সম্পাদন করের । তে, গা, নে, 
বড়, নাতে, থাংতে। 

ৃ্ান্ত : তাতে ঘরে গেলগাতা? থাংতে মাত্তা তা কুরাং গেলগাতা? অকনে, 
তোরতাতে কিতা? করনে, চেইক কিতা করে পারেরতা! মরকগা যাকগা । বড় হবা 
লাগের। তারে নাতে দেখলু থাংতে। 


অনুকার অব্যয় 
কতগ অব্য় ধ্বনির ব্যঞ্জনা দের বা অনির্বচনীয় অবস্থা বা ভাব আহানর দ্যোতনা 
দের। এতারে ধ্বন্যাত্মবক বা অনুকার অব্যয় বুলতারা। 
শব্দর অনুকরণে ধ্বন্যাত্বক অব্যয় £ ঝম ঝম বরন পড়ের, দিনহান গুরুং গুরুং 
গুজুরের । মহাই কানেদে পেন পেন করতারা । 
বনবনা আগ বন বন করের। জগ জউ জউ করের। হু হু বউ দের। এতা হাদি 
হাদিৎ দ্বিতব অর- জপ জপ সেদা, ডপ ডপ নারিকল এতা পড়েরতা, টপ টপ 
আহির পানি পড়ের। 
ভাব বা অবস্থাবাচক ধ্বন্যাত্বক অব্যয় : হিনেয়া বুরপারেয়া তার তার য়া 
আছে। চংচং ফালদের ৷ রইদহান কা কা করের। শাতহান ডাক ডাক করের । ফট 
ফট করের জোনাকহান। বিলগর পানি লিক লিক করের। 

ধ্বন্যাত্বক শব্দ এতা অব্যয় অইলেউ, নাম বিশেষণ, বিশেষণর বিশেষণ বা 
ক্রিয়া বিশেষণরূপেউ ব্যবহার অর। বাক্যৎ ব্যবহার অর অউবাকা বিভক্তি শূন্য বা 
বিভক্তি যুক্ত অর। ধবন্যাত্মক অব্যয় এতাল ক্রিয়াপদউ হংকরানি য়াকরের। যথা- 
নুয়ারাগ বিবিয়ার। কাককাকেয়া রইদহান দেছে। বেনবেনেয়া নাথাই। জাঙহান 
জিওডিঙার ইত্যাদি। 

ৰাচ্য 


বাক্যর ক্রিয়ার কর্তা, কর্ম ইত্যাদি যে কোনো আগরে প্রধানরূপে বুঝানির শক্তি 
অউহানরে মাত্তারাতা বাচ্য। এসাদেউ মাতানি য়াকরের যে, ক্রিয়ার যে রূপভেদল 
হারপেয়ার যে ক্রিয়ার সম্বদ্ধ বিশেষ করে কর্তার লগে না কর্মর লগে অথবা এরে 
দ্বিয়গির আকগর লগেউ নায়া, “ইলে' ক্রিয়াগল ক্রিয়ার ভাব বা কার্যহান শিচ্চিল 
সূচিত অর, অউ রূপভেদ অউহানরে ক্রিয়ার বাচ্য বুলতারা। 

বাচ্ঠ চারি প্রকার : ১. কর্ৃবাচ্য ২. কর্মবাচ্য ৩. ভাববাচ্য বার ৪. কর্মবর্তৃবাচ্য। 


১, কর্তৃবাচ্য : যেপেই ক্রিয়ার কার্যহান কর্তাই করের, বার কর্তাগই বাক্যর প্রধানগ 

বুলিয়া মনে অর বার কর্তার পুরুষ অনুসারে ক্রিয়ার পুরুষ অর অউপেই ক্রিয়াগরে 
ক্রিয়া বুলতারা। কর্তৃবাচ্যৎ কর্তার শূন্য বিভক্তি বার সকর্মক ক্রিয়াগ 

অইলে কর্মৎ শূন্য বা র বিভক্তি অর। যথা- মি তোরে চেইনু। তি মোরে চেইলে। 

তা মোরে চেইল। আমি দৌ চানাৎ গেলাংগা। 

এপেই কর্তাগরে অনুসরণ করিয়া ক্রিয়ার পুরুষ পরিবর্তত অছে। 


২, কর্মবাচ্য : যে বাক্যহানাৎ ক্রিয়াপদগ কর্মর লগে অন্থিত অর অর্থাৎ যেপেই 
কর্মর প্রাধান্য অউপেই ক্রিয়াগরে কর্মবাচ্য ক্রিয়া বুলতারা। এপেই কর্মর পুরুষল 
ক্রিয়ার পুরুষ অর। 

এপেই মাতানি যাকরের যে ইংরেজি বা সংস্কৃত অনুসারী কর্মবাচ্যর বিষ্ণুপ্রিয়া 


৩. ভাববাচ্য : যেপেই ক্রিয়ার কর্ম নাথার বার ক্রিয়ার ভাবহানই প্রধানভাবে বুঝার 
অউপেই ভাববাচ্য অর। 
যথা- মোরতা যানা লাগতই। 


৯৩ বিষ্ুপিয়া মণিপুরি ভাষার ব্যাকরণ 


যথা- মইবংগ রহের। মন্দিরাহান বাজের। বনহান পুড়ের। সেলপুংহান রহের। 
এপেই রহের, বাজের, পুড়ের- ক্রিয়ার কর্তা উহ্য । মইবংগ, বনহান, সেলপুংহান 
তাই তাই রহের, বাজের, পুড়ের, রহের বুলিয়া মনে অর। 


বাচ্য পরিবর্তন 


১. কর্তৃবাচ্যৎত কর্মবাচ্য 
কর্তৃবাচ্যৎ্ত কর্মবাচ্যৎ রূপান্তরিত করানিহান অইলে কর্তৃবাচ্যর কর্মগ কর্তাৎ 
রূপান্তরিত অর। কর্তার লগে 'রেল' বিভক্তি যোগ অয়া ক্রিয়াগ কর্মর অনুগামী 


অর। 


২, কর্মবাচ্যত্ত কর্তৃবাচ্য 

বাক্য আহানরে কর্মবাচ্যৎ্ত কর্তৃবাচ্যৎ রূপান্তরিত করানিহান অইলে 'রেল' 
বিভক্তিযুক্ত করণ কারকর ফামে কর্তৃকারক অর, কর্মবাচ্যর কর্তৃকারকর ফামে 
কর্মকারক অর বার ক্রিয়া কর্তার অনুগামী অর। 

কর্ম: আজিত্ত তি মোর কামে নিযুক্ত অইলে। 

কর্তৃ: আজিত তোরে (মি) মোর কামে নিযুক্ত করলু। 


৩. কর্তৃবাচ্যত ভাববাচ্য 

কর্তৃবাচ্যগর ক্রিয়াগ অকর্মক অইলে বাক্য অউহানরে ভাববাচ্যৎ পরিবর্তন করানি 
য়াকরের। আ বার ইনি প্রত্যয়াস্ত ক্রিয়াবাচক বিশেষ্যর লগে অ-ধাতু যোগ করিয়া 
ভাববাচ্যর মুখ্য ক্রিয়াপদ প্রস্তুত অর। 

কর্তৃ: মি আজি নায়েইতউগা। 

ভাব : মোরতা আজি যানাহান নাইতই। 

৪. ভাববাচ্যত্ত কর্তৃবাচ্য 
ভাব : হাবিরতাউ আটিয়া যানা লাগতই। 
কর্তৃ হাবিয়উ আটিয়া যিতাইগা। 

ভাৰ : নুয়ারাগরতা ঘুমজানি লাগতই। 
কর্তৃ: নুয়ারাগ এবাকা ঘুমজিতই। 

বিষ্ণুপ্রিয়া মণিপুরি বানানর আলোচনা : প্রস্তাব খানি 


বিষ্ুপ্িয়া মণিপুরি ভাষারতা অভিভাবক নেই। বাধ্য করেকুরা প্রতিষ্ঠান আহান, 
হাবিয়ে য়াকরতারা প্রতিষ্ঠান আহান নেই। অউহানে বানানর একমত্য নায়া যেগই 
যেহান মনেইতারা অউহান ইকরতারা। এহান আমার দুর্ভাগ্যহান। আরাকউ 
দুর্ভাগ্যর কথাহান- যেগয়উ অর্থাৎ অধিকারী অনধিকারী বউনেই- বানানল কথা 
মাঘতে হাংকই নাইতারা- নাজানি থাংতে । যেপেই সমস্যা নেই অউপেয়উ সমস্যা 
সৃষ্টি করতারা। এবাকা বানানল মত আহান নাইলে ভবিষ্যতে আরাকউ অরাজকতা 
আহিতই। এববাকারগাই যে অরাজকতাহান চলেছে অউহানউ কমহান নাগই। 
আমার বানান লেপকরতে বানানর 'ভুগোল' অউহানউ খালকরানি থক। আমার 
মানু এতার বসতি নিয়ামতা আসামর বরাক উপত্যকা, ত্রিপুরা বার বাংলাদেশে । 
ব্রহ্মপুত্র উপত্যকাৎ থাইলউ তানুর সংখ্যা অমাটিক নিয়াম নাগই। বরাক উপত্যকা, 
ত্রিপুরা বার বাংলাদেশে প্রধান ভাঘাহান অইলতাই বাংলা ভাষা। শউ আগই 
আমার ভাবাহান পাকরিয়া বাংলা পাকরতে বিভ্রান্ত নানারকা আমারতা বানান এতা 
বাংলার লগে সামঞ্জস্য থনা উচিত। অউতার গজে বাংলা বানান নির্ধারণ করেছিতা 
ড. সুনীতিকুমার চট্টোপাধ্যায়, শ্রীরাজশেখর বসুর সাদে মনীষীয়ে। এবাকাউ 
এতাল নিরন্তর আলোচনা অর। অউতারমা মণীন্দ্র ঘোষর সাদে পঞ্ডিত গিরিগিথানি 
আছি। তানুর কথা অউতাউ আমারতা খালকরিয়া চানা বার প্রয়োজনে প্রয়োগ 
করানি থক। কোন ভাষার বানান অনুসরণ করতাং অউহান না খালকরিয়া 
মনমাফিক করানি অউহান ক্ষতিকারক অইতই বুলিয়া নিংকরিয়ার। কোন ভাষার 
বানান পদ্ধতি প্রয়োগ করানি থক, কি কি মেয়েক থনা না থনি অউহান আমার 
ডাঙর সমস্যাহান। “র' এগ থনা না থনি, কোন কোন ক্ষেব্রৎ ও-কার (০7) 
ব্যবহার করানি নাকরানি এসাদে নানান কথা আহের বানান আলোচনা করতেগা। 
ছ-বর্ণল অকারর্৫ণ কউলি এহানর কথাতে মাতিয়া লাভ নেই। ছ-বর্ণ ক্রিয়াপদে- 
এরে নিয়ম এহান আমার হাবি চিন্তাশীল লেখকে স্বীকার করেছি। এহানল নুয়া 
করে মাতিলতা কিৎতাউ নেই। সমস্যাহান আরাক আকপেই থাইলতা। অউহান 
খানি আলোচনা করিক। “চিনচিকি মিনচিকি' বানান এগ কুংহানে শুদ্ধ? ইকরেছি 
জাহান না চীনচীকী মীনচীকী, না চিনচীকি মিনচীকি, না চি্চিকি মিথ্চিকি- 

এসাদে অসংখ্য অজস্র বানান অনা য়াকরের। কুংহান চুমহান? আমার মতহান 
অইলতাই এপেই দীর্ঘস্বর নেই- অউহানে হাবি হুস্ব-ইকার অনা থক। বার 
লাহুলাৎ যুক্তবর্ণ ব্যবহার করানির কোনো যুক্তি নেই। সংস্কৃত বানানে যেপেই 
যুক্তবর্ণ আছে অউপেই ছাড়া অন্যপেই যুক্তবর্ণ থনার অর্থহান শিক্ষার্থী বার 
লেখকরে অনর্থক হিন দেনা। মি দীর্ঘদিন হবা সাকতি ইকরিয়া আহউরি। 
লেরিকহান লেহে বানানর ধারণা পরিবর্তন অর। কিতাপারা আগই মোর লেরিকর 
প্রথম সংস্করণ পাকরলে হারপেইতাঙাই। মোরাং গিরক আগই চিঠি আহান দেছিল 
অউহানাৎ 'ঈর্া' বানান এগ “ঈর্ধ্যা' বুলিয়া ইকরেছিল। গিরক অউগই আর যেতা 
করলউ বানান ভুল নাকরতই অউ বিশ্বাস অউহান দঢ়া অয়া আছে মোরাং। 
অউহানে সুবল মিত্রর অভিধানহান নিকালেয়া চেইতে দেসুরি *ঈর্ধ্যা' বানান এগ 
আছে। কিন্তু আজিকালিকার লেখকে 'ঈর্া' ব্যবহার করতারা। এবাকা পুরানা 
ঈ্ধ্যা বানানর ব্যবহার নেই । যেতাউ অক চিন্তাশীল গিরিগিথানির মুঙে মি প্রস্তাব 
খানি থনা মনাউরি। 

সংস্কৃত বানান আমার ভাষাৎ গ্রহণ করানি বার যেপেই সংস্কৃতৎ্তুস্ব-দীর্ঘ দ্বিয়গিয়ো 
স্বীকৃত অউপেই হুম্ব বানান অউগ না| যথা- উষা/উষা দ্বিয়গিৎ “উষা' বানান 
অউগরে থনা। অউসাদে রজনি, শ্রেণি, ধমনি, নাড়ি ইত্যাদি। কিন্ত “শ্রীমতী' 
বানান এহান 'শ্রীমতি* নাইতই। কারণ শ্রী + মৎ + স্ত্রীয়ামূ ঈপৃ। ঈপর ঈ থার 
থাংতে শ্রী + মৎ + ঈ শ্রীমতী । বিকল্প বানান নেই। শ্রীমতি অশুদ্ধ বানানহান। 
অউসাদে তেজস্বিনী (তেজস্থিনি নাগই), প্রতিযোগিনী (প্রতিযোগিনি নাগই)। কিন্ত 
বিষ্ণুপ্রিয়া মণিপুরি বানানে স্ত্রীলিঙ্গৎ “দীর্ঘ রূপ অউহান থনা অনাবশ্যক। তেই 
করিরি (তেই করিরী নাগই)। 

সংস্কৃত সন্ধির নিয়মে বিসর্গ চিহ্ন থনা য়াকরের। 

সংস্কৃত বানানে হস্‌ চিহ্ত (. ) থাইলেউ ক্ষতি নেই কিন্তু আমার বানানে হস্‌ চিহ্ন 
নাথানিয়ে বালা । “ঘরেত্ত' বার “ঘরেত্ত' বানান এগি চলানি য়াকরের। যুক্তবর্ণ বার 
হস্‌ চিহ্ন বর্জন করানির সালেদে হসন্ত “ত্'র ফামে “ৎ' ব্যবহার করানিয়ে 
যুক্তিযুক্ত । থাককারা, ফাত্তকে, মেখতমা (মেৎতমকা) ইত্যাদি। ঘরেতৃ, বনেতৃ- 
বানান এতা অবৈজ্ঞানিক বা বর্জনীয়। কারণ এপেই ব্যাকরণর কুনো সুত্রলউ ব- 
ফলা অনার যুক্তি নেই। সংস্কৃতৎ যুক্তবর্ণ থাইলে বাংলাৎ দ্বিত্ব উচ্চারিত অর। 
সংস্কৃতৎ 'পদ্ম' (উচ্চারণ পদ্ম) বাংলাৎ 'পদ্'' | অউহানর অনুকরণে আমিয়উ পদ্দ 
উচ্চারণ করিয়ার। বাংলাৎ 'সরন্বতী* উচ্চারণে 'সরস্ৃসতি*। অউতা বুলিয়া বীর, 
শ্রেষ্ঠতুর 'তু' এগ দ্বিত উচ্চারিত অইলউ এহান সংস্কৃত “তব ভাবার্থে বহেরতা। 
ঘরেত্ত বুলতে অপাদান কারকর 'তত' অইতই। ঘর ভাবার্থে ঘরেত নাগই। অবশ্য 
“তরা' বানানে সংস্কৃতর নিয়ম অনুযায়ী ব-ফলা দেনাই হবা। 

আমার ভাষাৎ “গ' বিভক্তি এগ 'গো' (মানুগো, মইচগো) ইকরলা উচ্চারণ বিভ্রাট 
নাক বুলিয়া। অউতারমা বর্তমান লেখকউ আগ। নুয়া নুয়া লিখিত রূপ অইল 
অউবাকা “মানুগো" নাবুলিয়া “মানুগ্‌” বুলানির সন্তাবনা আছিল বুলিয়া ও-কার 
দিলাতা । আজিকালি অউসাদে বিভ্রাট অনার সম্ভাবনা নেই থাংতে গ-বিভক্তিৎ ও- 
কার দেনার যুক্তিযুক্ততা নেয়ইল। 

'লইলাট' বানান এগর দুহান রূপ অনা য়াকরের- লৈলাট বা লইলাট। এঁ-কার 
নাথনাই উচিত। কিন্তু পদ্যৎ পয়ারর চৌদ্দমাত্রার উচ্চারণ অউহান পাঠকরে নিংশিং 
করানিরকা- “লৈলাট এলাতা কতি কৈরেঙগাছিয়ে' দেনা য়াকরের। অবশ্য লইলাট 


কইরেঙগাছি'- ছ্বিয়হানিয়উ য়াকরতই | অবশ্য 'লইলাট' বানান এগ ইকরানিয়ে 
হবা অইতই। অনুস্বার (২) বার ঙ এরে বর্ণ দ্বিয়গি লেখকে মনেইবা অউসাদে 
ব্যবহার করানিৎ দোষ নাদেহিয়ার ৷ 

এখুরুম অন্তস্থ-ব এগ সম্পর্কে খানি মাতানি মনাউরি। হিন্দিৎ বার অসমিয়াৎ 
অন্তস্থ-ব (র) ব্যবহার করতারা। বাংলাৎ অন্তস্থ-ব'র তঙাল মেয়েক নেই। 'ওয়া'_ 
এসাদে ইকরিয়া কাম চলেইতারা। এপেই কথা আহান নিংশিং অনা য়াকরের 
ফরাসি ভাষাৎ 'সিডিলা' বার জার্মান ভাষাৎ “ওমলাউট' ইত্যাদি চিহ্ আছে। তানুর 
উচ্চারণ বার বানান অউতা ইংরেজিতত নিয়ামপারা বৈজ্ঞানিক । ইংরাজিৎ 17181 
বানান ইকরিয়া উচ্চারণ করতারাতাই নাইট । জার্মান ভাষাৎ [00590 ইকরলে 
“ক্নস্পে' উচ্চারণ করানি। ইতরেজি ভাষাৎ 0০19161 ইকরিয়া কর্নেল উচ্চারণ 
করতারা। 0০ উচ্চারণ গো, 0৩ (গেট), কিন্তু 9৩1 উচ্চারণ জেল 7১০ উচ্চারণ 
ডু, ডো নাগই। জার্মান বা ফরাসি ভাষাৎ অউসাদে উচ্চারণর আবিজাবি নেই। 
অউতাও আজি ইংরেজি ভাষাহান বিশ্বর ভাষাহান অছে। ইংরেজি ভাষা আজি 
বিশ্ববিস্তত। আজি এসাদে প্রত্যন্ত গাঙ আহান নেই পাউরি আমার দেশে যেপেই 
ইৎরেজি শিক্ষার সুবিধা নেই। 

ব্রিপুরাৎ অত্তস্থ-ব নেই। বাংলাদেশে অন্তস্থ-ব'র ব্যবহার কল্পনাউ করে নুয়ারতারা। 
অউপেই আমার শউয়ে আমার ঠারে অন্তস্থ-ব ব্যবহার করিয়া পিছেদে বাংলা 
হিকতে অসুবিযাৎ পড়তাই। বাংলাৎ 'হারা" না ইকরিয়া 'হাওয়া' ইকরিয়াউ 
ভারতবর্ষ শ্রেষ্ঠ ভাষাহান বুলিয়া হাবিয়ে স্বীকার করতারা । আমি শউরে আপপানে 
নুয়া ভার আহান মুরগৎ তুলে দেনা অউহানর কোনো যুক্তি নেই। “নুয়া" বানান 
এগ থয়া 'নুরা" উচ্চারণ করলে ক্ষতিহান কিহান? এবাকাউ সময় আছে। এরে 

বিষয়ে খালকরিয়া চানারকা অনুরোধ করউরি। “করা না ইকরিয়া 'কওয়া' 
ইকরানি থক। কবি সেনারূপ বার মদন মুখোপাধ্যায়ে “র" ব্যবহার নাকরেছি। 
এখুরুম আরাক সমস্যা আহান- আমি ইকরিয়ারতা 'জেলা' (পুরিজেলা) বার 
“যানাৎ অস্তস্থ-য'গ দিয়ার | ধবজরাজ সাহিত্যশান্ত্রী গিরকে 'জেলা' বানানে অন্তত্থ- 
য'গ দেনার পক্ষপাতী আছিল। গিরকর মতে “জেলা” শব্দ এগ সংস্কৃত 'যোষিৎ' 
শব্দত্ত আহেছেগ। অউহানে অন্তস্থ-য ব্যবহার করানি উচিত। সংস্কৃতৎ 'যোষিৎ' 
শব্দ এগর উচ্চারণ “ইয়োখিৎ' বা “ইয়োষিৎ'। অউপেইত্ত আহিলে 'জেলা' অর্থাৎ 
বগীয় “জ'র উচ্চারণ নাইতই। কিন্তু এপেই স্থানীয় বাংলা ভাষাৎ “ঝালা মানু 
বুলতে হুনেছু। “জেলা শব্দ এগ অউ 'ঝালা* শব্দতত আহেছেগ বুলিয়া মাতানি 
য়াকরের অউহানে "জ' থনা। সংস্কৃত শব্দর উচ্চারণ পূর্ব-ভারতে আয়া বিকৃত 
অছে। “সবিশেষ' উচ্চারণ করতে আমি দন্ত বা মূর্ধার ব্যবহার নাকরিয়া হাবিগিৎ 
তালব্য-শ'র উচ্চারণ করিয়া 'শবিশেশ' বুলিয়ার | কিন্তু শব্দ এগ সংস্কৃতগ বা 
সংস্কৃতর আদর্শল গঠিত অছে থাংতে বানানে “সবিশেষ' বুলিয়ার। অন্তস্থ-য পূর্ব- 
ভারতে “জ' উচ্চারিত অর, “ইয়' নাগই। আমার প্রতিবেশী ভাষাৎ “যাওয়া' 
(বাংলা) যোরা (অসমিয়া)- অর্থাৎ বর্গীয় “জ' উচ্চারিত অর। তানুর লগে 
সামঞ্জস্য থনারকা আমি যানা অর্থৎ অন্তস্থ-য ইকরিয়া বর্গীয়-জ উচ্চারণ করানি 
থকর। 'জবর' শব্দৎ অবশ্যই বরগীয়-জ। কারণ “জবর' শব্দ এগ সংস্কৃতত্ত 
আহেছেগ নাগই | আমারাং ভুল কিন্তু প্রচলিত ব্যবহার আহান আছে- “অজারে মি 
অউসাদে মাতানির সাবকাশ নেই” “সাবকাশ' শব্দর অর্থহান তডাল অইলউ বার 
ব্যবহারহান ভুল অইলউ সংস্কৃত আদর্শল গঠিত অহে বুলিয়া এপেই উচ্চারণ 
অনুযায়ী “শাবকাশ" নাইতই। “শউ' (শাবক অর্থৎ) বানানে তালব্য-শ দেনা থক 
দুহান কারণে । আহান অইলতাই সংস্কৃত “শাবক” শব্দত্ত আহেছে বুলিয়া বার 
আরাক আহান অইলতাই “সউ' কোনথি অর্থৎ) শব্দত্ত তঙাল করানিরকা | সংস্কৃত 
মূল শব্দ অউতারতা সংস্কৃত বানানর লগে সম্পর্ক থনারকা 'প্রসাদ' শব্দতত 
আহেছে “পরসাদি' (ই-কার আহেছেতা প্রসাদীত্ত, যথা- প্রসাদী ফুল) শব্দৎ দ্তয- 
স লাগানি থক। “মইচ' শব্দ এগ “মহিষ' শব্দংত আহেছেগ অউলেউ “মইচ' 
উচ্চারণে স্পষ্ট “চ' উচ্চারণ করিয়ার যেথা- মইচরে যিংগা করে)। অউহানল 
এপেই “চ" ব্যবহার বিেয় বুলিয়া নিংকরিয়ার । “নংসা" বার “নংসাং' বানানে দ্ত্য- 
স'গ দিলেউ য়াকরের। উচ্চারণভেদ আছে থাংতে দ্বিয়গিতউ আকগ “স' অইতই। 
“গাঞ্জা পিয়া নিসা লাগেছে'- এপেই দস্ত্য-স দেনা পারিয়ার। অবশ্য বাংলা 'নেশা 
হয়েছে' শব্দত্ত আহেছেগ “নিশা* বানানউ ক্ষতি নেই। 

এপেই আরাক কথা আহান থাইল। বাংলা “গরু” শব্দ এগ সুনীতি চট্টোপাধ্যায়র 
মতে “গোরূপা” শব্দত্ত আহেছেগ। অউহানল বাংলাৎ 'গোরু' বানান প্রস্তাব 

করেছিল। আমি মাতিয়ারতা “গুরু'। “হেই গুরুগ কিহান বুলিয়া করলে কামহান!” 
“এখুরুমতে তিতে গুরু নেইকরেছৎ উনি, কারে থাং?' গুরু অর্থাৎ মন্ত্রদাতা বুঝার । 
হান্তে গুরু (গো) বার গুরু (মন্ত্রদাতা) দ্বিয়গির উচ্চারণ আকহান অনাই শিষ্যগই 
অপরাধ অইল বুলিয়া খালকরের। (আমার ভাষাৎ অবশ্য অপরাধি)। অউহানরকা 
মাতিয়ারতা “মুওর গাঙর বামন অউগ আমার কুরুগ না।' এতা সমস্যারকা গুরু 
বার গোরু অর্থাৎ বানান তঙাল করানিরকা “গোর” বানান এগ ব্যবহার করানি 
য়াকরের। ও-কারে হুস্ব উ-কার উচ্চারণ আমারাং আছে। 'সমকোণ' উচ্চারণ 
আমারাং “সমকুন'। 

“জিংগা' শব্দ এগ অস্্রিক “ঝিংগা' শব্দঘত আহেছেগ। এপেই “যিংগা” শব্দতত 
খেইকরানিরকা দ্বিয়গির বানান খেইকরানি। নাইলে বিভ্রাটর সম্ভাবনা আছে। 
এপেই শউয়ে ব্যবহার করতারা শ্লেষ আহান আছে। (মি) যিংগা (উচ্চা. জিংগা) 
বুলতে 'সেপৎ' বুলিয়া উত্তর দিতারা। জিপুত (€ ঝিপুত € দুহিতা-পুত্র) শব্দঘত 
আহেছেগ। জাঙেই, জাগ্াক এতাৎ বর্গীয়-জ দেনাই উচিত। 

সংস্কৃত শব্দৎ সংস্কৃত বানান থনা। যামিনী (উচ্চা. জামিনি), যমুনা (জমুনা), যম 
(জম), যুগল (জুগল), যথেষ্ট (জথেস্ট), যন্ত্র, যবনিকা, যশ, যযাতি, যশোমতী 
এতা বানানে জ উচ্চারিত অইলেরগায়ো অন্তস্থ-য ব্যবহার করানি। সংস্কৃতৎ 
উচ্চারণ য়ামিনী, য়ম, যুগল এসাদে অন্তস্থ-য় উচ্চারিত অর। যেসাদে, যেগই, 
যেতা এসাদে অসংস্কৃত বানানে অন্তস্থ-য থনা । 

সংস্কৃত ণ-তৃ, ষ-তৃ আমার বানানে প্রযোজ্য নাইতই। বরন (বৃষ্টি) আমারাং দত্তয- 
ন। কিন্তু বরণ (গ্রহণ বা সসম্মানে নিয়োগ) সংস্কৃত শব্দগ । অউসাদে গণ, গণেশ 
ইত্যাদি বানানে মূর্ধন্য-ণ দেনা । কিন্ত তি মোরে না গনরতা, গন্যতা নাকররতা 
এতা শব্দৎ অনর্থক “'র ব্যবহার থক নাইব। কিন্তু অণিমা সেংস্কৃত) বানানে 'ণ' 
থাইতই। 

সংস্কৃত “ট' বর্গৎ “ঘ' ব্যবহার অর। ইষ্ট, ষষ্ঠ, নষ্ট ইত্যাদি এতাৎ 'ঘ' থনা। কিন্তু 
“স্টেশন বা “ইসটিসন' বানানে ষ-তৃ বিধি ব্যবহার করানির কোন প্রয়োজন নেই 
অর্থাৎ অসংস্কৃত তব) বা আমার বানানে ৭-ত্ব, ষ-তব যাকরানির প্রয়োজন নেই। 
হাবি দন্ত্য। সল্‌ ধাতুর- “সলছে' বার “সলেছে' দ্বিয়গিতৌ “স' দেনা য়াকরের। 
কারণ ক্রিয়াপদে বানান পরিবর্তন অর। সেং, সেংসেং, সেলভাং, সেনাপুল, 
সেলপুং, সেনদ্রি (সেনদি লাককরানি) ইত্যাদি । বিয়াশাদি- শব্দ এগৎ অন্যভাষার 
বানানর লগে সামঞ্জস্য থয়া তালব্য-শ দেনা থক। 

ধ-কার বার ওঁ-কার সম্পর্কে আলোচনা করিক। মইরাং (মৈরাং) কইরেঙ 
(কৈরেং), গইবি (গৈবি- গৈবি রুপা), দই (দৈ), কই (কৈ), মই (মৈ), খই (খে 

“মই গিথানক খই বারিহান খেইল ছাগলগই”) এতা বানানে এ-কার নাদানিয়ে 
বালা । ভৈসা, ভইসা- দ্বিয়গি বানানউ বাংলাৎ চলের। 

কিন্তু খইতং, খইমাং, সইঙাম সেইমাওর বর্ণবিপর্যয়?), সইনেই (শৈৈনেই যুক্তিহীন 
বানানগ)। এখুরুম বার নুয়া বানান আগ ইকরতারা- *শ্বহীদ' । এপেই ব-ফলা 
দেনার যুক্তিহান কিহান? অসমিয়াৎ উচ্চারণ বুঝানিরকা ব-ফলা দিতারা। আমারতা 
শ, ষ, স-ল উচ্চারণর কোনো সমস্যা নেই। অউহানে ব-ফলা দেনা অর্থহীন। 
কৌলি, কৌজিয়া, কৌরং, খৌনূ, খৌনানাকপি, খৌ, কৌনামাচি, খৌরাঙ, চৌরিয়া, 
অউলিজৌলি, চৌলি, খৌরাৎ, ঠৌরাং, বৌ উটং, ভৌতল (নাঙহান), লৌটাক, 
লৌখাৎ, নৌকালপি, চৌবিতল, ঘৌতাল, টৌনাটিং, নৌ নৌ করানি (নও নও € 
নর নর € নব নব), নিংঘৌসেনা, নৌগ, আনৌগ এসাদে বানান এতাৎ উ-কার না 
দিয়া কউলি, কউজিয়া, কউরং, খউনু, খউরাং- এসাদে ইকরানি থক। ও-কার 
(নে) দিয়া ইকরলেউ য়াকরতই। দ্বিয়হানে অর্থহান আকহান বুঝেইতই। এপেই 
“বুজানি' বার 'বুঝানি' দ্বিয়হানর পার্থক্য দেহুয়ানিরকা বানান দুগ অনা থকর। 
খুচেইগ চমৃম বুজেছে (চম্ম_ উচ্চারণ বুঝানিরকা হস্‌ চিহ্ন দেনা য়াকরের)। 
যুক্তবর্ণ আমার শব্দৎ দেনা থকনেই। “চম্ম' না ইকরিয়া *চম্ম' ইকরানি থক। 
অউসাদে “সামপালথং' বানান। 'সাম্পালথঙ' নাগই। “মানু কথাহানতে (ভু) ভউ 
পড়লেতা?' আধুনিক ব্যবহারহান- “মাত্ু কথাহানতে বুঝলেতা?' এপেই বুজানি 
বার বুঝানির অর্থপার্থক্য বুঝানিরকা ভউ পড়ানি অর্থৎ বুঝানি বানানে “ঝ" দেনাই 
যুক্তিযুক্ত অইতই। 

“গৌঁড়িয়া' বানানে ড-গ অইতই, কিয়া বুললেতে 'গৌড়' শব্দঘত গড়িয়া 
আহেছে। 'পড়ক' (পতিত অনা অর্থৎ) গাছেত্ত পড়ানি, জাত পড়ানি- হাঁবি “ড় 
অনা থকর- 'পরক' (মরার পরক) বানানেখত খেইকরানির সালেদে। 'পর করে 
মুজরিয়া'- 'পর' শব্দ এগ বিষ্ুপ্রিয়া মণিপুরি ধ্বন্যাত্মক শব্দগ অউহানে “ড় 
নিম্প্রয়োজন। কিন্তু গড়েইপা, গড়া গড়া শব্দ (হংকরিয়া অর্থৎ) গঠন শব্দত্ত 
আহেছেগ বুলিয়া ট-বর্গ থনা উচিত। বাগরর মানুগ, গরং গরং- এতা আমার 
শব্দ। উহানে 'ড়' নাদানি। 

আমার উচ্চারণে চন্দ্রবিন্দু () নেই। কিন্তু ও, ন, ম এরে নাসিক্যবর্ণ এগির 
উচ্চারণ আছে। মূর্ধন্য-৭ এগ নাসিক্য বর্গ অইলউ তঙাল উচ্চারণ নেই। 
মহাপ্রাণ বর্ণরমা ঘ, ধ, ভ-র উচ্চারণ নেই। গর (ঘর) ধর (দর) ভউ (বউ)।- 
এসাদে মহাপ্রাণর ব্যবহার করলে অন্যান্য ভাষার লগে সামঞ্জস্য থইলে সুবিধা 
অইতই। অভ্যাস করলে বার অর্থহান হারপেইলে মহাপ্রাণ ইকরিয়া অল্পপ্রাণ 
উচ্চারণ ন্ভব। “গাঢ়' বানান এগ বাংলাৎ “গাঢুহ' (হ-স্বরান্ত) উচ্চারিত অর। 
উহানে তিনমাত্রা ধরতারা । আমারতা দ্বিমাত্রা- গা-ঢু। 'গার' শব্দর লগে ব্যবধান 

থনারকা (খণহানে গার গার অছে) "গাঢ়" বানান ব্যবহার বিধেয়। “নিয়াম ঘন 
করে না রুয়েইছ' এপেই ঘ-রে অক্পপ্রাণ উচ্চারণ করানি। “নাড়ি' বানানে “ড় 
অইতই (মিহুল বা শিংলেই) কারণ “নারী বানানর লগে পার্থক্য থনারকা। 
“কুকুরগ ঘউ ঘউ করের'- এপেই “গউ' নাগই “ঘউ' দেনা থকর। 

অতিথ বানানে “থ' দেনা, অতিথি শব্দর লগে সম্পর্ক থনারকা । অর্থৎ অতীত 
বানানেত তাল করানিরকা। 

য়েননাম (নেন্নাম ভুল) পললেই, পুললাপ, পললেং, মিললেং, তেললাম, কললিং, 
খুললেই, টিললা, ডিলল, গিললা, ফাত্তকে, মেততমা, থাককারা- এতা বানান 
থাক্কারা- এসাদে নাদানিয়ে হবা অইতই। কারণ যথাসম্ভব যুক্তবর্ণ বর্জন করানি 
তড়ব বা দেশি শব্দৎ। গেরমাং, গেরে গেজজাং, করতই (কৃ ধাতু ভবিষ্যৎকাল ১ম 
পুরুষ), পরদা, পরথানি শব্দ এগির বানান- গের্মাং, গেরেগেজ্জাং, কর্তই, পর্দা, 
পর্থানি নাদানি। কিন্তু পাঞ্জি (€ পঞ্জিকা) যুক্ত থানাই হবা । 

এপেই সংস্কৃত শব্দর বানান কলিকাতা বিশ্ববিদ্যালয়ে যেহান লেপকরেছি অউহান 
খানি আলোচনা করানি য়াকরব। যেপেই সন্ধি নেই অউপেই যুক্তবর্ণগ থনা। গঙ্গা 
(গেংগা নাগই) সঙ্গ (সংগ নাগই) এতা সন্ধিল হংকরেছি শব্দ নাগই থাততে যুক্তবর্ণ 
থনা। শ্যামচরণ অঙ্কৎ (অংকৎ নাগই) হবানেই। কিন্তু শঙ্কর-শংকর (শমৃ+কর), 
শুভক্কর-শুভংকর, ভয়ঙ্কর-ভয়ংকর- এসাদে সন্ধিল হঙছে শব্দৎ দ্বিয়হান বানানউ 
শুদ্ধ। রেফর পিছেদে দ্বিতৃবর্ণ নাথনি এহানউ কলিকাতা বিশ্ববিদ্যালয়র মত 
আহান। এহান আমি স্বীকার করলে ক্ষতি নেই। অর্চনা (অর্চনা নাগই) মৃষ্থা 
(মুচ্্ঘ নাগই), সূর্য ূর্ধ্য নাগই) কিয়া বুললেতে য-ফলা এহানর অর্থ আরাক য- 
আগ সংক্ষেপে ইকরেছিতা। এসাদে দিলে বানান সরল অয়া অনর্থক যুক্তবর্ণর 
ভারহান কমের । - 

আমি ভুল করিয়ার সংস্কৃত বানান খানি এপেই মাতানি মনাউরি- দুর্গাপূজা 
(দূর্গাপূজা নাগই)। নিংশিং অনারকা- দুর্গাপূজাৎ কিতা কিতা লাগের? হ্ুম্ব উ- 
কার বার দীর্ঘ উ-কার লাগের। “দুর্গা স্ব উ-কার বার “পুজা' দীর্ঘ উ-কার। 
“মুখ্য' বানানে হুম্ব উ-কার, 'মূর্খ' বানানে দীর্ঘ উ-কার ৷ এরে বানান দরিয়গি প্রায়শ 
ভুল অর। 'দউয়রাং দিয়ো' বার “দিয় জালমাল' এহান পার্থক্য হারপানিরকা ছিয় 
(দুগ) বানান্নে ব-ফলা দেনা উচিত। দ্বিবারা দিশাং (এপেই দিশা বানান 'শ' অনা 
থক)। অউসাদে শাচাক, নিংশা। কিন্তু লিসিং, লেইসি, ইসাং, নংসা, নংসাং, 
লেইসউ, সাঙ (কুটির বা পশু থনার ঘরগ, গোর সাঙগ বার কাম সাঙ নাছু 
অর্থৎ), লেইসাং, লেইসউ (এপেই “সউ' শাবক অর্থৎ নাগই), সইনেই, সানামপা, 

শউসুমারা সুমারা বানানে দন্ত্য-স), সেনাচাউবা, সেনামাহি হ্েস্ব ই-কার, কারণ 
এগ সংস্কৃত শবগগ নাগই) সলাকাক, সল, সনভুবি, সুমুরু ইত্যাদি । 

তালব্য-শ"র ব্যবহার সম্পর্কে খানি মাতিলতা থাইল। “মুখশুধন' বানানে তালব্য-শ 
দেনা থক। কিয়া বুললেতে “শুধন' শব্দগ “শুদ্ধ' শব্দত্ত আহেছগ । শাৎ- প্রস্ুটন) 
শাতনি, শাতছে ইত্যাদি । শাত- মুখ-সৌন্দর্য অর্থাৎ “শাতহান হবা কেকই গিদেই 
ডিগৃগল পেটে বুদ্ধি নেই (রামায়ণ : আমুসেনা সিংহ)'- বুলতেউ “শ' দেনা থকর। 
অরিশ (অর্শ), বিকশি (গাছজার, চারাজার বিকশি দেছে)। কিন্তু ইসেল, 
সাকলসেল, ইসা, ইস (লাংগলর) মাউসাত্তউ, সামচিল, মেইসা, সম (ভল্লুক), 
কেইসালাং বানান সহজ অইতই। 

্বরাত্ত শব্দৎ ও-কার নাদলউ কোনো কোনো বানানে উচ্চারণ বিদ্রাট অনার 
সম্ভাবনা থাইলে ও-কারল স্বরাস্তগ বুঝানি য়াকরের। রাজোনীতি (সভার 
রাজোনীতি হারনাপারথাং?) পেটো অছে, তিনো প্রভুর লুক ইতাদি। পারসি 
'ওয়জন' শব্দ এগ বাংলাৎ 'ওজন' অইলউ আমারাৎ “উজন' উচ্চারণ অর । চর 
তেক্কর) অর্থৎ ও-কার দেনার প্রয়োজন নেই। “চরাল' শব্দ এগ নিংসিং অনা 
য়াকরের। রাজার চরগ বা গুগ্তচরগ শব্দর লগে (রাজার পুতকগহে অছেতা 
হুৎতুমেতে চরগ না) অর্থবিভ্রাট অনার কোনো সম্ভাবনা নেই। 

ও-কারল আরাক অসামঞ্জস্য আহান আমারাং আছে। 'গোলাপ' শব্দর উচ্চারণ 
আমারাৎ “গুলাপ'। গোলাপবাবু, গোলাপসেনা, গোলাপগিরি এতা উচ্চারণ 
যেহানউ অক বানানগতে “গো" ইকরতারা। দোষ (দুষ), গোলাম, ভুগানি 
(নুয়ারাল) বুলিয়ার এপেই ভুগানি দেনা য়াকরের কিন্তু দউয়র ভোগহান (ভুগহান) 
এপেই ও-কার থাইতই। এরে বানান উচ্চারণর অসমপ্তুস্য এহান স্বীকার করানি 
য়াকরের। 

অসংস্কৃত বানানে যুক্তবর্ণ বর্জন করলে হবা। গনচাল, ইনচিল, শিনচু, তানজা, 
তনজাউ, থামানজাউ, জন্জ, কানথি, পানথাং, হুননর, সেংগাউ, টাৎগল, ইজ, 
খেনতাম, তিনতাম, তাংখা, সাকতা, অংতা লাকতা, খংকুল, মাংকল, পাংকট, 
ইশালপা, নুমপাঙ এসাদে অক। ছন্দরমা অক্ষর বা মাত্রাসংখ্যাহান হারপুয়ানি 
অইলে যুক্তবর্ণ দেনা য়াকরের । কিন্ত কুঞ্জ, গঞ্জ, গঞ্জাল যুক্তবর্ণ অনা। কারণ কুপ্জ 
বার গঞ্জ পরিচিত বানানগি। এতারে পরিবর্তন করানি প্রয়োজন আছে বুলিয়া নিং 
নাকরউরি। 

ক্ষণ' শব্দত্ত আহেছে খেল (ক্ষেল নাগই), খেনতাম (ক্ষেনতাম নাগই) বানানে- 
ক্ষ- ব্যবহার করানির দরকার নেই। এতা তডব শব্দ। এতারে লাহুলে কঠিন 
করানির প্রয়োজন নেই। এপেই মাতানি থকর “যতর' বানান এগ (€ মন্ত্র?) 
'জতর' ইকরলেই হবা। কানা (আরোহণ), কানা (প্রয়োজন), কানা জেন্ধ), কানা 

(সেচ্ছির) এতা বানান তঙাল করানির প্রয়োজন নেই। প্রসঙগল অর্থ হারগানি 
য়াকরের। (১) গুয়াজারে কানা অকরল। (২) লাছুলে চিকারি নাদি, অউগরে, 
হাজারতা মাতিয়াউ কানা নেই। (৩) কানাগ থাং নাদেহরতা (8) কানা উটগেদে 
পানি ডালিয়া কিতা করতে। এপেই প্রসঙ্গল অর্থ হারপেয়ার। 

নামসা' শব্দ এগৎ €« নামছাপ?) “স' বানান বিধেয়। আমার উচ্চারণ অনুযায়ী 
নামসা বানানে ক্ষতি নেই। 'সুমুরু' বানানেউ দক্ত্য-স থনা থক। 'শিলট' (91916) 
বানান 'শ' থনা দরকার । তা ডহা (খানা নাকরের ফল আকতা) আগল শিলটহান 
পুছল। “শ্লেট' বানান এগ বাংলাতউ 'শ'-ল ইকতারা । 'ইসকুল" বানানে দত্ত্য-স 
দিতারা। অউহান আমি গ্রহণ করতে ক্ষতি নেই। 

সম্প্রতি 'হপন' বানান এগর বিকৃত রূপ 'হৌপন' ইকরতারা। মদন মুখোপাধ্যায়ে 
আগেদে “হবপন' ইকরল “ম্বপন' শব্দর লগে সামঞ্জস্য থনারকা। 'হৌপন' বুলিয়া 
আমি উচ্চারণ নাকরিয়ার, ভাষাতন্্য়ো স্বীকৃতি নাদের। অসমিয়াৎ “সপোন' 
বুলতারা । উ-কারর অনর্থক আবর্জনা সময় থাইতে বর্জন করিক। 

অবশা সংস্কৃত বানানে সম্ভব নাইলেউ আমার বানানে যথাসম্ভব উ-কার বর্জন করে 
পারিয়ার। এ-কারল মাতেছু কথা অউতা এপেই প্রযোজ্য অইতই। মউ (ইক্ষু), 
মউগ (নুয়া বিয়া অছে কইনাগ)। আগেদে য়াৎ কাকরানি অউহানরে “মউগ অনা" 
বুললা। মেইতেই ভাষাৎ কইনাগরে “মউ' বুলতারা। মউকরানি- হুয়াৎহান 
অতিরিক্ত (99 10001) অনা । যথা- রাতিকার মাছর মুড়ির হউ বিয়ানে খেইতে 
মউকরের। এতা বানানে ও-কার বর্জন করে পারিয়ার। মউগ, মউতুপ, হউ 
মউকরেছে- এতা প্রসঙ্গ অনুযায়ী অর্থ হারপানি অসুবিধা নাইতই বুলিয়া 
নিংকরিয়ার। 


এপেই সমোচ্চারিত শব্দ কতগর বানান সম্পর্কে মাতানি মনাউরি। 

(ক) সাপানি- (কথাহান সাপেইল) গুরানি; ছাপানি- (মুদ্রিত করানি) লেরিক 
ছাপানি। 

(খে) য়া- বক্ষস্থল; ইয়া প্রশ্নবাচক ইয়া ইসালপা?)। 

(গে) ধার- খণ, উদারি; ধার- শানিত অনা (ধারাছি দাহান)। 

ঘে) য়ারি- কাহিনি; য়ারি (€রীড়, রাড়ি)- বিধবা । 

(ড) মধুর- মিষ্ট বা গ্রীতিপ্রদ; মদুর- গুড় । 

() চহা- শ্বনিত, ধার (চহাহান রামহান অছে); চহা- অন্স্থাদ যুক্ত। 

ছে) জুরা- কবরী, জুড়া- যুগল (ডাকুলা জুড়া); জুরা- ক্রিয়া) যুক্ত করানি। 
(জি) বাছানি- অপেক্ষা করানি; বাসানি- নির্বাচন করানি (কইনা না বাসি)। 
(ঝে) দুয়ার- দ্বার; দোয়ার (€দোহার)। 

(4) ভানানি- বেংকিগল ধানেতত চউল নিকালানি: বানানি- হংকরানি। (ফুলডাল 
বানেইল, য়ারিহান বানেইল (রচনা করল) জানানিহান। য্ারিহান বানেইল বুলতে 
অসত্য আহান হংকরল। 

() মারেই- শিংলেই; মাড়েই- দত্ত-মাংস। 

(ঠ) বার- পুনরায়; বার- দ্বাদশ সংখ্যা; বার- বন্তু। 

ডি) নুংশি- সুগন্ধ; নুংশি- গ্নেহ মায়া ইত্যাদি (বানা নুংশি); নুংশি- দুঃখ (পেটে 
নুংশি পানা)। 

(ড) গাট- নদী; গাট (ক্রিয়া)_ থিংকর ৷ 

এপেই অপ্রাসঙ্গিক অইলউ মাতিং_ হাত গাঙ হাতুরিয়া আহানি বুলতে “গাঙ' গ্রাম 
অর্থে নাগই। গাও- নদী । বাংলাৎ গাঙ্গর পানি- নদীর পানি বুঝার । 

(৭) বউ- বায়ু; ভউ- ভাব (৯ ভাঙ)। 

নাঙ করানি বার নাংকরানি বানান দ্বিয়গি- নাঙ করানি (নাঙ কামানি), নাংকরানি 
(সময়মত দেনা- তাংখাহানি নাংকর), এসাদে পার্থক্য থাইলে অর্থবিভ্রাটর 
সম্ভাবনা নাথাইতই। 

কতগ শব্দর বানান এসাদে অইতই। নাছা, বাছা (অপেক্ষা), চি (ছি), টী (টা 
য়উয়ছে), নক (নেখ), হাক (আকাশ), ভান্দারা বা বান্দারা (ভান্দারা € ভাণ্তারা), 
দ্বি, হবা, বেবার, হেইকিরি, হেইকরা, কয়ৎ, কইফৎ, দুরবালি (দুর দুরবালি), 
মারুপ, রুপা, দূরেই, দূরবিন, দূর, হিনদুখ, পাংলাক-র 'লাক' লক্ষ করানিখত 
আহে থাইলউ এগ আমার শব্দগ অইল। দূর- দূরেই বুঝাছে থাংতে এপেই দীর্ঘ 
উ-কার দেনা। খইমাং, খাচ (রেখা), খলচ, খেলমাচি এতা সম্পর্কে অবশ্য সন্দেহ 
নেই। 

চন্দ্রবিন্দু (') বিষ্ুপ্রিয়া মণিপুরিৎ নেই থাংতে আঁহি (আঁখি) নাগই “আহি'। 
অন্যান্য শব্দতউ চন্দ্রবিন্দু ব্যবহার ভুল বার অনাবশ্যক। 

“নিংকরউরি' বার 'নিংকরুরি' প্রয়োজনবোধে বার ছন্দর সালেদে ছ্বিয়গিরউ শুদ্ধ 
বুলিয়া ধরানি। “হেইকিরি' বার 'হেইক্রি' বানান দ্বিয়গিরে শুদ্ধ বুলানি থক। কিন্তু 
“হেইক্রু" অইতই। “হইক্রক'- সর্বদা যুক্তবর্ণ অনা উচিত। কারণ, আমি 
“হইতুরুক' নাবুলিয়ার “হইক্রক" (যুক্তবর্ণ) উচ্চারণ করিয়ার । 

“বেবার' « ব্যবহার) বানানে বীয়-ব'গ অনা থক, 'বেভার' নাগই। “বানা" শব্দ 
এগ 'বাহ্‌না নাগই। 

তৎসম শব্দল আমারতা অমাটিক না খালকরলউ চলতই। কলিকাতা বিশ্ববিদ্যালয় 
বার আকাদেমি বানান অভিধান অউহান অনুসরণ করলে হাবিগদে সুবিধা বুলিয়া 
নিংকরউরি। 

এবাকা আগন্তক শব্দ কতগর রূপহানি কিসাদে অনা থক অউহান চেইক। 


বিষুপ্িযা মণিপুরি ভাষার ব্যাকরণ ১০৬ 


এতা তালব্য-শ : দুশমন, নকশা, নালিশ, নাশপাতি, ইশারা, মশকিল, চশমা, 
কিশমিশ, বকশিশ, বদমাশ, শরবত, বুরুশ, হামেশা, লাশ (কিলেয়া লাশগ করে 
দিলা), শয়তান, শহিদ (শ্বহীদ বানান সম্পূর্ণ ভুল) ইত্যাদি । 
এরে বানান এতাৎ সর্বদা দত্ত্য-স অইতই : জিনিস, নোটিস, খ্রিস্টান, পোস্ট, 
আগস্ট, ক্লাস, স্টোভ, বি্ষুট (বিসকুট), টেস্ট ইত্যাদি । 
বিদেশি শব্দৎ ট-বর্গর লগে “ষ" নায়া “স' অইতই। 
ইতরেজি শব্দৎ যেপেই “ও' উচ্চারণ আছে অউপেই আমারতা ও-কার দেনা । যথা- 
ফোর্স (০০), ফোর আর্ম (0০০ 97), ফোল্ড (61৫), ফোরাম (0:10) 
ইত্যাদি। যেপেই “অ' উচ্চারণ অর অউপেই ও-কার নাদানি। যথা- ফর (0, 
ফরছুন (9০147৩), ফয়ল (০1), ফনড (9070) ইত্যাদি। 
দীর্ঘদিন ইকরা-ইকরির কামে আছুগ । অউহানে বানান সম্পর্কে মোর নিজস্ব ধারণা 
আহান অছে। বার সময়র লগে অউ ধারণা অউতাউ তঙাল অয়া আহের। মোর 
বর্তমান ধারণা অউতা সুযোগ পেইতে এপেই ইকরিয়া থইতে খানি অসংলগ্ন অ- 
থাইলে উপায় নেই। 

বানান এতা যুগে যুগে পরিবর্তন অইতই। অউ পরিবর্তন অউহানরে স্বীকার 
করিয়া বানান সহজ করানির উপায় বিসারানি থকর। 


9৭. বিষ্ণুপিয়া মণিপুরি ভাষার ব্যাকরণ 


দেছে। বিষ্ুপরিয়া মণিপুরি অভিধান আহানরকা শগ সংগ্রহ 


“বিষণুিয়া মণিপুরি ভাষার ব্যাকরণ গ্রন্থ এহানে আমার 
ভাথার ডাঙ্র অভাব আহান পূর্ণ করল। লেরিক এহান 
আমার ভাষাৎ অমূল্য পথণ্রদর্শক গ্রন্থ আহান অয়া থাইল। 
গিরকে জনম এহান নানান সংস্থা্ত নানান পুরক্ষার, 
অভিনন্দন, সম্ধর্ষনা বার সম্মাননা পাছে অউতার 
তালিকাহান: 

নিখিল ভারত বঙ্গসাহিত্য সম্মেলন, গৌহাটি শাখা ১৯৭৬, 
ঈদ সম্মিলনী হাইলাকান্দি, ভারতী সঙ্গ, নাট্যোৎসব 
১৯৮৩, শিল্পী দিবস, অসম সাহিত্য সভা, জিত্রাজ 
পুরক্কার, বিষ্ুপরিয়া মগিপুরি সাহিত্য সভা, 
বাংলাদেশর সিলেট বেতার কেন্ত্রর বিষ্চুতিয়া মণিপুরি 
শিল্পীর পক্ষত্ত, সিলেটর মাছিমপুরবাসীর পক্ষত্ত, সিলেট 
এমসি কলেজার বিষ্টুরিয়া মণিপুরি ছা্রর পক্ষত্ত, 
নরসিংপুরবাসীর পক্ষত্ত, সাহিত্য সংস্কৃতি মহাসম্মেলন, 
নিখিল বিষ্ুিয়া মণিপুরি মহাসভা, সাহিত্য পুরস্কার 
১৯৯৭, বিষ্কুপ্রিয়া মণিপুরি সাহিত্য সভা, জেলা কংগ্রেস 
কমিটি হাইলাকাদ্দি, আসাম জ্ঞান-বিজ্ঞান সমিতি 
হাইলাকাদ্দি, মহেন্ত্র মেমোরিয়েল তামপন্র: ২০০৭, 
বিজ্ুপ্িয়া মণিপুরি সাহিত্য সংস্কৃতি একাডেমি, আগরতলা 
২০০৮, আকাশবাণী শিচলর, ভাষাশহিদ স্মারক সমিতি 
২০১১, দৈনিক যুগশঙ্খ পুরস্কার ২০১২, বিষ্ুপ্রিয়া 
মণিপুরি সাহিত্য সংস্কৃতি একাডেমির নাকু অজা ফুলেই 
পঞ্জিত সম্মান ২০০৮, সাম্লিক সংস্থা হাইলাকান্দি, 
সাম্প্রদায়িক সম্প্রীতি পুরষ্কার, জেলা প্রশাসক 
হাইলাকান্দি, বি্ুরিয়া মণিপুরি ডেভেলাপমেন্ট কাউলসিল, 
বিষুপরিয়া মণিপুরি রাইটার্স ফোরাম গুয়াহাটি ২০১২, 
কালীপ্রসাদ দিংহ পুরক্ষার ২০১৩, গণতন্ত্র দিবস সম্র্ধনা, 
জেলা প্রশাসন হাইলাকান্দি ২০১৫, আজীবন সম্মাননা, 
পৌরি, মণিপুরি থিয়েটার বাংলাদেশ ২০১৪, বাংলাদেশ 
মণিপুরি যুবকল্যাণ সমিতি ২০১৪, সৈয়দ মুজতবা আলী 
স্মরণ সাহিত্য উৎসব সম্মাননা, বরাক উপত্যকা বঙ্গ 
সাহিত্য ও সংস্কৃতি সম্মেলন, অনুরূপা বিশাস স্মৃতি 
পুরস্কার, বরাক উপত্যকা বঙ্গসাহিত্য ও সংস্কৃতি সম্মেলন 
২০১৫, বহাগী উৎসব উদ্যাপন সমিতি, হাইলাকান্দি 
২০১৫, সস্তস্ব সম্মাননা, অনিলচন্দ্র দাস - সুধভা দাস 
সম্মাননা, সম্মিলিত সাংস্কৃতিক বিকাশ মঞ্চ সম্মাননা । 

